manamariyunnolu lyrical video Porinju Mariam Jose video out - Malayalam Filmibeat\nമനമറിയുന്നോള് ഇവളാ കെട്ട്യോള്!! പൊറിഞ്ചു മറിയം ജോസിലെ അടിപൊളി ഗാനം പുറത്ത്\n| Published: Sunday, June 30, 2019, 9:12 [IST]\nഒരു ഇടവേളയ്ക്ക് ശേഷം മലയാള സിനിമയിലെ പ്രിയപ്പെട്ട സംവിധായകൻ ജോഷി ഒരുക്കുന്ന ചിത്രമാണ് പൊറിഞ്ചു മറിയം ജോസ്. ജോജു ജോർജ്, ടെമ്പൻ വിനോദ്, നൈല ഉഷ എന്നിവർ കേന്ദ്രകഥാപാത്രത്തെ അവതരിപ്പിക്കുന്ന ചിത്രത്തിന്റെ ആദ്യ ഗാനത്തിന്റെ ലിറിക്കൽ വീഡിയോ പുറത്ത്. മനമറിയുന്നോള്.. എന്ന് തുടങ്ങുന്ന ഗാനത്തിന്റെ വരികളാണ് പുറത്തു വന്നിരിക്കുന്നത്.\nജ്യോതിഷ് ടി കാശി എഴുതിയ വരികൾക്ക് ജോക്സ് ബിജോയിയാണ് സംഗീതം നൽകിയിരിക്കുന്നത്. വിജയ് യേശുദാസും സച്ചിൻ രാജും ചേർന്നാണ് ഗാനം ആലപിച്ചിരിക്കുന്നത്. ചിത്രത്തിന്റെ കഥയും തിരക്കഥയും തയ്യാറാക്കിയിരിക്കുന്നത് അഭിലാഷ് എൻ ചന്ദ്രനാണ്. ഡേവിഡ് കാച്ചപ്പിള്ളി പ്രൊഡക്ഷന്‍സ് അവതരിപ്പിച്ച്, കീര്‍ത്തന മൂവീസിന്റെ ബാനറില് റെജി മോനാണ് ചിത്രം നിർമ്മിക്കുന്നത്.അജയ് ഡേവിഡ് കാച്ചപ്പിള്ളിയാണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്. എഡിറ്റിങ് ശ്യാം ശശിധരന്. ചാന്ദ് വി ക്രിയേഷന്‍സ് ആണ് പൊറിഞ്ചു മറിയം ജോസ് കേരളത്തിലെത്തിക്കുന്നത്.\nപുറത്തു വന്ന ചിത്രത്തിന്റെ ഫസ്റ്റ് ലുക്ക് പോസ്റ്റിന് മികച്ച പ്രേക്ഷക സ്വീകാര്യതയായിരുന്നു ലഭിച്ചിരുന്നത്. കാട്ടാളൻ പൊറിഞ്ചു എന്ന കഥാപാത്രത്തെയാണ് ജോജു അവതരിപ്പിക്കുന്നത്. ആലപ്പാട്ട് മറിയം ആയി നൈല ഉഷയും പുത്തൻ പള്ളി ജോസായി ചെമ്പൻ വിനോദും എത്തുന്നു. മോഹൻലാൽ അമല പോൾ കേന്ദ്രകഥാപാത്രത്തെ അവതരിപ്പിച്ച ലൈല ഒ ലൈലയ്ക്ക് ശേഷം ജോഷി സംവിധാനം ചെയ്യുന്ന ചിത്രമാണിത്.\nRead more about: joju george joshy porinju mariam jose പൊറിഞ്ചു മറിയം ജോസ് ജോജു ജോര്‍ജ്ജ് ജോഷി\nmanamariyunnolu lyrical video Porinju Mariam Jose video out\nStory first published: Sunday, June 30, 2019, 9:12 [IST]


ജാര്‍ഖണ്ഡിലെ ജഡ്ജിയുടെ മരണം: സ്വമേധയാ കേസെടുത്ത് സുപ്രീം കോടതി | | utham\nFriday, July 30, 2021 7:46 PM IST\nന്യൂഡല്‍ഹി: ജാര്‍ഖണ്ഡില് ജില്ലാ ജഡ്ജിയുടെ കൊലപാതകത്തില് സ്വമേധയാ കേസെടുത്ത് സുപ്രീം കോടതി. കേസിലെ അന്വേഷണ പുരോഗതിയിടെ റിപ്പോര്‍ട്ട് നല്‍കാനും സംസ്ഥാനത്തോട് സുപ്രീംകോടതി ആവശ്യപ്പെട്ടു.\nഒരാഴ്ചയ്ക്കുള്ളില് റിപ്പോര്‍ട്ട് നല്‍കാനാണ് സംസ്ഥാന ചീഫ് സെക്രട്ടറി, ഡിജിപി എന്നിവരോട് കോടതി ആവശ്യപ്പെട്ടത്. ചീഫ് ജസ്റ്റീസ് എന്.വി. രമണ, ജസ്റ്റീസ് സൂര്യകാന്ത് എന്നിവരടങ്ങിയ ബെഞ്ചാണ് സംഭവത്തില് സ്വമേധയാ കേസെടുത്തത്.\nവ്യാഴാഴ്ച നടന്ന സംഭവത്തില് ജാര്‍ഖണ്ഡ് ഹൈക്കോടതി സ്വമേധയാ കേസെടുത്തിരുന്നു. എന്നാല്, ഹൈക്കോടതിയുടെ പരിഗണനയിലുള്ള നടപടികളില് ഇടപെടാന് ഉദ്ദേശിക്കുന്നില്ലെന്നും സുപ്രീം കോടതി വ്യക്തമാക്കി.\nകഴിഞ്ഞ ദിവസമാണ് ധന്‍ബാദിലെ ജില്ലാ അഡീഷണല് ജഡ്ജി ഉത്തം ആനന്ദ് പ്രഭാതസവാരിക്കിടെ വാഹനമിടിച്ച് മരിച്ചത്. രാവിലെ അഞ്ചിന് തിരക്കില്ലാത്ത റോഡിലൂടെ നടക്കുകയായിരുന്ന ജഡ്ജിയെ പിന്നാലെ വന്ന ഓട്ടോറിക്ഷ ഇടിച്ചിടുകയായിരുന്നു. അപകടമുണ്ടാക്കിയശേഷം വാഹനം നിർത്താതെ പോവുകയും ചെയ്തു.\nവാഹനമിടിച്ചു ഗുരുതരമായി പരിക്കേറ്റ ജഡ്ജിയെ നാട്ടുകാരിലൊരാളാണ് ആശുപത്രിയിലെത്തിച്ചത്. തിരിച്ചറിയാൻ കഴിയാതെ മൃതദേഹം ദീർഘസമയം ആശുപത്രിയിൽ കിടന്നു. രാവിലെ ഏഴോടെ ഉത്തം ആനന്ദിന്‍റെ കുടുംബാംഗങ്ങൾ പോലീസിൽ പരാതി നൽകിയതോടെയാണ് മരിച്ചത് ജില്ലാ ജഡ്ജിയാണെന്നു തിരിച്ചറിഞ്ഞത്. അപകടമുണ്ടാക്കിയ വാഹനം മോഷ്ടിക്കപ്പെട്ടതാണെന്നും കണ്ടെത്തി.\nസംഭവവുമായി ബന്ധപ്പെട്ട് ലഖൻ കുമാർ വർമ, രാഹുൽ വർമ എന്നിവരെ അറസ്റ്റ് ചെയ്തു. ഇരുവരും കുറ്റസമ്മതം നടത്തിയതായും പോലീസ് പറയുന്നു.\nആശങ്ക ബാക്കി; അടക്ക, റംബൂട്ടാൻ സാമ്പിളുകളിലും നിപ്പ സാന്നിധ്യം കണ്ടെത്താനായില്ല


619. Padmaavat (2018) – Sidy'z World Of Cinema…🎬🎥\n619. Padmaavat (2018)\nDate: January 25, 2018Author: Siddeeque Hassan0Comments\nസിംഹള ദേശത്തെ റാണി പദ്മിനിയുടെ സൗന്ദര്യത്തെ പറ്റി സംസാരിക്കുന്ന തത്ത പറയുന്നത് കേട്ടു ചിത്തോറിലെ രാജാവായ രത്നസിംഹ ആ സൗന്ദര്യദാമത്തെ നേരിട്ട് കാണാൻ പുറപ്പെടുന്നു. തിരിച്ചു സ്വന്തം നാട്ടിൽ എത്തുന്നത് പദ്മിനി എന്ന പദ്മാവതിയുടെ മനസ്സു കീഴടക്കി തന്റെ പട്ടമഹിഷി ആക്കിയാണ്. സൗന്ദര്യവും ബുദ്ധിയും ഒരേ പോലെ ഒത്തുചേർന്ന മനോഹരകാവ്യം എന്നാണ് പദ്മാവതി വിശേഷിക്കപ്പെട്ടത്. ഖിൽജി സാമ്രാജ്യത്തിലെ സുൽത്താൻ അലാവുദ്ധീൻ പദ്മാവതിയെ സ്വന്തമാക്കണം എന്ന് ആഗ്രഹിച്ചു എങ്കിലും രത്നസിംഹ കൊല്ലപ്പെടുന്നത് കുമ്പലഘർ രാജാവായ ദേവ്പാലുമായുള്ള ഏറ്റുമുട്ടലിലാണ്. പദ്മാവതിയെ സ്വന്തമാക്കാൻ ചിത്തോറിലെത്തിയെ ഖിൽജിയെ ആ വനിതാ തോൽപ്പിച്ചത് ആത്മാഭിമാനം കൊണ്ടും ത്യാഗം കൊണ്ടുമാണ്. അതാണ് മാലിക് മുഹമ്മദ് ജയാസിയുടെ പ്രശസ്ത കവിതയായ പത്മാവത് പറയുന്നത്. ഇത് സിനിമയാകുമ്പോൾ എന്തൊക്കെ മാറ്റങ്ങൾ വരും??\n🎬Movie – Padmaavat (2018)\n🎥Genre – Periodical Drama\nകഥാപാത്രങ്ങളുടെ എക്സ്പൊസിഷൻ, കഥയോട് ചേർന്ന് നിൽക്കുന്ന പശ്ചാത്തല സംഗീതം, അഭിനേതാക്കളുടെ ഗംഭീര പ്രകടനവും ദൃശ്യ ഭംഗിയും.\nക്ഷമിക്കാവുന്ന കുറവുകൾ മാത്രം. ദൈർഘ്യവും അനാവശ്യ 3Dയും.\nഎന്ത് കൊണ്ട് ഈ സിനിമയിൽ ഞാൻ അധികം കുറവുകൾ ഒന്നും കണ്ടില്ല എന്തെന്നാൽ കുറവുകൾ ഒന്നും തന്നെ കണ്ണിൽ തടഞ്ഞില്ല എന്ന് വേണം പറയാൻ. ടൈറ്റിൽ കാർഡിൽ തന്നെയുള്ള പശ്ചാത്തല സംഗീതം സിനിമയുടെ മൊത്തം മൂഡും നമ്മളോട് പറയും. ഛായാഗ്രഹണം,ലൈറ്റിംഗ് എന്നിവയൊക്കെ കാണാൻ പോകുന്നത് നല്ലൊരു സിനിമ ആയിരിക്കുമെന്ന് തോന്നിപ്പിച്ചു.അതു സത്യവുമായിരുന്നു.\nഓരോ കഥാപാത്രത്തിനും ഓരോ എക്സ്പൊസിഷനുണ്ട്.അതു കൃത്യമായി നൽകുന്നതിൽ പത്മാവതി വൻവിജയമാണ്. സുഗന്ധതൈലം പെണ്ണിന്റെ ഉടലിലേക്ക് കുടഞ്ഞു,അവളുടെ മേനി തന്നിൽ ഉരസി തന്റെ ശരീരത്തിൽ സുഗന്ധം വിതറുന്ന ഖിൽജി എന്ത് കൊണ്ട് പത്മാവതിയെ കാണണം എന്ന അതീവ ആഗ്രഹത്താൽ6മാസക്കാലം കൊടും വേനലിൽ കാത്തിരുന്നു എന്ന് നമുക്ക് കാണിച്ചു തരുന്നു. അവളെ സ്വന്തമാക്കിയാൽ രാജ്യങ്ങളും സാമ്രാജ്യങ്ങളും തന്റെ മുന്നിൽ അടിയറവു പറയുമെന്ന പൊയ്‌വാക്കിൽ ഖിൽജി വിശ്വസിച്ചാലും ഇല്ലെങ്കിലും സ്ത്രീയുടെ ഗന്ധം അയാൾക്കൊരു ലഹരിയാണെന്ന് സിനിമ പറയുന്നു. സ്ത്രീസൗന്ദര്യത്തോളം വില അയാൾ ഒന്നിനും നൽകിയുമില്ല. ഈ ലോകത്ത് ഏറ്റവും കൂടുതൽ അയാൾ സ്നേഹിച്ചത് തന്നെ തന്നെയാണ്. പദ്മാവതി എന്ന സൗന്ദര്യധാമത്തെ സ്വന്തമാക്കിയാൽ അവൾ “എന്റെ സ്വന്തം” എന്ന ഗർവ് അയാളുടെ സ്വാർത്ഥതയെ കാണിക്കുന്നു.\nരഥൻ സിംഗ് രജപുത്ര വംശത്തിന്റെ തിലകക്കുറിയാണ്.,സത്യം,നീതി എന്നിവയ്ക്കായി തന്റെ ജീവിതം തന്നെ അർപ്പിക്കുന്നു. പദ്മിനിയോടുള്ള അയാളുടെ പ്രേമം ഒരു കവിത പോലെ മനോഹരമായി ചിത്രത്തിൽ കാണിക്കുന്നുണ്ട്. അയാളുടെ കണ്ണുകളിലേ പ്രണയം,ഭാര്യയെ അപമാനിക്കുന്ന സംസാരം ഉണ്ടാകുമ്പോൾ കണ്ണുകളിലെ അഗ്നി, എത്ര യാതന സഹിച്ചാലും ഭാര്യയെ ആരുടെ മുന്നിലും വിട്ടുകൊടുക്കാതെ മനോഭാവം എന്നിവയൊക്കെ നമുക്ക് കാണിച്ചു തരുന്നത് ഗംഭീരമായ സംഭാഷണങ്ങളിലൂടെയാണ്.\nപദ്മാവതിയുടെ ആത്മാഭിമാനത്തിന്റെ കഥ പറയുമ്പോൾ അവരുടെ ത്യാഗം എടുത്തു പറയേണ്ട ഒന്നാണ്. ചരിത്രപരമായി ഇങ്ങനെയൊരു ആൾ ഉണ്ടോ ഇല്ലയോ എന്നതൊക്കെ ഇന്നും തർക്കം ആണെന്നിരിക്കെ സിനിമയിലെ പദ്മാവതി യഥാർത്ഥ പ്രണയത്തിന്റെ, ഉത്തമ ഭാര്യയുടെ നല്ലൊരു ഉദാഹരണമാണ്. സൗന്ദര്യം മാത്രമല്ല,കാതങ്ങൾക്കപ്പുറമിരുന്നു ശത്രുവിന്റെ തല കൊയ്യാനുള്ള കൗശലം ഉപയോഗിക്കുന്നതിൽ നിന്നും റാണിയുടെ ബുദ്ധികൂർമ്മതയും നമുക്ക് കാണിച്ചു തരുന്നു.\nജിം സർഭ് അവതരിപ്പിച്ച കഥാപത്രമായ അടിമ ആരെയും ആകർഷിക്കുന്നതാണ്. രാബ്താ എന്ന മോശം ചിത്രത്തിന് ശേഷം നല്ലൊരു റോളിൽ ജിമിനെ കാണാനായി. ഒരുപാട് ആഴങ്ങളിലേക്ക് ചിന്തിപ്പിക്കുന്ന ഒരു കഥാപാത്രം.\nഛായാഗ്രഹണം,പശ്ചാത്തല സംഗീതം, സൗണ്ട് മിക്സിങ് എന്നിവയൊക്കെ അതിഗംഭീരം. രൺവീർ സിങിന്റെ കണ്ണുകൾ ഒരിക്കലും മറക്കില്ല…അത്രയ്ക്ക് നന്നായി അയാൾ പെർഫോം ചെയ്തിട്ടുണ്ട്. കാഴ്ചയിൽ ഖാൽ ഡ്രാഗോയെ അനുസ്മരിപ്പിക്കുന്നുണ്ട്.എന്നാൽ അഭിനയത്തിൽ ഗംഭീരം! ഈ സിനിമ കൊണ്ട് ഏറ്റവും ഗുണം ഉണ്ടാകുന്നതും സിങിന് തന്നെയാണ്.\nസിനിമയുടെ കഥ പറയാനെടുത്ത സമയം കൂടുതലായി അനുഭവപ്പെട്ടു. ബോറായോ ഡ്രാഗിങ് ആയോ ഒന്നും തന്നെ അനുഭവപ്പെട്ടില്ല എങ്കിലും ചെറിയൊരു കഥ പറയാൻ ഇത്ര സമയം വേണോ എന്ന് ആരും ചോദിച്ചു പോകും.സിനിമ തുടങ്ങിയപ്പോൾ 3D ആണെന്ന് മനസ്സിൽ ഉണ്ടായി എങ്കിലും ഒന്നോ രണ്ടോ സീനുകൾ ഒഴികെ നാം കാണുന്നത് ഒരു ത്രിമാന ചിത്രമാണെന്ന് ഒട്ടും ഓർമ്മിപ്പിക്കാത്ത വിധം ആയിരുന്നു. ഓരോ ഫ്രെയിമും ഭംഗിയുള്ളതിനാൽ നോർമൽ ആയാലും ഗംഭീരം തന്നെയാകും എന്നുറപ്പ്!\nഗംഭീര പ്രകടനം + ടെക്ക്നിക്കൽ ബ്രില്യൻസ് + മികവുറ്റ സംഭാഷണങ്ങൾ + സംതൃപ്തി എന്നീ കാര്യങ്ങൾ ചേർത്ത് സഞ്ജയ് ലീല ബൻസാലി ഒരുക്കിയ ഈ ചിത്രം തീയേറ്ററിൽ നല്ലൊരു അനുഭവം സമ്മാനിക്കും. തൃപ്തിയോടെ തീയേറ്റർ വിട്ടിറങ്ങാം..\nPrevious Previous post: 618. Gulaebaghavali (2018)\nNext Next post: 620. Aadhi (2018)


ഇന്ധനം നിറയ്ക്കുന്നതിനിടെ മത്സ്യബന്ധന ബോട്ട് പൊട്ടിത്തെറിച്ചു; ഞെട്ടിക്കുന്ന ദൃശ്യങ്ങൾ\nചെറിയ മത്സ്യബന്ധന ബോട്ട് പൊട്ടിത്തെറിച്ചുണ്ടായ ഭീകര അപകടത്തിന്‍റെ ദൃശ്യങ്ങൾ പുറത്ത്. മെക്സിക്കോയിലെ ഒരു പ്രശസ്ത വിനോദസഞ്ചാര കേന്ദ്രത്തിലാണ് സംഭവം നടന്നത്. ഇന്ധനം നിറച്ചുകൊണ്ടിരിക്കെ വലിയ ശബ്ദത്തോടെ ബോട്ട് പൊട്ടിത്തെറിക്കുകയായിരുന്നു.\nബോട്ടിനുള്ളിലും അതിന്‍റെ സമീപത്തുമായി രണ്ടുപേർ അപകട സമയം ഇവിടെയുണ്ടായിരുന്നു. ഇരുവർക്കും അപകടത്തിൽ ഗുരുതര പരിക്കേറ്റിട്ടുണ്ട്. പൊട്ടിത്തെറിച്ച ബോട്ടിന് സമീപമുണ്ടായിരുന്ന മറ്റൊരു ബോട്ടിനും ഇന്ധനം നിറക്കുന്ന ഗ്യാസ് പമ്പിലേക്കും തീ പടർന്നിരുന്നു. അപകടം നിയന്ത്രണവിധേയമാക്കിയതായി അധികൃതർ അറിയിച്ചു.\nFuerte incendio consume dos barcos de recreo en la zona de club de yates en Acapulco,bomberos acuden al lugar, se ignora las causas @EzequielFloresC @_gloriousdead69 @lopezdoriga @MexicoCodigoRo @RicardoAlemanMx pic.twitter.com/igf2pu2ulq\n— JESÚS SOTELO INFORMACIÓN ESTATAL (@GuerreroLine) December 29, 2018


ഫേസ്ബുക്കിനും, വാട്സാപ്പിനും ശ്രീലങ്കയിൽ താത്കാലിക വിലക്ക്\nBy Sooraj Surendran .13 05 2019\nകൊളംബോ: വർഗീയാക്രമണത്തെ തുടർന്ന് ശ്രീലങ്കയിൽ ഫേസ്ബുക്കിനും വാട്സാപ്പിനും താത്കാലിക വിലക്ക്. കൊളംബോയിൽ നടന്ന സ്ഫോടന പരമ്പരകളുടെ തുടർച്ചയായി ശ്രീലങ്കയിൽ മുസ്ലിം പള്ളികളും മുസ്ലിം ഉടമസ്ഥതയിലുള്ള വ്യവസായ സ്ഥാപനങ്ങളും കേന്ദ്രീകരിച്ച് അക്രമങ്ങൾ തുടരുന്നതിന്റെ ഭാഗമായാണ് സർക്കാർ സോഷ്യൽ മീഡിയക്ക് താത്കാലിക വിലക്ക് ഏർപ്പെടുത്തിയത്.\nആക്രമണത്തിന് പിന്നിലെ അക്രമികൾ ഫേസ്ബുക്കിലൂടെയാണ് ആക്രമണത്തിനുള്ള ഗൂഢാലോചനകൾ നടത്തുന്നതെന്നാണ് പോലീസിന്റെ വിലയിരുത്തൽ. ഇതേ തുടർന്നാണ് സർക്കാർ നടപടി സ്വീകരിച്ചത്. കൊളംബോ ചാവേറാക്രമണത്തിന് പിന്നാലെ രുണേഗല ജില്ലയിൽ നിരവധി മോസ്കുകളിലും വ്യാപാര സ്ഥാപനങ്ങളിലും ആക്രമണം നടന്നതായാണ് റിപ്പോർട്ടുകൾ.\nകഴിഞ്ഞ ദിവസം ഫേസ്ബുക്കിലൂടെ ആക്രമണ സൂചന നൽകി പോസ്റ്റിട്ട അബ്ദുൾ ഹമീദ് മുഹമ്മദ് ഹസ്മർ എന്നയാളെ പോലീസ് അറസ്റ്റ് ചെയ്തിരുന്നു. 'ഒരു ദിവസം നിങ്ങൾ കരയേണ്ടി വരുമെന്നായിരുന്നു മുഹമ്മദ് ഹസ്മറിന്റെ ഫേസ്ബുക്ക് കുറിപ്പ്.


എഴുത്തച്ഛന് പുരസ്കാരം സച്ചിദാനന്ദന് | Special | Deshabhimani | Thursday Nov 2, 2017\nഎഴുത്തച്ഛന് പുരസ്കാരം സച്ചിദാനന്ദന്\nതിരുവനന്തപുരം > ഈവര്‍ഷത്തെ എഴുത്തച്ഛന് പുരസ്കാരം കവിയും വിവര്‍ത്തകനും നിരൂപകനുമായ കെ സച്ചിദാനന്ദന്. അഞ്ചുലക്ഷം രൂപയും ഫലകവും പ്രശസ്തിപത്രവുമാണ് പുരസ്കാരം. ഒന്നര ലക്ഷമായിരുന്ന അവാര്‍ഡ്തുക മുഖ്യമന്ത്രിയുടെ നിര്‍ദേശപ്രകാരമാണ് അഞ്ചുലക്ഷമാക്കിയതെന്ന് സാംസ്കാരിക മന്ത്രി എ കെ ബാലന് വാര്‍ത്താസമ്മേളനത്തില് പറഞ്ഞു. പുരസ്കാരം പിന്നീട് സമ്മാനിക്കും. സാഹിത്യ അക്കാദമി പ്രസിഡന്റ് വൈശാഖന് ചെയര്‍മാനും പ്രൊഫ. എം കെ സാനു, ഡോ. എം ലീലാവതി, സി രാധാകൃഷ്ണന്, സാംസ്കാരിക സെക്രട്ടറി റാണിജോര്‍ജ് എന്നിവര് അംഗങ്ങളുമായ സമിതിയാണ് അവാര്‍ഡ് നിര്‍ണയിച്ചത്.\nനീതി, ജനാധിപത്യം, സാമൂഹ്യജാഗ്രത തുടങ്ങിയ വിഷയങ്ങള് പലതലങ്ങളില് മലയാള ഭാഷയുടെ കാര്യവാഹകശേഷി തെളിയിച്ച് അവതരിപ്പിക്കപ്പെട്ടവയാണ് സച്ചിദാനന്ദന്റെ കവിതകളെന്ന് സമിതി വിലയിരുത്തി. അരനൂറ്റാണ്ടിലേറെയായി തുടരുന്ന കാവ്യസപര്യ മലയാള ഭാഷയുടെ വ്യത്യസ്ത ഔന്നത്യമായി. പ്രതിരോധത്തിന്റെ സംസ്കാരമാണ് സച്ചിദാനന്ദന്റെ കവിതകള്. അധ്യാപകന്, പ്രഭാഷകന്, സംഘാടകന് എന്നീ നിലകളില് തന്റെ സര്‍ഗ നിലപാടുകള് ആവിഷ്കരിച്ചുകൊണ്ടിരിക്കുന്നു.\nവിദേശ കവിതയെ മലയാളത്തിലേക്കും മലയാള കവിതയെ ലോക സാഹിത്യത്തിനും പരിചയപ്പെടുത്തിക്കൊണ്ടിരിക്കുന്ന ശ്രദ്ധാലുവായ വിവര്‍ത്തകന് കൂടിയാണ് സച്ചിദാനന്ദനെന്ന് സമിതി വിലയിരുത്തി. എഴുത്തച്ഛനെഴുതുമ്പോള്, ഇവനെക്കൂടി, വീടുമാറ്റം, കയറ്റം, അപൂര്‍ണം, അഞ്ചുസൂര്യന്, ഇന്ത്യന് സ്കെച്ചുകള്, സംഭാഷണത്തിന് ഒരു ശ്രമം, വിക്ക് എന്നിവയാണ് പ്രധാന കൃതികള്. കേരള സാഹിത്യ അക്കാദമി സെക്രട്ടറി ഡോ. കെ പി മോഹനനും വാര്‍ത്താസമ്മേളനത്തില് പങ്കെടുത്തു.\nഅഭിമാനം, ആഹ്ളാദം: സച്ചിദാനന്ദന്\nന്യൂഡല്‍ഹി > എഴുത്തച്ഛന്റെ പേരിലുള്ള പുരസ്കാരം ലഭിച്ചതില് അതിയായ ആഹ്ളാദമുണ്ടെന്ന് കവി സച്ചിദാനന്ദന്. തന്നെ കാവ്യാനുഭവം ആദ്യമായി പഠിപ്പിച്ചത് എഴുത്തച്ഛന്റെ രാമായണ വായനകളാണ്. നിരവധി പുരസ്കാരം ലഭിച്ചിട്ടുണ്ടെങ്കിലും ഈ പുരസ്കാരലബ്ധിയില് കൂടുതല് അഭിമാനവും ആഹ്ളാദവുമുണ്ട്. അഞ്ചു പതിറ്റാണ്ടായുള്ള കാവ്യസപര്യയില് ലഭിക്കുന്ന പാഥേയങ്ങളായാണ് പുരസ്കാരങ്ങളെ കാണുന്നത്.\nആത്യന്തികമായി ഒരു കവിയാണെങ്കിലും വിമര്‍ശകന്, വിവര്‍ത്തകന് എന്നീ നിലകളിലും കഴിയുന്ന സംഭാവനകള് ചെയ്യാന് ശ്രമിച്ചിട്ടുണ്ട്. പ്രതിഭാശാലികളായ മുന്‍ഗാമികളുടെ കാവ്യലോകത്തേക്ക് കൂടുതല് വെളിച്ചംവീശാനുള്ള ശ്രമങ്ങളാണ് നിരൂപണങ്ങളിലൂടെ നിര്‍വഹിക്കാന് ശ്രമിച്ചത്. വിവര്‍ത്തകന് എന്നനിലയില് മറ്റ് ഭാഷകളിലെ കാവ്യാനുഭവങ്ങളെ നമ്മുടെ ഭാഷയ്ക്ക് പരിചയപ്പെടുത്തുകയെന്നത് കാവ്യധര്‍മമായി തന്നെയാണ് കണക്കാക്കുന്നതെന്നും സച്ചിദാനന്ദന് 'ദേശാഭിമാനി'യോട് പറഞ്ഞു.


By വെബ് ഡെസ്ക് • 24/05/2019 at 4:08PM\nതിരഞ്ഞെടുപ്പ് അടുത്തപ്പോള് എന്‍ഡിഎയിലേക്ക് അടുത്ത പിസി ജോര്‍ജിന്റെ പിന്തുണയും കെ സുരേന്ദ്രനെ തുണച്ചില്ല. പിസി ജോര്‍ജിന്റെ സ്വന്തം മണ്ഡലമായ പൂഞ്ഞാറിലാണ് സുരേന്ദ്രന് ഏറ്റവും കുറവ് വോട്ട് കിട്ടിയത്.\nബിജെപി ഏറ്റവുമധികം പ്രതീക്ഷയോടെ ഉറ്റിനോക്കിയ മണ്ഡലങ്ങളില് ഒന്നാണ് പത്തനംതിട്ട. ശബരിമല വിഷയത്തില് നിലപാടുകള് മാറ്റിക്കൊണ്ടിരുന്ന ബിജെപി നേതാക്കന്മാര് പ്രചാരണകാലയളവില് വിശ്വസം ആയുധമാക്കുകയും ചെയ്തി. എന്നാല് ഇതൊന്നും വിജയിക്കുവാനുള്ള വോട്ട് നേടാന് ബിജെപിയെ സഹായിച്ചില്ലായെന്നാണ് വോട്ടിങ് ഫലം സൂചിപ്പിക്കുന്നത്. കൂടാതെ, തിരഞ്ഞെടുപ്പ് അടുത്തപ്പോള് എന്‍ഡിഎയിലേക്ക് അടുത്ത പിസി ജോര്‍ജിന്റെ പിന്തുണയും കെ സുരേന്ദ്രനെ തുണച്ചില്ല.\nപിസി ജോര്‍ജിന്റെ സ്വന്തം മണ്ഡലമായ പൂഞ്ഞാറിലാണ് സുരേന്ദ്രന് ഏറ്റവും കുറവ് വോട്ട് കിട്ടിയത്. കഴിഞ്ഞ നിയമസഭാ തിരഞ്ഞെടുപ്പില് പൂഞ്ഞാറില് ബിജെപിക്ക് 19960 വോട്ട് കിട്ടിയിരുന്നു. ഇത്തവണ 30950 വോട്ടായി മാത്രമേ ഉയര്‍ന്നുള്ളു. ഇതും ജോര്‍ജിന്റെ വകയാണെന്ന് ഉറപ്പില്ല. ബിജെപിക്ക് മറ്റിടങ്ങളില് കിട്ടയിതുപോലെ വര്‍ധന സ്വാഭാവികമായി ഈ മണ്ഡലത്തിലും കിട്ടിക്കാണും.\nപത്തനംതിട്ടയില് ഇത്തവണ ബിജെപിക്ക് കിട്ടിയത് 295627 വോട്ടാണ്. 2014 ലെ ലോക്സഭ തിരഞ്ഞെടുപ്പിനേക്കാള് ഒന്നരലക്ഷത്തിലധികം വോട്ട് നേടാന് ബിജെപിക്ക് കെ സുരേന്ദ്രനിലൂടെ സാധിച്ചു. 2009 നിന്ന് 2019 ലെ പൊതു തിരഞ്ഞെടുപ്പില് എത്തുമ്പോള് ബിജെപിയുടെ വോട്ടിങ് ശതമാനത്തില് ആറു മടങ്ങ് വര്‍ധനയാണ് ഉണ്ടായത്. ശബരിമല ചര്‍ച്ച വിഷയമായമാക്കി വോട്ടിങ് ശതമാനം കൂട്ടാന് ബിജെപിക്ക് കഴിഞ്ഞുവെന്നാണ് കണക്കുകള് കാണിക്കുന്നത്. എന്നാല് വോട്ട് കൂടിയെങ്കിലും അത് സീറ്റാക്കി മാറ്റാന് ബിജെപിക്ക് സാധിച്ചില്ല.\nവായിക്കാം | ശബരിമല തിരുവനന്തപുരം ഫലം നിർണ്ണയിച്ചതെങ്ങനെ?\nഓര്‍ത്തോഡോക്‌സ് സഭയുടെ സ്വാധീനവും എസ്എന്‍ഡിപി, എന്‍എസ്എസ് നിലപാടുകളുമെല്ലാം പത്തനംതിട്ടയിലെ തിരഞ്ഞെടുപ്പിനെ ബാധിച്ചു. 44243 വോട്ടിന്റെ ഭൂരിപക്ഷം നേടി വീണ ജോര്‍ജിനെ രണ്ടാമതാക്കിയാണ് ആന്റോ ആന്റണി ലോക്സഭയില് എത്തുന്നത്. എന്നാല് ഹാട്രിക് നേടുമ്പോഴും ഓരോ തിരഞ്ഞെടുപ്പിനും ആന്റോ ആന്റണിയുടെ ഭൂരിപക്ഷം കുറയുകയാണ്.\nമലയാളി പ്രവാസി വോട്ടർമാരുടെ വർധന അഞ്ചിരട്ടിയിലേറെ\nആ5മണ്ഡലങ്ങള്: ബിജെപി വോട്ടുകള് എവിടെ?\nഭൂരിപക്ഷത്തിന്റെ കോണി കയറി കുഞ്ഞാലിക്കുട്ടി


കൊവിഡ് വ്യാപനത്തില് കേരളത്തെ ആശങ്കയറിച്ച് കേന്ദ്രസര്‍ക്കാര് . കഴിഞ്ഞ മാസത്തെ കൊവിഡ് ബാധിതരില് 55% വും കേരളത്തില് നിന്നാണെന്ന് കേന്ദ്രം വ്യക്തമാക്കി. മരണനിരക്കും രോഗവ്യാപനവും പിടിച്ചുനിര്‍ത്തണമെന്ന് സംസ്ഥാനത്തിന് കേന്ദ്രം നിര്‍ദ്ദേശം നല്‍കി. കേരളത്തില് കൊവിഡ് മരണം കൂടിയെന്നാണ് കേന്ദ്രസര്‍ക്കാരിന്റെ കണക്കുകള് വ്യക്തമാക്കുന്നത്.\nഅട്ടപ്പാടിയിലെ ഗര്‍ഭിണികള്‍ക്കായി ആരോഗ്യ വകുപ്പ് പ്രത്യേക പദ്ധതി തയ്യാറാക്കുമെന്ന് ആരോഗ്യമന്ത്രി വീണാ ജോര്‍ജ്. ആരോഗ്യ വകുപ്പിന്റെ കണക്കുകള് പ്രകാരം ഹൈറിസ്‌ക്ക് വിഭാഗത്തില്‍പ്പെട്ട ഗര്‍ഭിണികള്‍ക്ക് വേണ്ടിയാണ് പ്രത്യേക പദ്ധതി തയ്യാറാക്കുക. നവജാത ശിശുക്കള്‍ക്കുള്ള ഐസിയു ഉടന് ആരംഭിക്കും. കോട്ടത്തറ ആശുപത്രിയെ കുറിച്ചുയര്‍ന്ന പരാതികള് പരിശോധിക്കുമെന്നും അട്ടപ്പാടിയിലെത്തിയ മന്ത്രി പറഞ്ഞു.\nകര്‍ഷക സമരം തുടരാന് കിസാന് സംയുക്ത മോര്‍ച്ചയുടെ യോഗത്തില് തീരുമാനമായി. ഇന്നത്തെ യോഗ തീരുമാനം അമിത് ഷായെ അറിയിക്കുമെന്ന് കര്‍ഷക നേതാക്കള് പറഞ്ഞു. അടുത്ത ചൊവ്വാഴ്ച ചേരുന്ന കര്‍ഷകരുടെ യോഗത്തില് സമരം സംബന്ധിച്ച് അന്തിമ തീരുമാനം ഉണ്ടാകും. കേന്ദ്രസര്‍ക്കാരുമായി കര്‍ഷക പ്രതിനിധികള് ചര്‍ച്ച നടത്തുമെന്ന് പി കൃഷ്ണപ്രസാദ് പ്രതികരിച്ചു. കര്‍ഷകര് ഉന്നയിച്ച ആവശ്യങ്ങളില് അനുകൂല തീരുമാനം ഉണ്ടായാല് ഉപരോധ സമരം പിന്‍വലിക്കുന്നത് ആലോചിക്കുമെന്നും അദ്ദേഹം കൂട്ടിച്ചേര്‍ത്തു.\nരാജ്യത്ത് ഒരു ഒമിക്രോണ് കേസ് കൂടി സ്ഥിരീകരിച്ചതായി റിപ്പോര്‍ട്ട്. ഗുജറാത്തിലെ ജാംനഗര് സ്വദേശിക്കാണ് വൈറസ്ബാധ സ്ഥിരികരീച്ചത്. ഇതോടെ ബെംഗളൂരുവിലെ രണ്ട് കേസുകള് അടക്കം രാജ്യത്ത് ഒമിക്രോണ് സ്ഥിരീകരിച്ചവരുടെ എണ്ണം മൂന്നായി.\nആന്ധ്രാപ്രദേശ് മുന് മുഖ്യമന്ത്രിയും കോണ്‍ഗ്രസ് നേതാവുമായിരുന്ന കെ. റോസയ്യ അന്തരിച്ചു. 88 വയസ്സായിരുന്നു . ഹൈദരാബാദില് ഇന്ന് പുലര്‍ച്ചെയായിരുന്നു അന്ത്യം. വൈഎസ് രാജശേഖര റെഡ്ഡിയുടെ മരണശേഷം ഒരു വര്‍ഷത്തോളം അവിഭക്ത ആന്ധ്രാപ്രദേശിന്റെ മുഖ്യമന്ത്രിയായിരുന്നു. തമിഴ്നാട് , കര്‍ണ്ണാടക സംസ്ഥാനങ്ങളുടെ ഗവര്‍ണ്ണറായും പ്രവര്‍ത്തിച്ചിട്ടുണ്ട്.\nസംസ്ഥാനത്ത് വാക്സിന് എടുക്കാത്ത അധ്യാപകരുടെ കണക്ക് സര്‍ക്കാര് പുറത്തുവിട്ടു . സ്‌കൂള് ജീവനക്കാരില് അദ്ധ്യാപകരും അനധ്യാപകരും ഉള്‍പ്പെടെ 1707 പേരാണ് ഇനിയും വാക്സിന് സ്വീകരിക്കാനുള്ളത്. ഇവരില് 1066 പേര് എല്‍പി, യുപി, ഹൈസ്‌കൂള് വിഭാഗങ്ങളിലെ അധ്യാപകരാണ്. ഈ വിഭാഗത്തിലെ 189 അനധ്യാപകരും വാക്സീന് എടുത്തിട്ടില്ല. ഹയര് സെക്കന്‍ഡറി അധ്യാപകരില് 200 പേരും അനധ്യാപകരില് 23 പേരും വാക്സീനെടുത്തിട്ടില്ലെന്നും കണക്കുകള് വ്യക്തമാക്കുന്നു. വിഎച്ച് എസ് ഇയില് 229 അധ്യാപകര് വാക്സീനെടുത്തിട്ടില്ല. മലപ്പുറം ജില്ലയിലാണ് വാക്സിന് എടുക്കാത്ത അധ്യാപകര് കൂടുതലുള്ളത്.\nകോണ്‍ഗ്രസ്- തൃണമൂല് കോണ്‍ഗ്രസ് പോര് രൂക്ഷമായിരിക്കെ, കോണ്‍ഗ്രസിനെതിരെ രൂക്ഷവിമര്‍ശനവുമായി തൃണമൂല് മുഖപത്രം. 'കോണ്‍ഗ്രസ് ഡീപ് ഫ്രീസറില്' എന്ന തലക്കെട്ടിലാണ് ലേഖനം.'ബി.ജെ.പിക്കെതിരെ പോരാടാന് തൃണമൂല് പ്രതിജ്ഞാബദ്ധമായിരിക്കെ, രാജ്യത്തെ മുഖ്യ പ്രതിപക്ഷമായിട്ടും കോണ്‍ഗ്രസ് സ്വയം ഫ്രീസറില് പൂട്ടിയിരിക്കുകയാണ്. ജനകീയ മുന്നേറ്റങ്ങള് സംഘടിപ്പിക്കുന്നതിന് പകരം വീട്ടില് അടച്ചിരിക്കുകയാണെന്നും ലേഖനത്തില് പറയുന്നു.\nരണ്ട് ഒമിക്രോണ് കേസുകള് ഇന്ത്യയില് കണ്ടെത്തിയ സാഹചര്യത്തില് അടുത്ത ആഴ്ച മുതല് നിയന്ത്രണം കടുപ്പിച്ച് തമിഴ്‌നാട്. വാക്സിന് എടുക്കാത്തവരെ ഹോട്ടലുകള്, ഷോപ്പിംഗ് മാളുകള്, മറ്റ് വാണിജ്യ സ്ഥാപനങ്ങള് തുടങ്ങിയ പൊതു സ്ഥലങ്ങളില് പ്രവേശിക്കാന് അനുവദിക്കില്ല' മധുര കളക്ടര് അനീഷ് ശേഖറാണ് ഇത് സംബന്ധിച്ച ഉത്തരവിറക്കിയത്.\nകണ്ണൂര് വിമാനത്താവളത്തില് നിന്നും വിദേശ വിമാനക്കമ്ബനികളുടെ സര്‍വീസ് അനുവദിക്കണമെന്ന കേരളത്തിന്റെ ആവശ്യം കേന്ദ്ര സര്‍ക്കാര് തള്ളി.കേരളത്തിന്റെ നാലാമത്തെ അന്താരാഷ്ട്ര വിമാനത്താവളമായ കണ്ണൂരില് നിന്ന് വിദേശ വിമാന കമ്ബനികള്‍ക്ക് സര്‍വീസ് നടത്താന് അനുമതി നല്‍കണമെന്നായിരുന്നു കേരളത്തിന്റെ ആവശ്യം.


kadavanthra – Media Mangalam\nകോവിഡിന്റെ വരവോടെ പൂക്കച്ചവടം മോശമായി; പിടിച്ച് നില്ക്കാൻ തുടങ്ങിയ ലോട്ടറി ഏജൻസിയും രക്ഷിച്ചില്ല; അവസാനം റിസോർട്ട് വാങ്ങാനും ശ്രമിച്ചതോടെ ഉണ്ടായത് കടുത്ത സാമ്പത്തിക പ്രതിസന്ധി; മരണം നേരത്തെ ഉറപ്പിച്ചതുപോലെ പുതുവത്സരാശംസകൾക്കൊപ്പം പ്രിയപ്പെട്ടവർക്ക് വാട്ട്‌സ്ആപ്പിൽ ‘സോറി’ എന്നും സന്ദേശം; ഭാര്യയെയും രണ്ട് പിഞ്ചോമനകളെയും കൊന്ന് ആത്മഹത്യക്ക് ശ്രമിച്ച നാരായണന്റെ കഥ\nകൊച്ചി: ഭാര്യയെയും രണ്ട് പിഞ്ചോമനകളെയും കൊന്ന് ആത്മഹത്യക്ക് ശ്രമിച്ച വാർത്ത കേട്ട് ഞെട്ടിയിരിക്കുകയാണ് കടവന്ത്ര. പൂക്കച്ചവടക്കാരനായ തമിഴ്നാട്ടുകാരന്റെയും മലയാളിയായ ഭാര്യയുടെയും പ്രണയ വിവാഹമായിരുന്നു. കടുത്ത സാമ്പത്തിക പ്രതിസന്ധിയാണ്…\nഭാര്യക്കും മകൾക്കും ഉറക്കഗുളിക നൽകിയ ശേഷം ഷൂലേസ് കൊണ്ട് കഴുത്ത് മുറുക്കി; മരിച്ചെന്ന് ഉറപ്പാക്കിയ ശേഷം ഞരമ്പ് മുറിച്ച് ആത്മഹത്യ ചെയ്യാൻ ശ്രമിച്ചെന്നും നാരായണൻ; കടവന്ത്രയിൽ യുവതിയെയും മക്കളെയും ഭർത്താവ് കൊലപ്പെടുത്തിയതാണെന്ന് പോലീസ്\nകൊച്ചി: എറണാകുളം കടവന്ത്രയിൽ യുവതിയെയും രണ്ട് മക്കളെയും മരിച്ച നിലയിൽ കണ്ടെത്തിയത് കൊലപാതകമെന്ന് പോലീസ്. കൊലപാതകത്തിന് പിന്നിൽ ഭർത്താവ് നാരായനാണെന്ന് പോലീസ് പറഞ്ഞു. ഉറക്ക ഗുളിക നൽകിയ…\nകടവന്ത്ര: കൊച്ചി കടവന്ത്രയിൽ അമ്മയെയും രണ്ട് കുഞ്ഞുങ്ങളെയും മരിച്ച നിലയിൽ കണ്ടെത്തി. ഗൃഹനാഥൻ ഗുരുതരാവസ്ഥയിൽ ആശുപത്രിയിലാണ്. തമിഴ്നാട്ടുകാരായ ജോയാമോൾ (33), മക്കളായ ലക്ഷ്മികാന്ത് (8), അശ്വന്ത് (4)…


Garden's Heart Beats/ മലര്‍വാടിയുടെ ഹൃദയത്തുടിപ്പുകള്...: അമ്മയെന്നെ തൊട്ടുണര്‍ത്തിയ കവിത\nമണല് വീട് കെട്ടാനും ,\nകൂട്ടാക്കാ കൂട്ടുകാരി .\nഅതി വേഗതയില് തന്\nചുട്ടു പൊള്ളും യാഥാര്‍ത്ഥ്യ\nഅവള് തന് കൂട്ട്\nആ സൂര്യ കിരണങ്ങളും.\nഅമ്മതന് അത്ഭുത അറിവ്\nആ ഗര്‍ഭ പാത്രമെന്\nഅമ്മതന് ഉള്ളിന് ഗദ്ഗദം\nഎന്നാദ്യ താരാട്ട് .\nകളിപ്പാവയാം കൈകുഞ്ഞു ഞാന്.\nതന് പാവകുഞ്ഞിന് വളര്‍ച്ച\nഒരു ചെറു പുഞ്ചിരിതന്\nപാല് നിലാവില് ചാര്‍ത്തി ;\nസ്വയം മറന്നങ്ങിനെ ജീവിച്ച്\nതുടങ്ങി ...പരാതികളില്ലാതെ ...\nതന് പാല്‍മണം മാറാത്ത\nപെടുത്തിയ കഥ .\n[കൌമാരകാലം അപഹരിക്കപ്പെട്ട അമ്മമാര്‍ക്ക്;അവരുടെ സ്നേഹത്തിനും,ത്യാഗത്തിനും മുന്നില് സമര്‍പ്പിക്കുന്നു ഈ കവിത,ഒപ്പം എന്‍റെ സ്നേഹനിധിയായ അമ്മയ്ക്കും ]


Lindsay Lohan, Necklace, Robbery, Actress, ലിന്‍ഡ്‌സെ ലോഹന്, മാല, മോഷണം, ഹോളിവുഡ്, നടി - Malayalam Filmibeat\n| Published: Friday, March 11, 2011, 10:54 [IST]\nഹോളിവുഡ് താരം ലിന്‍ഡ്‌സെ ലോഹന് മോഷ്ടിച്ചതായി പറയപ്പെടുന്ന മാല ലേലത്തിന്. ഇതു സംബന്ധിച്ചുള്ള കേസ് പൂര്‍ത്തിയാകുമ്പോള് മാല ലേലത്തിന് വെയ്ക്കാനാണ് പ്രശസ്ത ജ്വല്ലറി ഗ്രൂപ്പായ കെമോഫി ആന്റ് കമ്പനി ആലോചിയ്ക്കുന്നത്. ലേലത്തില് നിന്നുള്ള ലാഭം ജീവകാരുണ്യപ്രവര്‍ത്തനങ്ങള്‍ക്കായി നല്‍കുമെന്നും കമ്പനി അധികൃതര് വ്യക്തമാക്കി.\nകെമോഫിയുടെ ജ്വല്ലറിയില് നിന്നും 2500 ഡോളര് വിലയുള്ള വജ്രമാല ലോഹന് മോഷ്ടിച്ചുവെന്നാണ് ആരോപണം. മോഷണകഥയിലെ നായിക ലോഹനായതോടെ സംഭവത്തിന് വന്‍വാര്‍ത്താപ്രധാന്യമാണ് ലഭിച്ചത്. ഇത് ലേലത്തില് പ്രതിഫലിയ്ക്കുമെന്നാണ് കരുതപ്പെടുന്നത്.\nലോഹന് മാല മോഷ്ടിയ്ക്കാന് ശ്രമിയ്ക്കുന്നതിന്റെ വീഡിയോ ദൃശ്യങ്ങളും കടയുടമകള് വിറ്റിരുന്നു. 42 മിനിറ്റുള്ള വീഡിയോ ലോഹനെതിരെയുള്ള മോഷണക്കേസില് നിര്‍ണായക തെളിവായി മാറുമെന്നാണ് സൂചനകള്.\n2007ല് മദ്യപിച്ചു വാഹനമോടിച്ചതിന്റെ പേരിലുള്ള നല്ലനടപ്പ് ലംഘിച്ചതിന് ലോഹന് ഈയിടെ ജയില്‍വാസം അനുഭവിച്ചിരുന്നു. ഇതിന് പിന്നാലെയാണ് മോഷണക്കേസിലും നടി കുടുങ്ങിയിരിക്കുന്നത്.\nRead more about: actress നടി മോഷണം ലിന്‍ഡ്‌സെ ലോഹന് ഹോളിവുഡ് lindsay lohan robbery\nThe very necklace that could send Lindsay Lohan to prison again will be auctioned off by the jewelry company accusing the actress of grand theft, Kamofie & Co. According toastatement by the company obtained by OnTheRedCarpet.com, the profits from the auction will go to charity.\nStory first published: Friday, March 11, 2011, 10:54 [IST]


ചെറുപയര് പൊടിയിട്ട് കുളിച്ചു നോക്കൂ ദിവസവും | amazing benefits of green gram for your skin - Malayalam BoldSky\n| Published: Wednesday, August 30, 2017, 10:43 [IST]\nആരോഗ്യ ഗുണങ്ങള് കൊണ്ട് സമ്പുഷ്ടമാണ് ചെറുപയര് പൊടി. ചെറുപയര് പൊടി കൊണ്ട് ആരോഗ്യം മാത്രമല്ല സൗന്ദര്യവും ലഭിക്കും എന്നതാണ് മറ്റൊരു കാര്യം. നിരവധി ആരോഗ്യ സൗന്ദര്യ ഗുണങ്ങള്‍ക്ക് രണ്ടാമതൊന്ന് ആലോചിക്കാതെ ഉപയോഗിക്കാന് കഴിയുന്ന ഒന്നാണ് ചെറുപയര് പൊടി.\nകുളിക്കുമ്പോള് സോപ്പ് ഉപയോഗിക്കുന്നതിന് പകരം നിങ്ങള്‍ക്ക് ചെറുപയര് പൊടി ഇട്ട് കുളിച്ച് നോക്കൂ. ഇത് പല തരത്തിലുള്ള ഗുണങ്ങളാണ് നിങ്ങള്‍ക്ക് നല്‍കുന്നത്. ദിവസവും ചെറുപയര് പൊടിയിട്ട് കുളിച്ച് നോക്കൂ. എന്തൊക്കെ സൗന്ദര്യ ഗുണങ്ങള് നിങ്ങള്‍ക്ക് ലഭിക്കും എന്ന് നോക്കാം.\nവരണ്ട ചര്‍മ്മത്തിന് പരിഹാരം കാണാന് ഏറ്റവും മികച്ച മാര്‍ഗ്ഗമാണ് ചെറുപയര് പൊടി. ഇത് ചര്‍മ്മത്തെ മോയ്‌സ്ചുറൈസ് ആക്കി നിര്‍ത്താന് സഹായിക്കുന്നു.\nരണ്ട് ടീസ്പൂണ് ചെറുപയര് പാലില് കുതിര്‍ത്ത് വെക്കാം. ഇത് അടുത്ത ദിവസം രാവിലെ നല്ലതു പോലെ അരച്ച് കുളിക്കുന്നതിന് അരമണിക്കൂര് മുന്‍പ് കഴുത്തിലും മുഖത്തും ദേഹത്തും തേച്ച് പിടിപ്പിക്കാം. അരമണിക്കൂറിനു ശേഷം കുളിക്കാം. ഇത് ചര്‍മ്മത്തെ എപ്പോഴും ഹൈഡ്രേറ്റ് ആക്കി നിര്‍ത്തുന്നു.\nമുഖത്തെ രോമം കളയാന്\nമുഖത്തെ രോമം കളയുന്നതിനായി ചെറുപയര് പൊടി ഉപയോഗിക്കാം. മുഖത്തെ മാത്രമല്ല ശരീരത്തിലെ അമിത രോമവളര്‍ച്ചയെ ഫലപ്രദമായി നേരിടാന് ഏറ്റവും മികച്ച മാര്‍ഗ്ഗം തന്നെയാണ് ചെറുപയര് പൊടി.\nനൂറ് ഗ്രാം ചെറുപയര് രാത്രി മുഴുവന് കുതിര്‍ത്ത ശേഷം രണ്ട് ടീസ്പൂണ് ചന്ദനപ്പൊടിയുമായി മിക്‌സ് ചെയ്ത് അമിത രോമവളര്‍ച്ചയുള്ള സ്ഥലങ്ങളില് തേച്ച് പിടിപ്പിക്കുക. പ്രത്യേകിച്ച് ചുണ്ടിലും താടിയിലും എല്ലാം. നല്ലതു പോലെ മസ്സാജ് ചെയ്ത ശേഷം അരമണിക്കൂര് കഴിഞ്ഞ് ഇളം ചൂടുവെള്ളത്തില് കഴുകിക്കളയാവുന്നതാണ്.\namazing benefits of green gram for your skin\nStory first published: Wednesday, August 30, 2017, 10:43 [IST]


01 January, 2022 12:35:02 PM\nതിരുവനന്തപുരം: ഡി ലിറ്റ് വിവാദത്തില് ഗവര്‍ണര് ആരിഫ് മുഹമ്മദ് ഖാനെതിരെ രൂക്ഷ വിമര്‍ശനവുമായി പ്രതിപക്ഷ നേതാവ് വി ഡി സതീശന്. ഡി ലിറ്റിന് നിര്‍ദ്ദേശിക്കാന് ഗവര്‍ണര്‍ക്ക് അധികാരമില്ല. രാഷ്ട്രപതിക്ക് ഡി ലിറ്റിന് ഗവര്‍ണര് ശുപാര്‍ശ ചെയ്തിട്ടുണ്ടെങ്കില് തെറ്റാണ്. സര്‍വ്വകലാശാല പ്രശ്നത്തില് നിന്നും ഒളിച്ചോടാനുള്ള തന്ത്രമാണിതെന്നും സതീശന് കുറ്റപ്പെടുത്തി. രാഷ്ട്രപതിക്ക് ഡിലിറ്റ് നൽകാൻ കേരള വിസിക്കുള്ള ചാന്‍സലറുടെ ശുപാർശ സർക്കാർ ഇടപെട്ട് അട്ടിമറിച്ചുവെന്നായിരുന്നു ചെന്നിത്തലയുടെ ആരോപണം.\nഎന്നാല് ഡി ലിറ്റ് വിവാദത്തില് ഗവര്‍ണറെ കടന്നാക്രമിക്കുന്ന നിലപാടാണ് പ്രതിപക്ഷനേതാവ് സ്വീകരിച്ചത്. മുഖ്യമന്ത്രിക്ക് കോര്‍പ്പറേറ്റ് ആഭിമുഖ്യം തലയ്ക്ക് പിടിച്ചു. ഇത് ഇടതുപക്ഷ സര്‍ക്കാരല്ലെന്നും വലതുപക്ഷ ആഭിമുഖ്യമാണ് സര്‍ക്കാരിനെന്നും സതീശന് പറഞ്ഞു. മദ്യവുമായി പോയ വിദേശ പൗരനെ പൊലീസ് തടഞ്ഞ സംഭവത്തിലും പ്രതിപക്ഷനേതാവ് വി ഡി സതീശന് രൂക്ഷ വിമര്‍ശനം നടത്തി. ആരുപറഞ്ഞാലും കേള്‍ക്കാത്ത നിലയിലാണ് പൊലീസെന്നും പൊലീസിന് മേലുള്ള നിയന്ത്രണം നഷ്ടപ്പെട്ടെന്നും സതീശന് കുറ്റപ്പെടുത്തി.\nകഴിഞ്ഞയാഴ്ച്ച സംസ്ഥാന സന്ദർശനത്തിനെത്തിയ രാഷ്ട്രപതിക്ക് തിരുവനന്തപുരത്ത് 23 നായിരുന്നു പരിപാടി. രാവിലെ പി എൻ പണിക്കർ പ്രതിമ അനാച്ഛാദനം മാത്രമായിരുന്നു ഔദ്യോഗിക ചടങ്ങ്. ഈ ദിവസം ഡി ലിറ്റ് നൽകാനായിരുന്നു ഗവ‍ർണറുടെ ശുപാർശ എന്നാണ് നേരത്തെ ഉയർന്ന സൂചനകൾ. സാധാരണ നിലയിൽ ഓണററി ഡി ലിറ്റ് നൽകേണ്ടവരുടെ പേര് സിണ്ടിക്കേറ്റ് യോഗത്തിൽ വിസിയാണ് വെക്കാറ്. ചാൻസലര് ശുപാർശ ചെയ്തെങ്കിൽ അതും പറയാം. സിണ്ടിക്കേറ്റും പിന്നെ സെനറ്റും അംഗീകരിച്ച് ഗവർണറുടെ അനുമതിയോടെയാണ് ഡി ലിറ്റ് നൽകാറുള്ളത്. ഇവിടെ രാഷ്ട്രപതിക്കുള്ള ഡി ലിറ്റ് തടഞ്ഞുവെന്നാണ് ആരോപണം. എന്നാല് രാഷ്ട്രപതിക്ക് ഡി ലിറ്റ് നല്‍കാനുള്ള ശുപാര്‍ശ സര്‍ക്കാരിന് മുന്നിലെത്തിയിരുന്നില്ലെന്ന് ഉന്നത വിദ്യാഭ്യാസവകുപ്പ് മന്ത്രി ആര് ബിന്ദു പറഞ്ഞു.


ധനമാണ് വരാൻ പോകുന്നത് 30 ദിവസത്തിന് ഉള്ളിൽ ഈ നാളുക്കാർക്ക് സകല ദുഃഖങ്ങളും മാറി നല്ല കാലം വരുന്നു\nനല്ലൊരു വിവാഹ യോഗം വന്നുചേരും. ഇവർക്ക് എല്ലാംകൊണ്ടും നേട്ടങ്ങളാണ് കാണുന്നത്. വിദേശ വാസത്തിന് ഉള്ള യോഗം, വിദേശത്ത് തൊഴിൽ തേടി വിദ്യാഭ്യാസത്തിനുവേണ്ടിയുള്ള അവസരങ്ങൾ എന്നിവ തേടിയെത്തുന്ന നക്ഷത്രക്കാർ. ഇവരുടെ ജീവിതത്തിൽ നല്ലൊരു ആനുകൂല്യങ്ങളും സൗഭാഗ്യങ്ങളും വന്നുചേരുന്ന സമയമാണ്. ഇനി അങ്ങോട്ട് വന്നുചേരുന്നത് നല്ല കാലം ആണ്.\nവരുന്ന ജീവിതത്തിൽ ഏത് ആവശ്യങ്ങളിലും ഉന്നതിയിൽ എത്തുന്ന ആ നക്ഷത്രക്കാർ ഇവരുടെ ജീവിതത്തിൽ പുതിയ പുതിയ ഭാഗങ്ങൾ കടക്കുന്ന കാര്യങ്ങൾ വർധിച്ചു കാണുന്നു. ജീവിതത്തിൽ മെച്ചപ്പെട്ട അവസ്ഥയിൽ എത്തിച്ചേരുന്ന നക്ഷത്രക്കാർക്ക് നല്ല അവസരമാണ് വരുന്നത്. ഏതൊക്കെ നക്ഷത്രക്കാർ ആണെന്ന് നമുക്ക് പരിശോധിക്കാം. കൂടുതൽ വിവരങ്ങൾ അറിയുവാൻ വീഡിയോ മുഴുവനായി കാണുക.


സച്ചിന് ടെണ്ടുല്‍ക്കര് കേരള ബ്ലാസ്റ്റേഴ്സ് സഹ ഉടമസ്ഥാനം ഒഴിഞ്ഞു\n16 September, 2018 05:04:56 PM\nകേരള ബ്ലാസ്റ്റേഴ്സ് എന്നും ഹൃദയത്തിലുണ്ടാകുമെന്ന് വികാരനിര്‍ഭരനായി സച്ചിന്\nകൊച്ചി: ക്രിക്കറ്റ് ഇതിഹാസം സച്ചിന് ടെണ്ടുല്‍ക്കര് കേരള ബ്ലാസ്റ്റേഴ്സ് സഹ ഉടമസ്ഥാനം ഒഴിഞ്ഞു. ഇക്കാര്യം പ്രസ്താവനയിലൂടെ സച്ചിന് തന്നെ സ്ഥിരീകരിച്ചു. ക്ലബ്ബുമായുള്ള സഹ ഉടമസ്ഥനെന്ന നിലയിലുള്ള ബന്ധം അവസാനിപ്പിക്കേണ്ട സമയമായെന്നും ബ്ലാസ്റ്റേഴ്സ് എല്ലാ കാലത്തും ഹൃദയത്തില് ഉണ്ടാകുമെന്നും സച്ചിന് പ്രസ്താവനയില് പറഞ്ഞു. സച്ചിന്‍റെ ഓഹരികള് ക്ലബ്ബിന്‍റെ നിലവിലെ ഓഹരി ഉടമകളായ ചിരജ്ഞീവിയും അല്ലു അരവിന്ദും വാങ്ങിയതായി ബ്ലാസ്റ്റേഴ്സ് മാനേജ്മെന്‍റും അറിയിച്ചു.\nബ്ലാസ്റ്റേഴ്സ് കഴിഞ്ഞ നാല് വര്‍ഷമായി തന്‍റെ ജീവിതത്തിന്‍റെ അവിഭാജ്യ ഘടകമായിരുന്നു. ലക്ഷക്കണക്കിന് വരുന്ന ആരാധകരുടെ സ്നേഹവും വികാരവുമെല്ലാം നേരില് അനുഭവിക്കാനായത് മറക്കാനാകില്ല. അടുത്ത അഞ്ച് വര്‍ഷത്തേക്ക് ക്ലബ്ബിന്‍റെ അടിത്തറ ഭദ്രമാണ്. ഈ സാഹചര്യത്തില് സഹ ഉടമസ്ഥനെന്ന ബന്ധം ഒഴിയേണ്ട സമയമായെന്നും സച്ചിന് പുറത്തിറക്കിയ പ്രസ്താവനയില് പറയുന്നു. ബ്ലാസ്റ്റേഴ്സ് എന്നും അഭിമാനമായിരിക്കും. അതിനാല് ബ്ലാസ്റ്റേഴ്സിന് വേണ്ടി എല്ലാ കാലത്തും തന്‍റെ ഹൃദയം തുടിക്കുമെന്നും സച്ചിന് പറഞ്ഞു.\nസച്ചിന്‍റെ പേരില് ബ്ലാസ്റ്റേഴ്സിന്‍റെ ഇരുപത് ശതമാനം ഓഹരിയാണുള്ളത്. ഈ ഓഹരികള് എം.എ യൂസുഫലിയുടെ ലുലു ഗ്രൂപ്പ് വാങ്ങിയതായുള്ള വാര്‍ത്തകള് ബ്ലാസ്റ്റേഴ്സ് മാനേജ്മെന്‍റ് നിഷേധിച്ചു. നിലവിലെ ഉടമകളായ തെലുങ്ക് നടന്മാരായ ചിരജ്ഞീവിയും അല്ലു അരവിന്ദുമാണ് സച്ചിന്‍റെ ഓഹരികള് വാങ്ങിയതെന്ന് ബ്ലാസ്റ്റേഴ്സ് മാനേജ്മെന്‍റ് വാര്‍ത്ത കുറിപ്പിലൂടെ അറിയിച്ചു


കുമാര സംഭവങ്ങള്: 2014\nആനന്ദചന്ദ്രൻ മാഷിനു അതൊരു ആനന്ദവെള്ളിയാഴ്ചയായിരുന്നു.\nപുതുതായി വാങ്ങിച്ച സ്കൂട്ടർ ഓടിച്ച് സ്കൂളിലേക്ക് പോകുകയെന്നത് മാഷിന്റെ എന്നുമുള്ള ആഗ്രഹമായിരുന്നു. വണ്ടിയുടെ പകുതി കാഷ് മാഷിന്റേതും ആയിരുന്നെങ്കിലും ആർ.സി. ബുക്കിൽ ഭാര്യ വിനോദിനി ടീച്ചറുടെ പേരാണ് ഉണ്ടായിരുന്നത്. മാഷും ടീച്ചറും രണ്ട് റൂട്ടിലുള്ള സ്കൂളുകളിലായതിനാൽ ഒന്നിച്ച് പോകുമ്പോഴെങ്കിലും വണ്ടി ഓടിക്കാനുള്ള അവസരവുമില്ല. മാഷിന്റെ എല്ലാ കാര്യത്തിലും പൊതുവെയുള്ള തണുപ്പൻ സംശയ സമീപനങ്ങൾ, എന്ത് ചെയ്യുമ്പോഴും പല തവണ ആലോചിച്ച് മാത്രം ചെയ്യുക തുടങ്ങിയ രീതികൾ ടീച്ചർക്ക് ഒട്ടും പിടിക്കില്ല. രണ്ട് മൂന്ന് ഷോറൂമുകളിൽ പോയി ലിസ്റ്റെടുത്ത് മത്സ്യത്തിനു വിലപേശുന്നത് പോലെ പേശിയിട്ടാണ് മാഷ് വണ്ടി ബുക്ക് ചെയ്യാൻ പോയത്. തേഡ് പാർട്ടി ഇൻഷുറൻസ് പോരേ? ആർ.ടി. ഓഫീസിൽ കൊടുക്കുന്നതിൽ നിന്നും ഏജന്റിന്റെ കമ്മീഷൻ കുറച്ച് തന്നൂടേ ? ഗ്രിൽ‌സ് വെച്ചില്ലെങ്കിലും വണ്ടിക്ക് കുഴപ്പമില്ലല്ലോ ? മൈലേജ് എത്ര കിട്ടും ? ഇതൊക്കെ കേട്ട് ആഫീസിലിരിക്കുന്ന പെൺകുട്ടികൾ ചിരിക്കുന്നത് കണ്ട് ക്ഷമ നശിച്ച വിനോദിനി ടീച്ചർ നിങ്ങളൊന്ന് മിണ്ടാണ്ടിരിക്ക് എന്ന് പറഞ്ഞ് മൊത്തം തുകയെടുത്ത് കൊടുത്ത് വണ്ടി ബുക്ക് ചെയ്ത് മടങ്ങുകയായിരുന്നു.\nരണ്ടുപേർക്കും പണ്ടേ ലൈസൻസ് ഉണ്ടായിരുന്നെങ്കിലും സ്കൂട്ടർ ഓടിക്കാൻ പെട്ടെന്ന് ഏലായത് ടീച്ചറായിരുന്നു. മാഷ് തപ്പിപ്പിടിച്ച് കാലുകൾ കുത്തി നിർത്തി നിർത്തി ഓടിക്കുന്നത് കണ്ടാൽ തന്നെ ആർക്കും തോന്നും അരപഠിപ്പ് ആണെന്ന്. സ്കൂളിൽ പഠിപ്പിക്കുന്ന ചെക്കന്മാർ ബൈക്കിലും ബുള്ളറ്റിലും പറപ്പിച്ച് പോകുമ്പോൾ മാഷ് സകല ജംഗ്ഷനിലും ബ്ലോക്ക് ഉണ്ടാക്കുകയായിരിക്കും. പിള്ളേരാണെങ്കിൽ മാഷിനെ തൊട്ട്തൊട്ടില്ലെന്ന മട്ടിൽ ഓടിച്ച് പേടിപ്പിച്ച് വിടുകയും ചെയ്യും. ആയിടയ്ക്ക് ഒരു ദിവസം വണ്ടി ഒരു മതിലുമായി ചുംബനസമരം നടത്തിയതും കൂടിയായപ്പോൾ പിന്നെ വണ്ടിയൊന്ന് മാഷിനെക്കൊണ്ട് തൊടീക്കാൻ പോലും ടീച്ചർ സമ്മതിക്കാണ്ടായി. മാഷിന്റെ പരിക്കിനേക്കാളും വണ്ടിയുടെ പെയിന്റ് പോയതായിരുന്നു ടീച്ചറെ വിഷമിപ്പിച്ചത്. ഇമ്മാതിരി ഓടിക്കലായത് കാ‍രണം മാഷിനെ വണ്ടി തൊടീക്കാണ്ട് ടീച്ചർ പരമാവധി സ്വന്തമായി ഉപയോഗിച്ച് വന്നു. വാങ്ങിയിട്ട് ഇന്നേ വരെ മാഷിനു വണ്ടി സ്കൂളിൽ കൊണ്ട് പോകാൻ പറ്റിയിട്ടില്ല.\nഇന്ന് വിനോദിനി ടീച്ചർക്ക് അവരുടെ തറവാട്ടിൽ പോകേണ്ടി വന്നതിനാൽ വണ്ടി എടുക്കാതെയാണ് പോയത്. ആ സുവർണാവസരം മുതലെടുത്ത് ഇന്ന് സ്കൂട്ടറിൽ സ്കൂളിലേക്ക് പോകാമെന്ന് ആനന്ദചന്ദ്രൻ മാഷ് തീരുമാനിച്ചു.\nഎന്താ‍ണെന്നറിയില്ല വീടു മുതൽ സ്കൂൾ വരെ അന്നാദ്യമായി മാഷ് ഒരു നിർത്തലുമില്ലാതെ വണ്ടി ഓടിച്ചു. സ്കൂളിലെത്തി ഒരു മരത്തിന്റെ കീഴിൽ വണ്ടി സുരക്ഷിതമായി വെച്ച് താക്കോലും കറക്കി സ്റ്റാഫ് റൂമിലെത്തി വണ്ടിയിലാണ് വന്നതെന്ന സന്തോഷം സഹമാഷന്മാരെ അറിയിച്ചു. അവരൊക്കെ വന്ന് വണ്ടി കണ്ട്, കൊള്ളാം, നല്ലതാ, എത്ര മൈലേജ് കിട്ടും, എന്നൊക്കെ സാദാ വർത്താനങ്ങൾ പറഞ്ഞു. ചിലർ എന്റെ വണ്ടിയുടെ അത്ര പോരാ, കളറില്ലാ, ടയർ ഉരുണ്ടിട്ടാണല്ലോ എന്നിങ്ങനെ അസൂയാധിഷ്ഠിതമായ ചിലത് കമന്റുകയും ചെയ്തു. അവരങ്ങനെ വർത്താനിച്ച് കൊണ്ടിരിക്കുമ്പോഴാണ് ഹെഡ്മാസ്റ്റർ ആനന്ദൻ മാഷിനെ അന്വേഷിക്കുന്നതായി വിവരം കിട്ടിയത്.\nജില്ലാ കലോത്സവത്തിന് പങ്കെടുക്കുന്ന കുട്ടികളുടെബാഡ്ജ് ആനന്ദചന്ദ്രൻ മാഷിനെ ഏൽ‌പ്പിച്ചിരുന്നു. കലോത്സവത്തിന്റെ സ്കൂളിൽ പിള്ളേർ എത്തിയിട്ടും ബാഡ്ജ് കിട്ടിയില്ല. സ്കൂട്ടർ ഓടിക്കാനുള്ള ആവേശത്തിൽ മാഷ് ബാഡ്ജ് എടുക്കാൻ മറന്നു പോയിരുന്നു. വീട്ടിൽ പോയി അതെടുത്ത് ഉടനെ കലോത്സവം നടക്കുന്ന സ്കൂളിൽ കൊണ്ട് പോയി കൊടുക്കാൻ ഹെഡ്മാസ്റ്റർ പറഞ്ഞത് മാഷ് അനുസരിച്ചു. ഒരിക്കൽക്കൂടി വണ്ടിയിലേറി പോകാമെന്നത് മാഷിനെ സന്തോഷത്തിലാക്കി. വണ്ടി എടുത്ത് ഗേറ്റിൽ എത്തിയപ്പോഴാണ് പിറകേ വീണടീച്ചറും സ്നേഹറാണിയെന്ന പത്താം ക്ലാസ്സിലെ വിദ്യാർത്ഥിനിയും ഓടി വന്നത്.\n“മാഷേ.. മാഷ് കലോത്സവത്തിനല്ലേ പോകുന്നേ.. ഒന്ന് ഈ കുട്ടിയെക്കൂടി കൊണ്ട് പോകുമോ.. ഇവൾ അവരൊക്കെ പോകുമ്പോ എത്താൻ ലേറ്റായി...”\n“ഓ അതിനെന്താ.. കുട്ടി കേറിക്കോ...”\nരാവിലത്തെ ആ തീ പോലത്തെ ചൂടിലും ആനന്ദൻ മാഷിന്റെ ഹൃദയത്തിൽ ഒരു കുളിർക്കാറ്റ് കടന്നുവന്നു. സ്നേഹറാണി പേരു പോലെതന്നെ ഒരു റാണിയായിരുന്നു. സ്റ്റാഫ് റൂമിൽ അധ്യാപികമാർ ഇല്ലാതിരിക്കുന്ന സമയങ്ങളിലെ മസാല ചർച്ചകളിൽ അവളെപ്പറ്റി മാഷന്മാർ പറയാറുണ്ടായിരുന്നു. ടീച്ചർമാരുടെ ദരിദ്രമായ അംഗലാവണ്യങ്ങളിൽ സ്നേഹറാണിയുടെ സമ്പന്നശരീരത്തെ താരത‌മ്യം ചെയ്ത് മാഷന്മാർ ചില അശ്ലീലവാക്കുകൾ ഉപയോഗിച്ച് വർണിക്കുന്നത് ആനന്ദൻ മാഷും ലജ്ജയോടെ കേട്ടിരുന്നു.\nറോഡിലെ നിരവധിയായ കുഴികളിൽ വീണ് വണ്ടി മുന്നോട്ടായുമ്പോൾ സ്നേഹറാണിയുടെ ചൂടായ ശരീരം മേത്ത് വന്ന് പതിക്കുന്നതും കാലുകൾ ഇരുവശത്തുമിട്ട് ഇരുന്നതിനാൽ ദേഹത്തോട് ചേരുന്ന ചെറുപെൺകൊടിയുടെ തുടയുടെ ചൂടും ആനന്ദൻ മാഷ് അറിഞ്ഞതേയില്ല. പുത്തൻ വണ്ടിയിൽ സുന്ദരിയായൊരു പെൺകുട്ടിയെയും ഇരുത്തി ഓടിക്കുന്ന ത്രില്ലിലായിരുന്നതിനാൽ അപകടമേഖലകളിലേക്ക് വണ്ടിയും ചിന്തയും പാളിയതേയില്ല.\n“നല്ല വെയിലല്ലേ.. കുട്ടി ആ ഷാൾ തലയിലിട്ടോളൂ...” ഓട്ടത്തിന്നിടയിൽ മാഷ് ശിഷ്യയുടെ കാര്യത്തിൽ ശ്രദ്ധിച്ചു.\nവീടിനടുത്തുള്ള അനാദിക്കടയുടെ അടുത്ത് നിർത്തി “ഇപ്പോ വരാം ഒരു സാധനം വാങ്ങിക്കട്ടെ..” എന്ന് പറഞ്ഞ് അതിനകത്തേക്ക് കയറിപ്പോയി. കടക്കാരനുമായി മാഷ് എന്തോ സംസാരിക്കുന്നതും സാധനം വാങ്ങിക്കുന്നതും പോക്കറ്റിൽ എന്തോ തിരുകുന്നതും കടക്കാരൻ വൃത്തികെട്ട രീതിയിൽ നോക്കുന്നതും കണ്ട് സ്നേഹറാണി സ്കൂട്ടറിന്റെ അടുത്ത് നിന്നു.\nമാഷ് വന്ന് വീണ്ടും വണ്ടിയിൽ കയറി ഗേറ്റ് കടന്ന് വാതിൽ തുറന്ന് സോഫയിലിരുന്ന് ഫാനിട്ടു. സ്നേഹറാണിയോട് ഇരിക്കാൻ പറഞ്ഞതും കൊണ്ടുവന്ന പ്ലാസ്റ്റിക് കൂടിൽ നിന്ന് പഴമെടുത്ത് കഴിക്കാൻ പറഞ്ഞതും കേട്ടതായി തോന്നിയില്ല. എന്തോ ചിന്തയിൽ‌പ്പെട്ട് ഉഴറുന്നത് പോലെ തോന്നിച്ചു. ഭയങ്കര ചൂട് വിയർപ്പാറിയിട്ട് പോകാം, മാഷ് ഷർട്ട് അഴിച്ച് പറഞ്ഞു. സ്നേഹറാണി എന്നിട്ടും ഒന്നും പ്രതികരിക്കാതെ കൂടുതൽ പരിഭ്രാന്തയായി നിന്നു. ഫാനിന്റെ കാറ്റുണ്ടായിട്ടും വിയർത്ത് കുളിച്ച് നേർത്ത സ്കൂൾ യൂനിഫോം ശരീരത്തോട് ചേർന്നിരുന്നു. അവളുടെ മുഖത്തെ ക്ഷീണവും പരിഭ്രാന്തിയും കണ്ട് ആനന്ദൻ മാഷ് അടുത്തേക്ക് നീങ്ങി..\n“തൊടരുത്...” സ്നേഹറാണി അലറി.\n“എന്താ കുട്ടീ... എന്താ വല്ലാണ്ടായിരിക്കുന്നത്...?” മാഷിനൊന്നും മനസ്സിലായില്ല.\n“എന്നെ പീഢിപ്പിക്കാൻ കൊണ്ട് വന്നതല്ലേ... ആരും കാണാണ്ടിരിക്കാനല്ലേ തലയിൽ ഷാളിടാൻ പറഞ്ഞത്… മാഷ് കടയിൽ പോയത് കോണ്ടം വാങ്ങാനല്ലേ...” അലറിക്കൂവി സ്നേഹറാണി പുറത്തേക്ക് കുതിക്കുമ്പോൾ ആനന്ദൻ മാഷ് ബോധാവസ്ഥ കടന്ന് നിലത്തേക്ക് പതിക്കുകയായിരുന്നു.\nപിറ്റേന്നത്ത പത്രങ്ങളിൽ ആനന്ദചന്ദ്രൻ മാഷ് ഒരു ചോദ്യചിഹ്നമായി കിടന്നു.\nPosted by Kumaaran Kannur at 2:15 PM 22 comments\nPosted by Kumaaran Kannur at 12:43 PM 26 comments\nPosted by Kumaaran Kannur at 2:49 PM 23 comments


സൗദിയിൽ പെട്രോളിന് തീവില, പ്രവാസികളുടെ കുടുംബ ബജറ്റ് താളംതെറ്റി- Petrol price hike in saudi arabia\nപെട്രോൾ വില വർദ്ധിച്ചതോടെ നിത്യോപയോഗ സാധനങ്ങൾക്ക് വലിയ തോതിൽ വില വർദ്ധനവുണ്ടാകും\nറിയാദ്: സൗദി അറേബ്യയിൽ ജനുവരി ഒന്ന് മുതൽ പെട്രോൾ വിലയിൽ വൻ വർദ്ധനവ്. 91 ഗണത്തിലുള്ള പെട്രോളിന് എഴുപത്തി അഞ്ച് ഹലാലയിൽ നിന്ന് ഒരു റിയാൽ മുപ്പത്തി ഏഴ് ഹലാലയിലേക്ക് ഉയർന്നു. 95 ഗണത്തിലുള്ള പെട്രോളിന് തൊണ്ണൂറ്റി അഞ്ച് ഹലാല എന്നത് രണ്ട് റിയാൽ നാല് ഹലാലയിലേക്ക് ഉയർന്നു. വാറ്റ് ഉൾപ്പടെയുള്ളതാണ് പുതിയ നിരക്ക്. മുൻകൂട്ടി സർക്കാർ പ്രഖ്യാപിച്ച ആശ്രിത ലെവിയും വാറ്റ് കണക്കിലെടുത്ത് പ്രവാസികൾ കമ്മി കുടുംബ ബജറ്റ് അവതരിപ്പിച്ചാണ് ഇത്തവണ പുതുവർഷം തുടങ്ങിയത്. എന്നാൽ അപ്രതീക്ഷിതമായി പെട്രോൾ വില വർദ്ധിച്ചതും വൈദ്യുതി നിരക്കിൽ വൻ വർദ്ധനവുണ്ടായതും കുടുംബ ബജറ്റ് വീണ്ടും താളം തെറ്റിച്ചു.\nപെട്രോൾ വില വർദ്ധിച്ചതോടെ നിത്യോപയോഗ സാധനങ്ങൾക്ക് വലിയ തോതിൽ വില വർദ്ധനവുണ്ടാകും. സാധാരണ യാത്രാ ചെലവും കുട്ടികളുടെ സ്‌കൂൾ യാത്രാ ചെലവിലും മാറ്റമുണ്ടാകും. നിലവിലെ സാഹചര്യത്തിൽ പ്രവാസികൾ ജോലിചെയ്യുന്ന കമ്പനികൾ പലതും പ്രതിസന്ധിയിലാണ്. വാർഷിക വർദ്ധനവും മറ്റ് ആനൂകൂല്യങ്ങളും അപൂർവ്വം കമ്പനികൾ മാത്രമേ നൽകുന്നുള്ളൂ. പലയിടത്തും ശമ്പളം വൈകിയാണ് ലഭിക്കുന്നതും. പ്രവാസി മലയാളികൾ കൂടുതലായും തൊഴിൽ ചെയ്ത് വരുന്നത് ബഖാല (ചെറിയ സൂപ്പർ മാർക്കറ്റ്), ബൂഫിയ (ചായക്കട), മൊബൈൽ ഷോപ്പുകൾ, സ്വർണ്ണ കടകൾ, മാളുകൾ തുടങ്ങിയ മേഖലകളിലാണ്.\nമൊബൈൽ സ്വർണ്ണക്കട മേഖലകളിൽ സമ്പൂർണ്ണ സ്വദേശിവൽക്കരണം നടപ്പായതോടെ ആയിരങ്ങൾക്ക് ജോലി നഷ്‌ടപ്പെട്ടു. ബക്കാലകൾ നടത്തി കൊണ്ട് പോകാൻ ചെലവ് വർദ്ധിച്ചതോടെ ആ മേഖലയെയും മലയാളികൾ കൈ ഒഴിയേണ്ട അവസ്ഥയിലാണ്. മാളുകളിൽ പൂർണ്ണ സ്വദേശിവൽക്കരണം ഘട്ടം ഘട്ടമായി നടപ്പാക്കുന്നതിന് തൊഴിൽ മന്ത്രാലയം ശ്രമങ്ങൾ ആരംഭിച്ചു കഴിഞ്ഞു. ജൂൺ മാസത്തോടെ സൗദിയിൽ സ്ത്രീകൾക്ക് ഡ്രൈവിങ് ലൈസൻസ് അനുവദിക്കാൻ അനുമതി നൽകിയിട്ടുണ്ട്. ഇതോടെ വീട്ടിൽ ഡ്രൈവർമാരായി ജോലി ചെയ്യുന്ന പതിനായിരക്കണക്കിന് പ്രവാസികൾ പെരുവഴിയിലാകും. തൊഴിൽ രംഗം ഉൾപ്പടെ നിരവധി പ്രതിസന്ധികൾക്കിടയിലൂടെയാണ് പ്രവാസം കടന്ന് പോയിക്കൊണ്ടിരിക്കുന്നത്. പല കുടുംബങ്ങളും ഇതിനകം നാട്ടിലേക്ക് മടങ്ങി തുടങ്ങി. സ്‌കൂൾ അവധി ആരംഭിക്കുന്നതോടെ കൂടുതൽ കുടുംബങ്ങൾ മടങ്ങും. അതേസമയം സ്ഥിതിഗതികൾ മാറി നല്ല കാലം തിരിച്ചു വരുമെന്ന പ്രതീക്ഷയിൽ തുടരുന്നവരും കുറവല്ല.\nമാറ്റത്തിന് തുടക്കം കുറിക്കാൻ രജനീകാന്തിന്റെ പുതിയ വെബ്സൈറ്റ്\nപാക്കിസ്ഥാൻ നൽകിയത് ചതിയും വഞ്ചനയും മാത്രമെന്ന് ഡോണൾഡ് ട്രംപ്


എവറസ്റ്റിന്റെ സ്വന്തം 'ഹിമപ്പുലി' കൊടുമുടികൾ ഇല്ലാത്ത ലോകത്തേക്ക് യാത്രയായി - Rose Malayalam | Rose Malayalam\nUpdated on 22-09-2020 at 7:21 am\nഓക്‌സിജൻ സിലിണ്ടറില്ലാതെ 10 തവണ എവറസ്റ്റ് കൊടുമുടി കയറിയ ഐതിഹാസിക പർവതാരോഹകൻ ആങ് റിത ഷെർപ(72) അന്തരിച്ചു. കരൾ രോഗമടക്കം വിവിധ രോഗങ്ങളുണ്ടായിരുന്നു. തന്റെ സാഹസിക പ്രവർത്തനങ്ങൾ കാരണം ‘ഹിമപ്പുലി’ എന്നാണ് അറിയപ്പെട്ടിരുന്നത്.\n1983 മുതൽ 1996 വരെയുള്ള കാലഘട്ടത്തിൽ 10 തവണയാണ് ആങ് റിത ഓക്‌സിജൻ സിലിണ്ടറിന്റെ സഹായമില്ലാതെ എവറസ്റ്റ് കീഴടക്കിയത്. ഏറ്റവും കൂടുതൽ തവണ ഓക്‌സിജൻ സിലിണ്ടറില്ലാതെ എവറസ്റ്റ് കീഴടക്കിയതിന് ഗിന്നസ് റെക്കോഡും സ്വന്തമാക്കി. ശൈത്യകാലത്ത് ഓക്‌സിജൻ സിലിണ്ടറില്ലാതെ ആദ്യമായി എവറസ്റ്റ് കയറിയതിന്റെ(1987) റെക്കൊഡും ഇദ്ദേഹത്തിനാണ്. മുന്ന് മക്കളുണ്ട്.


സത്യൻ അന്തിക്കാടോ ശ്രീനിവാസനോ ആണെങ്കില് ആ ലഡു കഴിക്കാന് സമയമെടുക്കും; ഇനി മേജർ രവി ആണെങ്കിലോ – East Coast Movies & Entertainments News\n''പണ്ടു ഞാന് നിന്റെ വീട്ടില് വന്നാല് അതു സൗഹൃദം. ഇന്നു വന്നാല് മതസൗഹാര്‍ദ്ദം'' വിമര്‍ശനവുമായി മമ്മൂട്ടി\nതാന് റൂമിലെത്തിയപ്പോള് അവിടെ കണ്ട കാഴ്ച ഞെട്ടിക്കുന്നതായിരുന്നു; ഒടുവില് നയന്‍താരയെ ആംബുലന്‍സ് വരുത്തി ആശുപത്രിയിലാക്കി!!\nപ്രീഡിഗ്രി തോറ്റപ്പോള് ബസില് ജോലിക്ക് കയറി: സിനിമയ്ക്ക് മുന്‍പ് ജോണി ആന്റണിയുടെ ജീവിതം ഇങ്ങനെ\nMay 28, 2020, 12:12 am IST\nമോഹന്‍ലാല് കാരണം ഞാന് ഭാര്യയേയും മക്കളേയും കൂട്ടി വീടുവിട്ടു!!! സത്യന് അന്തിക്കാട്\nMay 17, 2020, 09:12 pm IST


ചരിത്രത്തില് ഇന്ന്: അബു ഉള് ഫസലിന്റെ കൊലപാതകവും കുര്‍സ്‌ക് ദുരന്തവും\n11 Aug 2014 7:44 PM GMT\n2000 ആഗസ്ത് 12\n2000, ആഗസ്റ്റ് മാസം, റഷ്യയുടെ പടക്കപ്പലുകളും അന്തര്‍വാഹിനികളും പങ്കെടുത്ത വാര് റിഹേഴ്‌സല് തണുത്തുറഞ്ഞ ബാരെന്റ്‌സ് കടലില് നടക്കുന്നു. റഷ്യയുടെ ഒസ്‌കാര്-ക്ലാസ് ന്യൂക്ലിയര് അന്തര്‍വാഹിനിയായ കുര്‍സ്‌കും ഈ അഭ്യാസത്തിന്റെ ഭാഗമായുണ്ട്. ആഗസ്ത് 12ന്, കുര്‍സ്‌കില് നിന്ന് ഒരു ഡമ്മി ടോര്‍പിഡോ ഉഗ്രസ്‌ഫോടനത്തോടെ വിക്ഷേപിച്ചു. ഏതാനും നിമിഷങ്ങള്‍ക്കകം രണ്ടാമത്തെ വിക്ഷേപണവും ഇതേ അന്തര്‍വാഹിനിയില് നിന്ന് നടന്നു. എന്നാല് ഇതോടെ, ഒരിക്കലും മുങ്ങില്ല എന്ന് റഷ്യ വിശ്വസിച്ചിരുന്ന അവരുടെ കുര്‍സ്‌ക് മുങ്ങാന് തുടങ്ങി. അഭ്യാസപ്രകടനത്തില് മുഴുകിയിരുന്ന റഷ്യന് നേവി ആദ്യ ആറുമണിക്കൂറില് കുര്‍സ്‌ക് മുങ്ങിത്താഴുന്ന വിവരം അറിഞ്ഞതേയില്ല. പിന്നെയും പതിനെട്ട് മണിക്കൂറുകള് കഴിഞ്ഞാണ് റഷ്യക്കാര് അറിയുന്നത് തങ്ങളുടെ അന്തര്‍വാഹിനി മുങ്ങിയെന്ന വിവരം. ഇതിനകം അവര്‍ക്ക് എസ്.എസ്.ജി.എന് ഹെഡ്ക്വാര്‍ട്ടേഴ്‌സില് നിന്നുള്ള ഉദ്യോഗസ്ഥരടക്കം 118 നാവികരെയും രണ്ട് ഡിസൈന് എഞ്ചിനീയര്‍മാരെയും സമീപകാലത്ത് ലോകം കണ്ട ഏറ്റവും വലിയ അന്തര്‍വാഹിനി ദുരന്തത്തില് നഷ്ടപ്പെട്ടിരുന്നു.\nകുര്‍സ്‌ക് ദുരന്തത്തെക്കുറിച്ച് അന്വേഷിക്കാന് നിയോഗിച്ച സംഘം കണ്ടെത്തിയ കാരണം ടോര്‍പിഡോയുടെ വിക്ഷേപണത്തെത്തുടര്‍ന്ന് കെറോസിന് ഇന്ധനം ചോര്‍ന്നുണ്ടായ സ്‌ഫോടനമാണ് അന്തര്‍വാഹിനി മുങ്ങാന് ഇടയാക്കിയതെന്നാണ്. രണ്ടാമത്തെ വിക്ഷേപണത്തോടെ സ്‌ഫോടനം ഉണ്ടാവുകയും കപ്പലിന്റെ പിന്‍ഭാഗത്തുകൂടെ ജലം അകത്തേക്കു കടക്കുകയുമായിരുന്നു. ആറു മുതല് ഒന്‍പതാം കംപാര്‍ട്ട്‌മെന്‍ുകളില് ഉണ്ടായിരുന്ന 23 നാവികര് മാത്രമാണ് അന്തര്‍വാഹിനിയിലുണ്ടായ ഈ രണ്ടു സ്‌ഫോടനങ്ങളില് നിന്നും രക്ഷപെട്ടത്. ഈ ദുരന്തം റഷ്യന് ഗവണ്‍മെന്റിന്റെയും നേവിയുടെയും പിടിപ്പുകേടാണ് വെളിയില് കൊണ്ടുവന്നത്.\nഇതേസമയം കുര്‍സ്‌കിലുണ്ടായ സ്‌ഫോടനത്തിന്റെ പ്രകമ്പനം അങ്ങകലെ പസഫികിലുള്ള അമേരിക്കന് മോണിറ്ററിംഗ് സെന്ററില് രേഖപ്പെടുത്തിയതായി യു.എസ് സുരക്ഷാ ഉപദേഷ്ടാവ് സാന്‍ഡി ബെര്‍ഗറും പ്രതിരോധ സെക്രട്ടറി വില്യം കോഹനും അറിയിച്ചിരുന്നു. രക്ഷാപ്രവര്‍ത്തനം നടത്താനുള്ള സഹായ വാഗ്ദാനവും യു.എസ് റഷ്യക്ക് നല്‍കി. എന്നാല് അമേരിക്കയുടെ ഈ സഹായ ഹസ്തം റഷ്യ നിരസിക്കുകയായിരുന്നു. റഷ്യ നടത്തിയ എല്ലാ രക്ഷാപ്രവര്‍ത്തനങ്ങളും ആഗസ്റ്റ് 17 ഓടെ പരാജയപ്പെടുകയായിരുന്നു. ദുരന്തം സംഭവിച്ച് അപ്പോഴേക്കും അഞ്ച് ദിവസം പിന്നിട്ടിരുന്നു. അതോടെ ബ്രിട്ടന്റെയും നോര്‍വേയുടെയും സഹായ വാഗ്ദാനം സ്വീകരിക്കാന് റഷ്യ തയ്യാറായി. ആഗസ്റ്റ് 21 ന് കുര്‍സ്‌കിനെ സമുദ്രാന്തര്‍ഭാഗത്ത് നിന്ന് കണ്ടെടുത്തത്തോടെ തങ്ങള്‍ക്ക് ആള്‍നാശം സംഭവിച്ച ഈ ദുരന്തം റഷ്യ ഔദ്യോഗികമായി സ്ഥിരീകരിച്ചു.\n1602 ആഗസ്റ്റ് 12\nഅക്ബറാനയുടെ കര്‍ത്താവ് അബു ഉള് ഫസല് കൊല്ലപ്പെടുന്നു\nഅക്ബറിന്റെ രാജസഭയിലെ പ്രമുഖ മന്ത്രിയായിരുന്ന അബു ഉള് ഫസല് 1601 ആഗസ്റ്റ് 12 ന് കൊല്ലപ്പെട്ടു. മുഗള് ഭരണകാലത്തിന്റെ പ്രതീകമായി മാറിയിരുന്ന പൈശാചിക ഗൂഢാലോചനകളുടെ ഭാഗമായിരുന്നു ഈ കൊലപാതകവും. അക്ബറിന്റെ മകന് സലിം രാജകുമാരന്റെ ആജ്ഞപ്രകാരമായിരുന്നു ഈ കൊലപാതകം നടന്നതെന്ന് ജഹംഗീറിന്റെ ഭരണകാലത്ത് വെളിപ്പെട്ടിരുന്നു.\nഅബു ഉള് ഫസലിന്റെ ഭാഷാജ്ഞാനത്തില് ഏറെ മതിപ്പുള്ളവനായിരുന്നു അക്ബര്. അക്ബറിന്റെ ജീവിതവും ഭരണവും പ്രതിപാദിക്കുന്ന അക്ബറാനയുടെ കര്‍ത്താവ് കൂടിയായിരുന്നു അബു ഉള് ഫസല്. ബൈബിള് പേര്‍ഷ്യന് ഭാഷയിലേക്ക് മൊഴിമാറ്റം ചെയ്തിട്ടുമുണ്ട് ഫസല്. യമനില് വേരുകളുള്ള അബു ഉള് ഫസല് ആഗ്രയിലായിരുന്നു ജനിച്ചത്.\n1575 ല് ആണ് പ്രതിഭാശാലിയായ അബു ഉള് ഫസല് അക്ബറിന്റെ രാജധാനിയിലെ അംഗമാകുന്നത്. വളരെ വേഗം തന്നെ അക്ബറും ഫസലും തമ്മില് ശക്തമായൊരു ബന്ധം ഉണ്ടാക്കപ്പെട്ടു.\nഅക്ബറിന്റെ പിന്‍ഗാമി എന്ന നിലയില് സലിം രാജകുമാരന് അടുത്ത കിരീടാവകാശി ആകുന്നതിനോട് അബു ഉള് ഫസലിന് വിയോജിപ്പായിരുന്നു. ഇതേ തുടര്‍ന്നാണ് ഡെക്കാണില് നിന്ന് മടങ്ങിയെത്തിയ ശേഷം സലിം രാജകുമാരന് അബു ഉള് ഫസലിനെ വധിക്കാനുള്ള ഗൂഢാലോചനയ്ക്ക് കളമൊരുക്കിയത്. ഓര്‍ച്ചയുടെ രാജാവായിത്തീര്‍ന്ന വീര് സിംഗ് ബുന്‍ഡേലയാണ് അബു ഉള് ഫസലിനെ വധിക്കുന്നത്.


No one can change his father's statement; Stories coming out, Sooraj's reaction | അച്ഛന്റെ മൊഴി ആര്‍ക്കും മാറ്റാന് കഴിയില്ലല്ലോ; പുറത്ത് വരുന്നത് കഥകള്, സൂരജിന്റെ പ്രതികരണം - Malayalam Oneindia\nപയ്യാവൂരിൽ പുഴയിൽ വീണകൃഷി വകുപ്പ് ജീവനക്കാരൻ്റെ മൃതദേഹം കണ്ടെത്തി\nമാപ്പിളപാട്ട് കലാ മേഖലയില് വേറിട്ട പാത തുറന്നു; വി എം കുട്ടിയിലൂടെ നഷ്ടമായത് മികച്ച കലാകാരനെ\n1 min ago ദത്ത് വിവാദം: അനുപമയുടെ അച്ഛനെതിരെ സിപിഎം പാര്‍ട്ടി നടപടി, സന്തോഷമുണ്ടെന്ന് അനുപമ\n2 min ago എല്ലാ ജില്ലകളിലും സമ്പര്‍ക്കാന്വേഷണം വര്‍ദ്ധിപ്പിക്കണം:ഡെൽറ്റാ പ്ലസ് സംബന്ധിച്ച് ആശങ്ക വേണ്ടെന്ന് മുഖ്യമന്ത്രി\n6 min ago ബിജെപിയില് അസംതൃപ്തി ശക്തം; നിരവധി നേതാക്കള് കോണ്‍ഗ്രസിലേക്ക് വരും: ഹരീഷ് റാവത്ത്\nഅച്ഛന്റെ മൊഴി ആര്‍ക്കും മാറ്റാന് കഴിയില്ലല്ലോ; പുറത്ത് വരുന്നത് കഥകള്, സൂരജിന്റെ പ്രതികരണം\nUpdated: Wed, Oct 13, 2021, 20:08 [IST]\nകൊല്ലം: ഉത്രയെ കൊലപ്പെടുത്തിയ കേസില് അറസ്റ്റിലായ ഭര്‍ത്താവ് സൂരജും മാധ്യമങ്ങള്‍ക്ക് മുന്നില് പ്രതികരിച്ചു. ശിക്ഷ വിധിക്ക് ശേഷമാണ് സൂരജ് അപ്രതീക്ഷിതമായി മാധ്യമങ്ങള്‍ക്ക് മുന്നില് പ്രതികരിച്ചത്. പത്രങ്ങളിലും മാധ്യമങ്ങളിലും വരുന്നത് കോടതിയില് നടന്ന കാര്യങ്ങളല്ലെന്നും ഉത്രയുടെ അച്ഛന് കോടതിയില് നല്‍കിയ മൊഴി മാത്രം വായിച്ച് നോക്കിയാല് മതിയെന്നുമാണ് സൂരജ് മാധ്യമങ്ങള്‍ക്ക് മുന്നില് പ്രതകരിച്ചത്. കൂടുതല് സംസാരിക്കാന് പൊലീസ് അനുവദിച്ചില്ല.\nസൂരജിനെ വേഗത്തില് കൊണ്ടുപോവുകയായിരുന്നു. കോടതിയില് ഉത്രയുടെ അച്ഛന് നല്‍കിയ മൊഴി ഇനി ആര്‍ക്കും മാറ്റാനിവില്ലയെന്നും ഉത്രയെകുറിച്ചും കുഞ്ഞിനെ കുറിച്ചും പറയുന്നതെല്ലാം തീര്‍ത്തും പച്ചകള്ളമാണെന്നും സൂരജ് പറഞ്ഞ്‌കൊണ്ടിരുന്നു. താന് ബിഎ വരെ പഠിച്ചതാണെന്നും പൊലീസ് വണ്ടിയില് കയറ്റുന്നതനിടയില് സൂരജ് വിളിച്ച് പറഞ്ഞു.\nനീണ്ട ഒരു വര്‍ഷത്തെ വാദത്തിനൊടുവിലാണ് ഇത്ര വദക്കേസില് പ്രതി സൂരജാണെന്ന് കോടതി കണ്ടെത്തുന്നതും പ്രതിക്ക് ശിക്ഷ വിധിക്കുന്നതും. കൊല്ലം ആറാം സെഷന്‍സ് കോടതിയാണ് സൂരജിന് ശിക്ഷ വിധിച്ചത്. 17 വര്‍ഷം കഠിന തടവും പിഴയുമാണ് ശിക്ഷ. എന്നാല് വധശിക്ഷ വിധിക്കണമെന്നായിരുന്നു ജനങ്ങളുടെ പ്രതികരണം. അപൂര്‍വ കേസായത്‌കൊണ്ടും പരമാവധി ശിക്ഷ ഉറപ്പാക്കണമെന്നുമാണ് പ്രോസിക്യൂഷനും കോടതിയില് വാദിച്ചത്. എന്നാല് പ്രതിയുടെ പ്രായം കണക്കിലെടുത്തും ക്രമിനല് പശ്ചാതലമില്ലാത്തതിനാലമാണ് പ്രതിക്ക് കഠിന തടവിനം പിഴക്കും ശിക്ഷിച്ചത്.\nഇന്ത്യന് ശിക്ഷാനിയമം 302-ാം വകുപ്പ് പ്രകാരം ആസൂത്രിത കൊല, 307ാം വകുപ്പ് പ്രകാരം നരഹത്യാശ്രമം, 328ാം വകുപ്പ് പ്രകാരം വിഷംനല്‍കി പരിക്കേല്‍പ്പിക്കല്, 201 -ാം വകുപ്പ് പ്രകാരം തെളിവുനശിപ്പിക്കല് എന്നീ കുറ്റകൃത്യങ്ങള് തെളിഞ്ഞതായി കോടതി കണ്ടെത്തിയിരുന്നു. 2020 മെയ് ആറിനാണ് കൊല്ലം അഞ്ചലിലെ ഉത്രയെ ഭര്‍ത്താവ് സൂരജ് പാമ്പിനെ കടിപ്പിച്ച് കൊലപ്പെടുത്തിയത്.\nസംസ്ഥാന ചരിത്രത്തില് തന്നെ ആദ്യമായാണ് ഒരാള് പാമ്പിനെ കൊണ്ട് കടിപ്പിച്ച് മറ്റൊരാളെ കൊല്ലുന്നത്. അതിനാല് തന്നെ കേരളാ പൊലീസ് അന്വേഷിച്ച ഏറ്റവും അപൂര്‍വമായ കേസുകളില് ഒന്നും കൂടിയാണിത്.കൊലപാത കുറ്റം ഒഴികെ മറ്റെല്ലാ കുറ്റങ്ങള്‍ക്കും പരമാവധി ശിക്ഷ വിധിച്ച് കോടതി. 17 വര്‍ഷം തടവും ഇരട്ട ജീവപര്യന്തവുമാണ് കോടതി വിധിച്ചത്. ആദ്യം പത്ത് വര്‍ഷവും പിന്നീട് ഏഴ് വര്‍ഷവും തടവിനുശേഷമാണ് പ്രതി ഇരട്ടജീപര്യന്തം തടവ് അനുഭവിക്കേണ്ടതെന്ന് കോടതി എടുത്ത് പറഞ്ഞു.\nഉത്ര വധം (Uthra Murder Case): അപൂർവ്വങ്ങളിൽ അപൂർവ്വം... പക്ഷേ, വധശിക്ഷയില്ല; എന്തുകൊണ്ട്\nപത്തും ഏഴും വര്‍ഷം ശിക്ഷ അനുഭവിച്ചശേഷം മാത്രമേ ജീവപര്യന്തം ആരംഭിക്കുകയുള്ളൂ. എല്ലാ കുറ്റകൃഥ്യങ്ങല്‍ക്കും അതിന്റെ പരമാവധി ശിക്ഷതന്നെയാണ് കോടതി വിധിച്ചത്. എല്ലാത്തിനും പിഴയും ഈടാക്കിയിട്ടുണ്ട്. ജീവപര്യന്ത കാലയാളവില് ഇളവ് നല്‍കിയില്ലെങ്കില് ജീവിതകാലം മുഴുവന് പ്രതി ജയിലില് കഴിയേണ്ടിയും വരും. ശിക്ഷ വിധിച്ചതിന് പിന്നാലെ പ്രതികരണവുമായി കുടുംബവും രംഗത്തെത്തിയിരുന്നു. ശിക്ഷാ നിയമത്തിലെ ഈ പിഴവുകളാണ് സമൂഹത്തില് ഇതുപോലുള്ള കുറ്റവാളികളെ സൃഷ്ടിക്കുന്നതെന്നും അമ്മ മണിമേഖല പറഞ്ഞു. വിധി അപര്യാപ്തമാണെന്നും തൃപ്തയല്ലെ വധശിക്ഷയാണ് പ്രതീക്ഷിച്ചിരുന്നത്, എന്നാല് അതുണ്ടായില്ലെന്നും മണിമേഖല പറഞ്ഞു. പരമാവധി ശിക്ഷയായ വധശിക്ഷ തന്നെ കിട്ടാന് അപ്പീല് പോകാനുള്ള നടപടികളിലേക്ക് നീങ്ങാനാണ് കുടുംബത്തിന്റെ തീരുമാനം. ഇത്രയും കുറ്റകൃത്യം ചെയ്ത പ്രതിക്ക് വധശിക്ഷ നല്‍കിയില്ലെഹ്കില് പിന്നെ സമൂഹം എങ്ങോട്ട് പോകുമെന്നാണ് മണിമേഖല പ്രതകരിച്ചത്.\nഒരു ഭർത്താവും ചെയ്യാത്ത ക്രൂരത; സൂരജ് എന്ന കൊടും കുറ്റവാളിയുടെ ജനനം... ഭാര്യയെ കൊല്ലാൻ എടുത്ത റിസ്‌കുകൾ\nപൊതുജന വികാരമോ, വിലയിരുത്തലുകളോ ഒരു ശിക്ഷ പരിഗണിക്കുമ്പോള് കോടതി നോക്കാറില്ല. പകരം തെളിവുകളും മറ്റുമാണ് കോടതി പരിഗണിക്കുന്നത്. അത് തന്നെയാണ് ഈ കോസിലും സംഭവിച്ചിരിക്കുന്നതെന്നാണ് നിയമവിദഗ്ധര് പറഞ്ഞത്.\nകോട്ടയത്ത് യുവാവിനെ വെട്ടിക്കൊന്നു; കാൽപാദം കണ്ടെത്തിയത് ഒരു കിലോമീറ്റർ അകലെ; പ്രതികൾ കീഴടങ്ങി\nഉറക്കത്തിനിടെ തേടി വന്ന ദുരന്തം; കവര്‍ന്നത് ഒരു ജീവന്, നാടിനെ നടുക്കിയ സംഭവം ഇങ്ങനെ\nനിഥിനയെ കൊല്ലാൻ പേപ്പർകട്ടറിൽ പുതിയ ബ്ലേഡ്; പ്രണയം നിരസിച്ചതിന് അമ്മയ്ക്ക് ഭീഷണി സന്ദേശം\nവാട്സാപ്പ് ചാറ്റുകളും ഫോട്ടോകളും പുറത്ത്; പ്ലസ് ടു വിദ്യാർഥിനിയുടെ മരണത്തിൽ ആംബുലൻസ് ഡ്രൈവർ പിടിയിൽ\nപാലാ കൊല: അത്യന്തം സങ്കടവും ഗൗരവകരവുമെന്ന് ആർ ബിന്ദു; ക്രൂരമെന്ന് വി എൻ വാസവൻ\nപ്രണയനൈരാശ്യമെന്ന് പ്രതിയുടെ മൊഴി; കൊല ചെയ്യാൻ ഉദ്ദേശിച്ചിരുന്നില്ല; പ്രതിയെ ചോദ്യം ചെയ്യുന്നു\nനിഥിനയെ അഭിഷേക് കഴുത്തിന് കുത്തിപ്പിടിച്ച് കൊലപ്പെടുത്തി; സുരക്ഷാ ജീവനക്കാരൻ്റെ പ്രതികരണം\nഅസ്ബാക്ക് മോന് മരിച്ചതറിഞ്ഞ് പൊട്ടിക്കരഞ്ഞത് ഭാര്യ; അന്വേഷണത്തില് ഞെട്ടിക്കുന്ന വിവരം, ഭാര്യ മുങ്ങി\ndeath murder kollam district\nNo one can change his father's statement; Stories coming out, Sooraj's reaction


Kerala Covid Update: Today 208 New Covid Cases Reported In Thrissur | തൃശൂരില് 208 പേര്‍ക്ക് കൂടി കോവിഡ്, 147 പേര് രോഗമുക്തരായി; ജില്ലയില് 1516 രോഗികള് - Malayalam Oneindia\n7 min ago ഇവരില് നിന്നും സംസ്കാരം പ്രതീക്ഷിക്കുന്ന നാമത്രേ വിഡ്ഢികള്: പരിഹസിച്ച് രാഹുല് മാങ്കുട്ടത്തില്\n21 min ago ഇനി നിങ്ങള് മൂന്നാമതൊരു വിവാഹം കഴിക്കരുത്; ആദിത്യനും അമ്പിളിക്കുമെതിരെ അന്ന് നടി ജീജ പറഞ്ഞ വാക്കുകള്\n29 min ago കൊവിഡ് മാനദണ്ഡം ലംഘിച്ച് ആഹ്ലാദപ്രകടനം: കോട്ടയം മെഡിക്കൽ കോളേജിൽ എസ്എഫ്ഐ പ്രവർത്തകർക്കെതിരെ കേസ്\nthrissur covid19 kerala കൊറോണവൈറസ് കേരളം\nതൃശൂരില് 208 പേര്‍ക്ക് കൂടി കോവിഡ്, 147 പേര് രോഗമുക്തരായി; ജില്ലയില് 1516 രോഗികള്\nUpdated: Tue, Mar 30, 2021, 20:05 [IST]\nതൃശ്ശൂര്: ജില്ലയില് ചൊവ്വാഴ്ച്ച (30/03/2021) 208 പേര്‍ക്ക് കൂടി കോവിഡ്-19 സ്ഥിരീകരിച്ചു; 147 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 1516 ആണ്. തൃശ്ശൂര് സ്വദേശികളായ 66 പേര് മറ്റു ജില്ലകളില് ചികിത്സയില് കഴിയുന്നു. ജില്ലയില് ഇതുവരെ കോവിഡ് സ്ഥിരീകരിച്ചവരുടെ എണ്ണം 1,03,976 ആണ്.\n1,01,743 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്.\nരോഗ ബാധിതരില് 60 വയസ്സിനുമുകളില് 16 പുരുഷന്‍മാരും 12 സ്ത്രീകളും പത്ത് വയസ്സിനു താഴെ 05 ആണ് കുട്ടികളും 06 പെണ് കുട്ടികളുമുണ്ട്. രോഗം സ്ഥിരീകരിച്ച് ചികിത്സയില് കഴിയുന്നവര് -\nതൃശ്ശൂര് ഗവ. മെഡിക്കല് കോളേജില് - 51\nവിവിധ കോവിഡ് ഫസ്റ്റ്‌ലൈന് ട്രീറ്റ്‌മെന്റ് സെന്ററുകളില് - 111\nസര്‍ക്കാര് ആശുപത്രികളില് - 43\nസ്വകാര്യ ആശുപത്രികളില് - 53\nകൂടാതെ 1050 പേര് വീടുകളിലും ചികിത്സയില് കഴിയുന്നുണ്ട്. 94 പേര് പുതിയതായി ചികിത്സയില് പ്രവേശിച്ചതില് 36 പേര് ആശുപത്രിയിലും 58 പേര് വീടുകളിലുമാണ്. 5851 സാമ്പിളുകളാണ് പരിശോധനയ്ക്ക് എടുത്തത്. ഇതി 3147 പേര്‍ക്ക് ആന്റിജന് പരിശോധനയും, 2424 പേര്‍ക്ക് ആര്‍ടി-പിസിആര് പരിശോധനയും, 280 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയില് ഇതുവരെ ആകെ 11,52,115 സാമ്പിളുകളാണ് പരിശോധനയ്ക്ക് അയച്ചത്.\nജില്ലയില് ഇതുവരെ കോവിഡ് വാക്‌സിന് സ്വീകരിച്ചവര്\nഒന്നാം ഡോസ് -\nമുന്നണി പോരാളികള് -\nപോളിംഗ് ഓഫീസര്‍മാര് -\n1,69, 314 -\nKerala Covid Update: Today 208 New Covid Cases Reported In Thrissur


മുന് മന്ത്രി ഓസ്‌ബോണ് ഇനി പത്രാധിപര്\nലണ്ടന്: ബ്രിട്ടന്റെ മുന് ധനമന്ത്രി ജോര്‍ജ് ഓസ്‌ബോണിനെ ലണ്ടന് ഈവനിങ് സ്റ്റാന്‍ഡാര്‍ഡ് പത്രത്തിന്റെ എഡിറ്റര് ആയി നിയമിച്ചു. റഷ്യന് കോടീശ്വരന് എവ്ജനി ലെബഡെവ് ആണു പത്രത്തിന്റെ ഉടമ. യാഥാസ്ഥിതിക പാര്‍ട്ടിയില്‍നിന്നുള്ള പാര്‍ലമെന്റംഗമായ ഓസ്‌ബോണ് എംപി സ്ഥാനം രാജിവയ്ക്കില്ലെന്നും അറിയിച്ചു.\nനിരവധി യൂണിവേഴ്‌സിറ്റികളില് ഗസ്റ്റ് ലക്ചററായും ബാങ്കിങ് സ്ഥാപനങ്ങളില് സാമ്പത്തിക ഉപദേശകനായും സേവനമനുഷ്ഠിച്ച് ഓസ്‌ബോണ് കൈപ്പറ്റുന്നത് ലക്ഷങ്ങളാണ്. ആഴ്ചയില് നാലുദിവസമാകും പത്രാധിപരുടെ ജോലിയ്ക്കായി സമയം നീക്കിവയ്ക്കുക. ബാക്കിസമയം പാര്‍ലമെന്ററി പ്രവര്‍ത്തനങ്ങള്‍ക്കും മണ്ഡലത്തിലെ പ്രശ്‌നങ്ങള് പരിഹരിക്കാനുമായി ചെലവഴിക്കുമെന്ന് അദ്ദേഹം വ്യക്തമാക്കി.\nഎന്നാല് രാഷ്ട്രീയത്തില് തുടര്‍ന്നുകൊണ്ടുള്ള മുന്‍മന്ത്രിയുടെ പത്രാധിപ ജോലിയെ പ്രതിപക്ഷം പരിഹസിക്കുകയാണ്. ഈവര്‍ഷത്തെ ഏറ്റവും വലിയ തമാശയാണിതെന്നായിരുന്നു പ്രതിപക്ഷനേതാവ് ജെറമി കോര്‍ബിന്റെ പ്രതികരണം. അദ്ദേഹം പ്രതിനിധാനം ചെയ്യുന്ന ചെഷയറിലെ ടാറ്റണ് മണ്ഡലത്തില് ഉടന് ഉപതെരഞ്ഞെടുപ്പു നടത്തുകയാണ് വേണ്ടതെന്നും അദ്ദേഹം ആവശ്യപ്പെട്ടു. നിഷ്പക്ഷമായ പത്രപ്രവര്‍ത്തനത്തെ പരിഹസിക്കുന്നതിനു തുല്യമാണിതെന്നും കോര്‍ബിന് ചൂണ്ടിക്കാട്ടി.\nപ്രതിവര്‍ഷം രണ്ടുലക്ഷം പൗണ്ട് ശമ്പളത്തിനാണ് അദ്ദേഹം പുതിയ ജോലി ഏറ്റെടുക്കുന്നത് എന്നാണ് റിപ്പോര്‍ട്ട്. എം.പി എന്ന നിലയില് 74,962 പൗണ്ടാണ് അദ്ദേഹത്തിന്റെ വാര്‍ഷിക വരുമാനം. ഇതിനു പുറമേ 650,000 പൗണ്ടിന് ബ്ലാക്ക് റോക്ക് ഇന്‍വസ്റ്റ്‌മെന്റ് ലിമിറ്റഡിന്റെ ഉപദേശകനായും സേവനം അനുഷ്ഠിക്കുന്നുണ്ട്. നോര്‍ത്തേണ് പവര്‍ഹൗസ് പാട്ണര്‍ഷിപ്പ് ചെയര്‍മാന്, മക് കെയില് ഇന്‍സ്റ്റിറ്റ്യൂട്ട് ഫെലോ, വാഷിങ്ടന് സ്പീക്കേഴ്‌സ് ബ്യൂറോ എന്നിവിടങ്ങളിലും അദ്ദേഹം സാമ്പത്തിക വിദഗ്ധനെന്ന നിലയില് പ്രവര്‍ത്തിക്കുന്നുണ്ട്. ഇവയെല്ലാം ലക്ഷങ്ങള് വരുമാനമുള്ള ജോലികളുമാണ്.\nരാജ്യത്തെ ഏറ്റവും സ്വാധീനമുള്ള പത്രങ്ങളിലൊന്നിന്റെ സാരഥിയാകാന് ലഭിച്ച അവസരം അഭിമാനത്തോടെയാണ് കാണുന്നതെന്നും വലിയൊരു ബഹുമതിയായാണ് ഈ നിയമനത്തെ സ്വീകരിക്കുന്നതെന്നും അദ്ദേഹം മാധ്യമപ്രവര്‍ത്തകരോടു പറഞ്ഞു.


മൂന്ന് കോണ്‍ഗ്രസ് എംഎല്‍എമാര്‍ക്കെതിരെ ലൈംഗിക പീഡനക്കേസ്: ഹൈബി ഈഡനെതിരെ ബലാത്സംഗക്കേസ്; അടൂര്‍പ്രകാശിനും എപി അനില്‍കുമാറിനുമെതിരെയും കേസുകള് - TVSAMSKARA\nകോണ്‍ഗ്രസിലെ മൂന്ന് എംഎല്‍എമാര്‍ക്കെതിരെ ലൈംഗിക പീഡനക്കേസ്. ക്രൈം ബ്രാഞ്ചാണ് കേസെടുത്തിരിക്കുന്നത്. എംഎല്‍എമാരായ ഹൈബി ഈഡന്, അടൂര് പ്രകാശ്, എ പി അനില് കുമാര് എന്നിവര്‍ക്കെതിരെയാണ് കേസ്. സോളാര് വ്യവസായം തുടങ്ങാന് സഹായിക്കാമെന്നു വാഗ്ദാനം നല്‍കി ശാരീരികമായി ഉപദ്രവിച്ചെന്ന സ്ത്രീയുടെ പരാതിയിലാണ് കേസ്.\nഹൈബി ഈഡനെതിരെ ബലാല്‍സംഗത്തിനാണ് കേസ് രജിസ്റ്റര് ചെയ്തിരിക്കുന്നത്. അടൂര് പ്രകാശിനും എ പി അനില്‍കുമാറിനുമെതിരെ സ്ത്രീത്വത്തെ അപമാനിക്കല്, പ്രകൃതിവിരുദ്ധ പീഡനം എന്നീ വകുപ്പുകള് ചുമത്തിയാണ് കേസെടുത്തിട്ടുള്ളത്. സോളാര് കേസുമായി ബന്ധപ്പെട്ട് മൂന്ന് എഫ്‌ഐആര് കൂടി രജിസ്റ്റര് ചെയ്തു. എറണാകുളം സ്‌പെഷ്യല് കോടതിയിലാണ് ക്രൈംബ്രാഞ്ച് റിപ്പോര്‍ട്ട് നല്‍കിയത്.\nADOOR PRAKASH AP ANILKUMAR CRIME BRANCH HAIBI EADEN SOLAR CASE


Jalpaiguri Tourism, Travel Guide & Tourist Places in Jalpaiguri-NativePlanet Malayalam\nഹോം » സ്ഥലങ്ങൾ» ജല്‍പായ്ഗുരി\nജല്‍പായ്ഗുരി - ഒലിവിന്‍റെ നഗരം\n1900കളുടെ ആദ്യ കാലം വരെ ഒലീവ് മരങ്ങള് സുലഭമായി ഉണ്ടായിരുന്നു. ജല്‍പായ് എന്ന ഹിന്ദി വാക്കിന് ഒലിവ് എന്നാണ് അര്‍ഥം. ഇതില് നിന്നാണ് ഈ നാടിന് ജല്‍പായ്ഗുരി എന്ന് പേര് ലഭിച്ചത്. സിലിഗുരിയിലും പശ്ചിമ ബംഗാളിന്‍െറ വടക്കന് മേഖലയിലും എത്തുന്ന സന്ദര്‍ശകര് മനോഹരമായ ഈ പ്രദേശം കാണാന് വരാറുണ്ട്. ഡാര്‍ജിലിംഗ് മലനിരകള് തൊട്ടടുത്തായതിനാല് ഒരു ദിവസം കൊണ്ട് ഇവിടെ വന്ന് മടങ്ങാന് കഴിയും.\nടീസ്റ്റാ നദിയും ജൂബിലി പാര്‍ക്കും ടൗണ്‍ക്ലബ് സ്റ്റേഡിയവുമാണ് പ്രധാന ആകര്‍ഷണ കേന്ദ്രങ്ങള്. കരള നദിയുടെ തീരത്തുള്ള ടീസ്റ്റ പാര്‍ക്ക് കുട്ടികള്‍ക്ക് ഏറെ ഇഷ്ടപ്പെടും. നഗരത്തില് നിന്ന് 15 കിലോമീറ്റര് അകലെയുള്ള ജല്‍പേഷ് ക്ഷേത്രം പ്രദേശത്തെ പ്രമുഖ ശിവക്ഷേത്രങ്ങളിലൊന്നാണ്. നഗരത്തില് നിന്ന് 80 കിലോമീറ്റര് അകലെ ഒരു ദേശീയപാര്‍ക്കുമുണ്ട്.\nതേയില തോട്ടങ്ങളിലെയും മറ്റും ജീവനക്കാരായ ഇവിടുത്തെ ബഹുഭൂരിപക്ഷം പേരും ഉയര്‍ന്ന ജീവിത ശൈലി ഇഷ്ടപ്പെടുന്നവരാണ്. മനോഹരമായ ഭൂപ്രകൃതി പശ്ചാത്തലമൊരുക്കുന്നതാണ് ഇവിടത്തെ വിദൂര ഗ്രാമങ്ങള്. പ്രദേശവാസികളും ഹിന്ദുക്കളും ബംഗ്ളാദേശില് നിന്ന് കുടിയേറിയവരും ഉള്‍പ്പെട്ടതാണ് ഇവിടത്തെ ജനസംഖ്യ. താരമ്യേന വലിയ ജില്ലയിലെ മുഴുവന് കാഴ്ചകളും കാണാന് നാല് ദിവസമെങ്കിലും വാഹനത്തില് കറങ്ങണം.\nകാണാം ജല്‍പായ്ഗുരി ഹോട്ടലുകള്\nഎല്ലാം കാണാം ജല്‍പായ്ഗുരി ചിത്രങ്ങള്\nസന്ദര്‍ശിക്കാന് പറ്റിയ സമയം ജല്‍പായ്ഗുരി\nകാണാം ജല്‍പായ്ഗുരി കാലാവസ്ഥ\nഎങ്ങിനെ എത്തിച്ചേരാം ജല്‍പായ്ഗുരി\nസിലിഗുരിയാണ് ഏറ്റവും അടുത്ത എയര്‍പോര്‍ട്ട്. രാജ്യത്തെ പ്രമുഖ നഗരങ്ങളിലേക്കും ചില വിദേശ നഗരങ്ങളിലേക്കും ഇവിടെ നിന്ന് സര്‍വീസുകള് നടത്തുന്നുണ്ട്.\nജയ്പാല്‍ഗുരി റെയില്‍വേ സ്റ്റേഷനില് നിന്ന് രാജ്യത്തെ പ്രധാന നഗരങ്ങളിലേക്കെല്ലാം ട്രെയിന് സര്‍വീസുകള് ഉണ്ട്.\nസിലിഗുരിയില് നിന്ന് സംസ്ഥാന പാതയായ 12 എ വഴി ഇവിടെ എത്തിച്ചേരാം സിലിഗുരിയില് നിന്ന് 44 കിലോമീറ്ററാണ് ഇവിടേക്കുള്ള ദൂരം.\nവീക്കെന്‍ഡ് ഗെറ്റ് എവേ ജല്‍പായ്ഗുരി\n103 km From ജല്‍പായ്ഗുരി\n175 Km From ജല്‍പായ്ഗുരി\n158 Km From ജല്‍പായ്ഗുരി\n71.4 km From ജല്‍പായ്ഗുരി\n590 km From ജല്‍പായ്ഗുരി\nഎല്ലാം കാണാം ജല്‍പായ്ഗുരി വീക്കെന്‍ഡ് ഗെറ്റ് എവേ


aneesh wife haritha statement against father 'മൂന്ന് മാസമേ കഴുത്തിൽ താലിയുണ്ടാകുള്ളു എന്ന് അച്ഛൻ പറഞ്ഞിരുന്നു' : ഹരിത ട്വന്റിഫോറിനോട്\n‘മൂന്ന് മാസമേ കഴുത്തിൽ താലിയുണ്ടാകുള്ളു എന്ന് അച്ഛൻ പറഞ്ഞിരുന്നു’ : ഹരിത ട്വന്റിഫോറിനോട്\nപാലക്കാട് പ്രണയിച്ച് വിവാഹം കഴിച്ചതിന് യുവാവിനെ കൊലപ്പെടുത്തിയ സംഭവത്തിൽ പ്രതികരണവുമായി യുവാവിന്റെ ഭാര്യ ഹരിത. തന്റെ കഴുത്തിൽ മൂന്ന് മാസമേ താലിയുണ്ടാകൂ എന്ന് അച്ഛൻ ഭീഷണിപ്പെടുത്തിയതായി ഹരിത ട്വന്റിഫോറിനോട് പറഞ്ഞു.\nഹരിതയുടെ പ്രതികരണം ഇങ്ങനെ – ഞാനും അനീഷേട്ടനും, അനീഷേട്ടന്റെ അനിയത്തിലും ഒക്കെയുള്ള സമയത്ത് അമ്മാവൻ വന്ന് ഭീഷണിപ്പെടുത്തിയിരുന്നു. പിന്നീട് ഒരു ദിവസം വന്ന് ഫോൺ എടുത്തിട്ട് പോയി. ഇതിന് പിന്നാലെ അനീഷിനൊപ്പം പൊലീസ് സ്റ്റേഷനിൽ പോയി പരാതി നൽകിയിരുന്നു. എന്നാൽ തെരഞ്ഞെടുപ്പ് സമയമായിരുന്നതിനാൽ സാറിനെ കാണാൻ സാധിച്ചില്ല.\nപിന്നീട് പൊലീസുകാർ വന്ന് മാമന്റെ ഫോൺ നമ്പറൊക്കെ ചോദിച്ച് പോയിരുന്നു.\nഅനീഷേട്ടനെ വിട്ട് ഒറ്റയ്ക്ക് വീട്ടിൽ വരാനാണ് അമ്മ അടക്കമുള്ളവർ പറഞ്ഞിരുന്നത്. ഒറ്റയ്ക്ക് വന്നാൽ ഏപ്പോൾ വേണമെങ്കിലും മടങ്ങി വരാമെന്നും, അനീഷേട്ടന്റെ ഒപ്പം വന്നാൽ വീട്ടിൽ കയറ്റില്ലെന്നും വീട്ടുകാർ പറഞ്ഞിരുന്നു.\nമൂന്ന് മാസമേ കഴുത്തിൽ താലിയുണ്ടാകുള്ളു എന്ന് അച്ഛൻ പറഞ്ഞിരുന്നു. അന്ന് അങ്ങനെ അച്ഛൻ പറഞ്ഞിരുന്നുവെങ്കിലും കൊല്ലുമെന്ന് വിചാരിച്ചിരുന്നില്ല.\nഅനീഷിനെ കൊലപ്പെടുത്തിയവർക്ക് കടുത്ത ശിക്ഷ തന്നെ കൊടുക്കണമെന്നും ഹരിത ട്വന്റിഫോറിനോട് പറഞ്ഞു.\nകൊലപാതകവുമായി ബന്ധപ്പെട്ട് പൺകുട്ടിയുടെ അച്ഛന് പ്രഭുകുമാര്, അമ്മാവന് സുരേഷ് എന്നിവര് പൊലീസ് കസ്റ്റഡിയിലെടുത്തിട്ടുണ്ട്. ഒളിവില് പോകാന് ശ്രമിക്കുന്നതിന് ഇടയിലാണ് പ്രതികളെ പൊലീസ് പിടികൂടിയത്.\nStory Highlights – aneesh wife haritha statement against father


കേരളം ബംഗാളിലേക്കുള്ള അതിവേഗ ഹൈവേയിലാണോ? | RISALA WEEKLY\n1340 · Article · Articles · Issue · ചൂണ്ടുവിരൽ\nകേരളം ബംഗാളിലേക്കുള്ള അതിവേഗ ഹൈവേയിലാണോ?\nJune 27, 2019 by No Comments\nഅതിനിര്‍ഭാഗ്യകരവും പ്രതീക്ഷിതവുമായ ഒരു സമ്പൂര്‍ണ പതനത്തിന്റെ നാള്‍വഴികളാണ് ഇനി നിങ്ങള് വായിക്കുക. പല നിലകളില് അനിവാര്യമായിരുന്ന ഒരു സാന്നിധ്യം അതിന്റെ അവസാനതുരുത്തില് പോലും കടപുഴകിയതിന്റെ നൈരാശ്യം ഇനി എഴുതപ്പെടുന്ന വാക്കുകളില് പുതഞ്ഞു കിടപ്പുണ്ടെങ്കില് അത് യാദൃച്ഛികമല്ല. മറിച്ച്, ഇന്ത്യന് ജനാധിപത്യത്തിലും ഇന്ത്യന് പൗരസമൂഹത്തിന്റെ ആധുനീകരണത്തിലും നിര്‍ണായകപദവി വഹിക്കാന് പാങ്ങുണ്ടായിരുന്ന ഒരു പ്രസ്ഥാനം അതിന്റെ തന്നെ വൈമുഖ്യങ്ങള് കൊണ്ട് തകര്‍ന്നടിഞ്ഞതിന്റെ സ്വാഭാവികമായ അനുരണനമാണ്. ജനാധിപത്യത്തെയും അതിന്റെ ഭാവിയെയും ബഹുസ്വരതയെയും വ്യക്തിസ്വാതന്ത്ര്യത്തെയും സംബന്ധിച്ച നമ്മുടെ പ്രതീക്ഷകളുടെ കാവല്‍ക്കാര് ഒന്നൊന്നായി നിലം പൊത്തുകയാണല്ലോ എന്ന നടുക്കമാണ്. പക്ഷേ, എന്തുകൊണ്ട് എന്ന ചോദ്യം നമ്മളെങ്കിലും സത്യസന്ധമായി ചോദിക്കണം. ഉത്തരങ്ങള് കഠിനമായി തിരയണം. കാരണം അവര് വീണുപോയിട്ടും സത്യം പറയുന്നില്ല. സത്യം തിരയുന്നില്ല. അവര് പലപ്പോഴായി ഉയര്‍ത്തിയ നിലപാടുകള്‍ക്കൊപ്പം ഉപാധികളില്ലാതെ നിലകൊണ്ട മനുഷ്യരെ അവര് വഞ്ചിക്കാനൊരുങ്ങുകയാണ്. കണ്ണാടി കാണ്‍മോളവും അത് തുടരുമെന്നതിനാല് കണ്ണാടികള് നിരത്തി വെക്കേണ്ടിയിരിക്കുന്നു.\nപറയുന്നത് സി.പി.എമ്മിനെക്കുറിച്ചാണ്. പറയേണ്ടത് കേന്ദ്രകമ്മിറ്റിയാണ്. പറഞ്ഞിരിക്കുന്നു:\n‘The voters in Kerala felt that the Congress will be inabetter position for the formation of an alternative secular government which resulted in sections of secular-minded people and minorities voting for them. The correct stand of the LDF government which was bound to implement the Supreme Court judgment on Sabarimala was utilized by the BJP and UDF to create misgivings amongstasection of believers. The Patry will make all efforts to bring back these sections into our fold…..” (CC Communique..Date: Monday, June 10, 2019).\nസി.പി.എമ്മിനെ സംബന്ധിച്ച അവസാന വാക്കാണ് കേന്ദ്രകമ്മിറ്റി. അതിന് മുകളില് കമ്മിറ്റിയില്ല, നാല് വര്‍ഷം കൂടുമ്പോള് നടക്കുന്ന പാര്‍ട്ടി കോണ്‍ഗ്രസ് മാത്രമേയുള്ളൂ. പാര്‍ട്ടികോണ്‍ഗ്രസ് വരെ കാത്തിരിക്കാന് പറ്റാത്ത രാഷ്ട്രീയ സാഹചര്യണ്ടായാല് പ്ലീനം ചേരും. പോളിറ്റ് ബ്യൂറോ പോലും കേന്ദ്രകമ്മിറ്റിയുടെ മേല്‍കമ്മറ്റിയല്ല. ഒരു സംവിധാനം മാത്രമാണ്. ബ്രാഞ്ച് മുതല് കേന്ദ്രകമ്മിറ്റി വരെ നീളുന്ന സുഘടിതമായ സംഘടനാ സംവിധാനമാണ് സി.പി.എം. ബ്രാഞ്ച് ആണ് പ്രാഥമികം. ബ്രാഞ്ച്കമ്മിറ്റി എന്ന ഒന്നില്ല. ഒരു പ്രദേശത്തെ എല്ലാ പാര്‍ട്ടി അംഗങ്ങളും ഉള്‍പ്പെടുന്ന ഘടകമാണ് ബ്രാഞ്ച്. ലോക്കല്, ഏരിയ, ജില്ല, സംസ്ഥാന ഘടകങ്ങള് കഴിഞ്ഞാല് കേന്ദ്ര കമ്മിറ്റിയാണ്. പൊതുവിജ്ഞാനത്തിന് വേണ്ടി പറഞ്ഞതല്ല. ഇങ്ങനെ എല്ലാം ചിട്ടപ്പടിയുള്ള ഒരു രാഷ്ട്രീയ സംഘടനയാണ് സി.പി.എം എന്ന് ഓര്‍മിപ്പിച്ചതാണ്.\nപാര്‍ട്ടി കോണ്‍ഗ്രസ് നടക്കാത്ത സമയത്ത് കേന്ദ്രകമ്മിറ്റി നടത്തുന്ന തീര്‍പ്പാണ് സി.പി.എമ്മിനെ സംബന്ധിച്ച് തീര്‍പ്പ്. അത് തിരുത്താന് പാങ്ങുള്ളത് പാര്‍ട്ടി കോണ്‍ഗ്രസിനാണ്. അതിനാല് പതിനേഴാം ലോക്‌സഭാ തിരഞ്ഞെടുപ്പില് എന്തു സംഭവിച്ചു എന്നതിന് സി.പി.എം നല്‍കുന്ന ഔദ്യോഗിക ഉത്തരം ഒട്ടും ദീര്‍ഘമല്ലാത്ത ഈ കുറിപ്പാണ്. ഇക്കഴിഞ്ഞ ജൂണ് പത്തിന് സി.പി.എം ഔദ്യോഗിക വെബ്‌സൈറ്റില് ്രപസിദ്ധീകരിച്ച ആ കുറിപ്പില്; കമ്യൂണിക്കെ എന്ന് കമ്യൂണിസ്റ്റ് പ്രയോഗം; അവശേഷിക്കുന്ന ശക്തി കേന്ദ്രമായ കേരളത്തില് നേരിട്ട വമ്പന് തോല്‍വി സംബന്ധിച്ച സി.പി.എമ്മിന്റെ നിഗമനമാണ് മുകളില് ഉദ്ധരിച്ചത്. കോണ്‍ഗ്രസ് നേതൃത്വത്തില് മതേതര സര്‍ക്കാരുണ്ടാകും എന്ന പ്രതീക്ഷയില് മതേതരരും ന്യൂനപക്ഷങ്ങളും കോണ്‍ഗ്രസിന് വോട്ട് ചെയ്തു. ശബരിമല വിഷയത്തിലെ എല്.ഡി.എഫ് സര്‍ക്കാരിന്റെ ശരിയായ നിലപാട് വിശ്വാസികള്‍ക്കിടയില് ഭിന്നിപ്പുണ്ടാക്കാന് ബി.ജെ.പിയും കോണ്‍ഗ്രസും ഉപയോഗിച്ചു. ആ വിഭാഗത്തെ; അതായത് വിശ്വാസികളെ തിരിച്ചുകൊണ്ടുവരാന് പാര്‍ട്ടി എല്ലാ ശ്രമങ്ങളും നടത്തും. ഇത്രയുമാണ് കമ്യൂണിക്കെയിലെ കേരള ഭാഗം. നിങ്ങള്‍ക്ക് അറിയുന്നതുപോലെ കേരള ഘടകത്തിന് വലിയ സ്വാധീനമുണ്ട് കേന്ദ്ര കമ്മിറ്റിയില്. അതിനാല് കേരളത്തിലെ പാര്‍ട്ടി ഘടകം നല്‍കിയ റിപ്പോര്‍ട്ട് വള്ളിപുള്ളി തെറ്റാതെ കേന്ദ്രകമ്മിറ്റി നോട്ടാക്കി എന്ന് ഊഹിക്കാം. അപ്പോള് സി.പി.എം മനസിലാക്കിയത് ഇങ്ങനെയാണ്; ന്യൂനപക്ഷങ്ങള് കോണ്‍ഗ്രസിനെ വിശ്വസിച്ചു; മതേതരര് കോണ്‍ഗ്രസിനെ വിശ്വസിച്ചു; വിശ്വാസികള് തെറ്റിദ്ധരിച്ചു, അതിനാല് കേരളത്തില് തോറ്റു. ബംഗാളിലും ത്രിപുരയിലുമോ?\nIn West Bengal, elections were held inahighly polarized atmosphere. The media playedabig role in buildingabinary narrative that aided such polarization between the TMC and the BJP. The communally charged campaign further polarized the voters. There wasahigh anti-incumbency against the TMC. The CPI(M) and the Left Front were not seen as the alternative and this led toashift inasection of our traditional votes. The Congress’s refusal to accept the Left’s proposal for maximizing the pooling of anti-BJP, anti-TMC votes bolstered this binary narrative.\nIn Tripura, one of the two seats was by and large rigged. In the reserved ST seat won by the BJP, the Congress came second.’\nIn both these states as well, the Party committees are evaluating earnestly the erosion in our traditional support base and will draw up urgent steps to be undertaken to bring these sections back into our fold. ബംഗാളില് ധ്രുവീകരണം നടന്നു. തൃണമൂല് – ബി.ജെ.പി പോരാട്ടമെന്ന പ്രതീതി പരന്നു. മാധ്യമങ്ങളാണ് ആ ്രപതീതി സൃഷ്ടിച്ചത്. വര്‍ഗീയ പ്രചാരണവും വോട്ടര്‍മാരെ സ്വാധീനിച്ചു. സി.പി.എമ്മിനേയോ ഇടതുപക്ഷത്തേയോ ഒരു ബദലായി വോട്ടര്‍മാര് കണ്ടില്ല. കഴിഞ്ഞു. ത്രിപുര ഒറ്റവരിയില് ഒതുങ്ങി. ഇത്രയുമാണ് കമ്യുണിക്കെ.\nഇന്ത്യന് ഔദ്യോഗിക ഇടതുപക്ഷം, വിശേഷിച്ച് അതിന്റെ നേതൃപദവി കയ്യാളുന്ന സി. പി. എം, അതിന്റെ ചരിത്രത്തിലെ ഏറ്റവും ദയനീയമായ നിഷ്‌കാസനം ഏറ്റുവാങ്ങിയ തിരഞ്ഞെടുപ്പാണ് കഴിഞ്ഞുപോയത്. ബംഗാളിലും ത്രിപുരയിലും അക്ഷരാര്‍ഥത്തില് മാഞ്ഞുപോയി. മാഞ്ഞുപോയി എന്ന, ഭാഷയിലെ മൃദുപദം കൊണ്ട് ആ നിഷ്‌ക്രമണത്തിന്റ, അസ്തമയത്തിന്റെ ആഴത്തെ രേഖപ്പെടുത്തിക്കൂടാ എന്നറിയാഞ്ഞല്ല. ബംഗാളിനെ സംബന്ധിച്ച് ്രപത്യേകിച്ചും. വോട്ടര്‍മാര് സി.പി.എമ്മിനെ ബദലായി കണ്ടില്ല എന്ന ഒറ്റവരിയുടെ കുറ്റസമ്മതത്തില് തീരില്ല ബംഗാള് പതനം. പതിറ്റാണ്ടുകള് നാടും നഗരവും വാണ ഒരു പ്രസ്ഥാനം എങ്ങനെയാണ് ഇങ്ങനെ ആയത്?. പലവുരു സി.പി.എം പറഞ്ഞുകഴിഞ്ഞ കാര്യങ്ങളല്ലേ എന്ന നിങ്ങളുടെ സംശയം ന്യായമാണ്. പക്ഷേ, പറഞ്ഞതെല്ലാം പതിരായിരുന്നു. വാസ്തവത്തില് ബംഗാളില് എന്താണ് സംഭവിച്ചത്? അതിന്റെ ഉത്തരമാണ് ഇത്രമേല് ഭയാനകമായ മാഞ്ഞുപോകല്.\nബംഗാള് കമ്മ്യൂണിസ്റ്റ് ബംഗാള് ആയിരുന്നോ? നല്ല ചോദ്യം. 1977 മുതല് 2011 വരെ അപ്രതിരോധ്യരായി ബംഗാള് വാണതാരാണ്? മമതബാനര്‍ജിയുടെ ഉയിര്‍പ്പിന് മുന്‍പ് ആരാണ് ബംഗാളിന്റെ നെടുനായകത്വം വഹിച്ചത്? ഉത്തരം സി.പി.എം എന്നുതന്നെയാണ്. ചോദ്യം പക്ഷേ ശ്രദ്ധിച്ചുവോ? ബംഗാള് കമ്മ്യൂണിസ്റ്റ് ബംഗാള് ആയിരുന്നോ എന്നായിരുന്നു ചോദ്യം. ഇന്ത്യന് നവോത്ഥാനത്തിന്റെ മഹാരംഗവേദിയായിരുന്നു ബംഗാള് എന്ന് നാം വായിച്ചും കേട്ടും അറിഞ്ഞിട്ടുണ്ട്. കേരളത്തിലെന്നപോലെ ബംഗാള് നവോത്ഥാനത്തിന്റെ തുടര്‍ച്ചയാണ് അവിടത്തെ കമ്യൂണിസ്റ്റ് രാഷ്ട്രീയത്തിന്റെ വ്യാപനമെന്നും നാം അറിഞ്ഞിട്ടുണ്ട്. രാജാറാം മോഹന് റായ്, അബനീന്ദ്രനാഥ ടാഗോര്, രബീന്ദ്രനാഥ ടാഗോര്, സുഭാഷ് ച്രന്ദബോസ് എന്നിങ്ങനെ എണ്ണം പറഞ്ഞ നൂറ് കണക്കിന് മഹാരഥന്‍മാരുടെ പേരുകള് കേള്‍ക്കുന്നുമുണ്ട്. അവര് ഉഴുതുമറിച്ച മണ്ണില് ( അതേ പഴകിയ ഉപമയാണ്, നാരായണ ഗുരു ഉഴുതുമറിച്ച മണ്ണില് എന്ന് കേരളത്തില് പാടും) കമ്യൂണിസ്റ്റ് പാര്‍ട്ടി വിത്തിട്ട് വിളകൊയ്തു എന്ന മട്ടില് എത്രയോ പാട്ടുകള്. സത്യം പക്ഷേ, അതായിരുന്നില്ല.\nബംഗാളില് നിന്ന് നിങ്ങള് കേട്ട വാര്‍ത്തകള് (ബംഗാളില് നിന്ന് വാര്‍ത്തകളില്ല എന്ന് കെ.ജി.എസിന്റെ കവിത) ശരിയായിരുന്നില്ല. അടിത്തട്ടുകളെ അടിച്ചമര്‍ത്തി വാണ വരേണ്യതയുടെ പ്രത്യയശാസ്ത്രത്തെ നാം കമ്യൂണിസ്റ്റ് പാര്‍ട്ടി എന്ന് തെറ്റായി മനസിലാക്കുകയായിരുന്നു. നവോത്ഥാനം നാടുകടത്തിയ ബ്രാഹ്മണിക് തൊപ്പികള് കമ്യുണിസ്റ്റ് കാര്‍ഡിറക്കി അതേപടി തിരിച്ചുവരികയായിരുന്നു. ഉപരിവര്‍ഗ ഭദ്രലോകത്തിന്റെ; ബംഗാളി ഭദ്രലോക് എന്ന് വാഴ്ത്തപ്പെട്ടവര്; താല്‍ക്കാലിക അഭയമായിരുന്നു അതേ ഭദ്രലോകത്തിന്റെ ആളുകളാല് നയിക്കപ്പെട്ട ബംഗാള് മാര്‍ക്‌സിസം. ബംഗാളി ഗ്രാമങ്ങള് വിധേയത്വത്തിന്റെയും അടിമത്തത്തിന്റെയും ഭാഷയാണ് സംസാരിച്ചത്. ആ ഭാഷ തങ്ങളോട് തക്കം കിട്ടിയാല് പ്രതികാരം ചെയ്യുമെന്ന് സി.പി.എം മനസിലാക്കിയില്ല. ബംഗാളില് സംഭവിച്ചത് അതാണ്. ജനങ്ങളുടെ അടിസ്ഥാന ഭാഷ മനസിലാക്കുന്നതില്, അവരുടെ മനോനിലകള് എണ്ണുന്നതില് വീഴ്ചപറ്റി. അധികാരത്തിലേക്ക് പിറന്നുവീണ പുത്തന്‍കൂറ്റ് കമ്മ്യൂണിസ്റ്റുകള്‍ക്ക് വിയര്‍പ്പ് മണമുള്ള ബംഗാളി ദരിദ്രനെ മനസിലായില്ല. അവര്‍ക്ക് അടിസ്ഥാനാവശ്യങ്ങളുണ്ടെന്ന് മനസിലായില്ല. വ്യവസായവും വികസനവും നഗരകേന്ദ്രിതമായത് തിരിച്ചടി ഉണ്ടാക്കുമെന്ന് മനസിലായില്ല. എന്നാല് അവരുടെ, ദരിദ്ര ഗ്രാമീണരുെട ഭാഷയില് മമതബാനര്‍ജി സംസാരിച്ചു തുടങ്ങിയപ്പോള് അവര് ഒപ്പം വന്നു. ഒപ്പം വരാത്തവരെ മമതക്കൊപ്പം കൂടിയവര് തിരിഞ്ഞുനിന്ന് തല്ലി. അധികാരം നഷ്ടമായതോടെ അനങ്ങാപ്പാറകളായ സി.പി.എമ്മുകാര് തല്ലുകൊണ്ടവരെ സംരക്ഷിച്ചില്ല. അവിടേക്കാണ് കായബലവും കാശ് ബലവുമുള്ള ബി.ജെ.പി വന്നത്. തല്ലുകൊണ്ട് വശം കെട്ടവര് അവിടേക്ക് പാഞ്ഞുകയറി. ഫലം ചിത്രത്തില് തൃണമൂലും ബി.ജെ.പിയും മാത്രമായി. മാധ്യമങ്ങള് സൃഷ്ടിച്ച ബൈനറി, ധ്രുവീകരണം എന്നീ ചപ്പടാച്ചികള്‍കൊണ്ട് മറച്ചുവെക്കാനാവില്ല ബംഗാളിനെ എന്ന് സാരം. അടിത്തട്ട് ജീവിതങ്ങളെ അവഗണിച്ചതാണ്, അധികാരത്താല് അടിമുടി ദുഷിച്ചതാണ് തങ്ങളെ ജനങ്ങളില് നിന്ന് അകറ്റിയതെന്ന് മനസിലാക്കണം. ബംഗാളിനെ സംബന്ധിച്ച് അതിനാല് കേന്ദ്രകമ്മിറ്റി നടത്തിയ ഈ അലസനിഗമനം സി.പി.എം ബംഗാളിനെ പൂര്‍ണമായി കയ്യൊഴിഞ്ഞു എന്നതിന്റെ പല തെളിവുകളില് ഒന്ന് മാത്രമാണ്. അവശേഷിക്കുന്ന തുരുത്തായ കേരളത്തിലേക്കും ബംഗാളില് നിന്ന് ഒരു ഹൈവേ ഉണ്ട്.\nകേരളത്തില് നിലം പൊത്തിയതിന്റെ നാലുവരി കാരണം വായിച്ചല്ലോ? ”കോണ്‍ഗ്രസ് നേതൃത്വത്തില് മതേതര സര്‍ക്കാരുണ്ടാകും എന്ന പ്രതീക്ഷയില് മതേതരരും ന്യൂനപക്ഷങ്ങളും കോണ്‍ഗ്രസിന് വോട്ട് ചെയ്തു. ശബരിമല വിഷയത്തിലെ എല്.ഡി.എഫ് സര്‍ക്കാരിന്റെ ശരിയായ നിലപാട് വിശ്വാസികള്‍ക്കിടയില് ഭിന്നിപ്പുണ്ടാക്കാന് ബി.ജെ.പിയും കോണ്‍ഗ്രസും ഉപയോഗിച്ചു.” മതേതരരും ന്യൂനപക്ഷങ്ങളും എന്ന പ്രയോഗം ശ്രദ്ധിക്കണം. വീഴ്ച സി.പി.എമ്മിന്റേതല്ല. വോട്ട് ചെയ്ത മതേതരമനുഷ്യരുടേതാണ്. കോണ്‍ഗ്രസിനെ വിശ്വസിച്ച ന്യൂനപക്ഷങ്ങളുടേതാണ്. അപ്പോള് ഈ രണ്ട് വിഭാഗത്തിലും സി.പി.എം ഇല്ലേ എന്ന ചോദ്യം അവിടെ നില്‍ക്കട്ടെ; എന്തുകൊണ്ട് അങ്ങനെ സംഭവിച്ചു എന്ന് പറയേണ്ടതല്ലേ? ഉദാഹരണം കാസര്‍കോട്. സതീഷ് ചന്ദ്രന് എന്ന കറയും മറയുമില്ലാത്ത മനുഷ്യന് അത് രണ്ടും ധാരാളമായുള്ള, കോണ്‍ഗ്രസിന് തന്നെ അനഭിമതനായ രാജ്‌മോഹന് ഉണ്ണിത്താനോട് എങ്ങനെ തോറ്റു. അതും ഇത്ര വലിയ ഭൂരിപക്ഷത്തിന്? ആ ചോദ്യത്തിന്റെ ഉത്തരത്തില് സി.പി.എം ഭാവിയില് നേരിടാന് പോകുന്ന വലിയ പ്രതിസന്ധികളുടെ നിഴലാട്ടങ്ങളുണ്ട്.\nകാസര്‍കോട്ടെ തോല്‍വി ന്യൂനപക്ഷ ധ്രുവീകരണം, മോഡിപ്പേടി, കോണ്‍ഗ്രസിലുള്ള വിശ്വാസം എന്നെല്ലാം ഉറപ്പിക്കും മുന്‍പ് പെരിയ ഇരട്ടക്കൊല ഓര്‍മിക്കണം. സതീഷ് ചന്ദ്രന് എന്ന വ്യക്തിയോട് അഗാധമായ ആദരവ് പുലര്‍ത്തുമ്പോഴും ”എനി ഒരു കുഞ്ഞീന്റേം ചോര വീഴരുത്” എന്ന വിലാപത്തോടെ ആ മനുഷ്യര് പകവീട്ടിയത് കാണാതിരിക്കരുത്. അരും കൊലകളും അക്രമങ്ങളുമാണ്, അതിനോടുള്ള നേതൃത്വത്തിന്റെ സമീപനമാണ് കാസര്‍കോട് തോല്‍പിച്ചത്. കേരളത്തില് എല്ലായിടത്തും തോല്‍പിച്ചത്. കൊന്നവരെ ന്യായീകരിക്കുന്നവര്‍ക്ക് ക്രിമിനല് മനസുള്ള ചില അണികളുടെ കയ്യടി കിട്ടിയേക്കാം. പരിഷ്‌കൃത സമൂഹം അത് വകവെച്ച് തരില്ല. വാട്ട്‌സാപിനാലും ഫേസ്ബുക്കിനാലും വലയം ചെയ്യപ്പെട്ട ലോകമാണിത്. നിങ്ങളുടെ വാളനക്കങ്ങള് ലോകം കാണുന്നുണ്ട്.\nകഷ്ടം. വരൂ കണക്ക് പറയാമെന്ന് ഒരു ശബ്ദം കേള്‍ക്കുന്നില്ലേ? ഞങ്ങടെ ആളുകളല്ലേ കൂടുതല് കൊല്ലപ്പെട്ടതെന്ന ആക്രോശം മുഴങ്ങുന്നില്ലേ? അതെ. നിങ്ങളാണ് കൂടുതല് കൊല്ലപ്പെട്ടത്. അതിനാലാണ് നിങ്ങളോട് നിര്‍ത്താന് പറയുന്നത്. ഷുഹൈബിന്റെ, ഷുക്കൂറിന്റെ രക്തമല്ലേ പി.ജയരാജനെ തോല്‍പിച്ചത്? കൊലക്കുറ്റം ആരോപിക്കപ്പെട്ട ഒരാളെ, സംശയത്തിന്റെ നിഴലില് നിന്ന് അയാള് പുറത്ത് വരും മുന്‍പ് സ്ഥാനാര്‍ഥിയാക്കിയതിലൂടെ സി.പി.എം നല്‍കിയ സന്ദേശം നവമാധ്യമങ്ങളിലൂടെ പാറിപ്പറന്നു. പത്തൊന്‍പത് മണ്ഡലങ്ങളില് അത് സി.പി.എമ്മിന്റെ ചിറകരിഞ്ഞു. ഈ കുറിപ്പെഴുതുമ്പോള് മുന്നില് ഒരു ദൃശ്യമുണ്ട്. സി.ഒ.ടി നസീര് എന്ന ചെറുപ്പക്കാരനെ ഒരു സംഘം ആക്രമിക്കുന്നതിന്റെ. തലശ്ശേരിയിലെ സി.പി.എം നേതാവായിരുന്നു. എ.എന്. ഷംസീറിനെപ്പോലെ മുസ്‌ലിം വിഭാഗത്തില് നിന്ന് സി.പി.എമ്മില് ഉയര്‍ന്ന് വന്ന നേതാവ്. പിന്നീട് നസീര് പാര്‍ട്ടി വിട്ടു. വടകരയില് സ്വതന്ത്രസ്ഥാനാര്‍ഥിയായി. ആ ബൈക്കില് ചീറിവന്ന് നസീറിന്റെ കാല് തകര്‍ത്ത ആ ക്രിമിനല് ആരാണ്? ആ ദൃശ്യം കാണുന്ന ഒരു മനുഷ്യന്, ആ ദൃശ്യം കാണുന്ന സ്വതവേ അരക്ഷിതത്വമുള്ള ന്യൂനപക്ഷം എന്ത് ചിന്തിക്കും? നവമാധ്യമങ്ങള്‍ക്ക് മുന്‍പ്, സി.സി ടി.വിക്ക് മുന്‍പ് ഈ പൈശാചികത്വങ്ങള് വാക്കുകളായും വരികളായും മാത്രമേ കേരളം കണ്ടിരുന്നുള്ളൂ. തെരുവ് വിളക്കുകള് നാട്ടുപ്രേതങ്ങളെയും യക്ഷികളെയും ഇല്ലാതാക്കിയത് മറക്കരുത്,\nഇതൊരു തുറുകണ്ണന് ലോകമാണ്.\nവീണ്ടും കാസര്‍കോട്ടേക്ക്. ശബരിമലയിലെ സര്‍ക്കാര് നിലപാട് കോണ്‍ഗ്രസും ബി.ജെ.പിയും പ്രചാരണായുധമാക്കി. കാസര്‍കോട്ട് മാത്രമല്ല, കേരളത്തിലെമ്പാടും. ഹിന്ദു വിശ്വാസികള് മാത്രമല്ല, മുസ്‌ലിം ക്രിസ്ത്യന് വിശ്വാസികളും സര്‍ക്കാരിനെതിരെ വോട്ട് ചെയ്തു. വിശ്വാസവും ആചാരങ്ങളുമുള്ളവര് കൂട്ടത്തോടെ ഭയന്നു എന്ന് സാരം. ആ ഭയക്കല് കുറ്റകരമാണോ? അല്ല. ജനാധിപത്യം ബഹുസ്വരതയുടെ ആഘോഷമാണ്. സമവായമാണ് അതിന്റെ കല. എന്ത് പറയുന്നു, എന്ത് ചെയ്യുന്നു എന്നതിനെക്കാള് സമവായത്തിന്റെ കല എങ്ങനെ പറയുന്നു, എങ്ങനെ ചെയ്യുന്നു എന്നതാണ്. ശബരിമലയില് മറ്റൊരു ഭാഷ ആകാമായിരുന്നു എന്ന് ജനങ്ങള് പറഞ്ഞതാണ് തിരഞ്ഞെടുപ്പില് കണ്ടത്. ഒരു സര്‍വകക്ഷി യോഗവും ഒരു സാവകാശ ഹരജിയും കൊണ്ട് എളുപ്പത്തില് പരിഹരിക്കാമായിരുന്ന ശബരിമല വിഷയത്തെ അധികാരത്തിന്റെ ആഘോഷമാക്കാനാണ് മുഖ്യമന്ത്രി ശ്രമിച്ചത്. ആ ആഘോഷം 20 മണ്ഡലങ്ങളിലും തിരിച്ചടിച്ചു. കേരളീയ സമൂഹത്തിന്റെ മനോഘടനയിലെ ബലമുള്ള നാരുകള് കണ്ടെത്തുന്നതില് മുമ്പ് പലപ്പോഴുമെന്ന പോലെ ഇപ്പോഴും സി.പി.എം പരാജയപ്പെട്ടു. പൂജാമുറിയില് പൂന്താനവും പുറത്ത് ചെഗുവേരയുമെന്ന ക്ലീഷെ പക്ഷേ, കാലഹരണപ്പെട്ട ക്ലീഷെ അല്ല. വിശ്വാസാധിഷ്ഠിതവും ജാതിബദ്ധവും ആയിരിക്കെ സമത്വവാദിയും എന്തിന് കമ്മ്യൂണിസ്റ്റുവരെ ആകാന് കഴിയുന്ന മനോനിലയുണ്ട് കേരളത്തിന്. വനിതാമതിലില് നിന്ന് നാമജപത്തിലേക്ക് മനസാക്ഷിക്കുത്തില്ലാതെ ആ മനോനില അവരെ നടത്തും. നിശ്ചയമായും അത് തെറ്റല്ല. ഓരോ സമൂഹവും രൂപപ്പെടുന്നത് പലതരം ബലങ്ങളാലാണ്. ഒറ്റ അച്ചില് സമൂഹത്തെ നിര്‍മിക്കല് സാധ്യമല്ല. റഷ്യയില് പരാജയപ്പെട്ട നിര്‍മിതികളെ ഓര്‍ക്കുക. നവോത്ഥാനത്തെക്കുറിച്ചുള്ള ഭാഷണങ്ങള് മലയാളിക്കിഷ്ടമാണ്. പക്ഷേ, ബംഗാളി ഭദ്രലോകത്തിന്റെ അതേ മനോനിലയില്, രബീന്ദ്ര സംഗീതം കേള്‍ക്കുന്ന അതേ ആനന്ദലഹരിയിലാണ് ഭൂരിപക്ഷമലയാളി ആ ഭാഷണങ്ങള് കേള്‍ക്കുക. സുനില് പി. ഇളയിടത്തിന് ലഭിക്കുന്ന വന് സ്വീകാര്യതയിലേക്ക് സൂക്ഷിച്ച് നോക്കിയാല് ആ ഭദ്രലോകത്തെ കാണാം. അവര് അദ്ദേഹത്താല് ആനന്ദപ്പെടുകയാണ്. കമ്യൂണിസ്റ്റുകള്‍ക്ക് പൊതുവിലും ആധുനികര്‍ക്ക് വിശേഷിച്ചും അന്യമായ ഒരു ശൈലിയാണ് സുനിലിനെ ജനപ്രിയനാക്കിയത്. ആ ജനപ്രിയത നവോത്ഥാനത്തിന്റെ ചെലവില് എഴുതിയാല് കണക്ക് തെറ്റും. കാരണം ഇളയിടത്തെ ആസ്വദിച്ച് കയ്യടിച്ച് അവര് പോകുന്നത് വീടുകളിലേക്കാണ്. ആ വീടുകള് പഴയ അതേ വീടുകളാണ്. നവോത്ഥാനമെന്നതിനെ ദയനീയമായി തെറ്റിദ്ധരിച്ചിരിക്കുന്നു സി.പി.എം. അതിന്റെ ഫലം കൂടിയാണ് തിരഞ്ഞെടുപ്പില് കണ്ടത്.\nചുരുക്കത്തില്, അടിസ്ഥാന ജനതക്ക് മേല് അധികാരത്തെ സ്ഥാപിച്ചതാണ്, ആ അധികാരത്തെ ആഘോഷമാക്കിയതാണ്, അധികാരമെന്ന പ്രേലാഭനീയമായ പ്രതിഫലം ആവോളം സ്വന്തമാക്കി നടത്തുന്ന രാഷ്ട്രീയ ്രപവര്‍ത്തനമെന്ന പ്രൊഫഷനെ സേവനം, വിപ്ലവം തുടങ്ങിയ കാല്‍പനിക പദാവലികളില് പൊതിഞ്ഞ് അവതരിപ്പിച്ചതാണ്, അതിന്റെ മറവില് ശരീരത്തിലും വാക്കിലും ആവാഹിച്ച പെരുമാറ്റ വൈകല്യങ്ങളാണ്, മറയില്ലാതെ നടത്തിയ അരും കൊലകളാണ് സി.പി.എമ്മിനെ തകര്‍ത്തത്. അടിത്തട്ടില് സി.പി.എം ഒറ്റപ്പെട്ടിരിക്കുന്നു. ഈ തകര്‍ച്ചയില് നിന്ന് കരകയറാന് ഒറ്റ വഴിയേ ഉള്ളൂ. ജനങ്ങളെ മനസിലാക്കുക എന്നത്. രാഷ്ട്രീയ പ്രവര്‍ത്തനം ജനങ്ങള്‍ക്കുള്ള വ്യക്തികളുടെ ഔദാര്യമല്ല, അധികാരമെന്ന വന് പ്രതിഫലം ലഭിക്കുന്ന പ്രൊഫഷനാണ് എന്ന വിനയത്തിലേക്ക് സി.പി.എം പ്രവര്‍ത്തകര് ഇറങ്ങി വരുക. നിങ്ങള് ആരും, ഒരു വ്യക്തിയും അനിവാര്യരല്ല എന്ന് പച്ചയ്ക്ക് പറഞ്ഞതാണ് വോട്ടെടുപ്പില് കണ്ടത്. സതീഷ് ചന്ദ്രന് പകരം രാജ്‌മോഹന് ഉണ്ണിത്താനെ ജയിപ്പിച്ച കാസര്‍കോട് സി.പി.എമ്മിന് നല്‍കിയ സന്ദേശം അതാണ്. അണികള് ജനങ്ങളായി മാറിക്കഴിഞ്ഞു എന്ന സന്ദേശം. ബംഗാളില് ആ സന്ദേശം വായിക്കാനുള്ള ഭാഷ, വരേണ്യരാല് മാത്രം നയിക്കപ്പെട്ടിരുന്ന സി.പി.എമ്മിന് ഉണ്ടായിരുന്നില്ല. ഇവിടെ ഉണ്ടോ എന്ന് കാണേണ്ടിയിരിക്കുന്നു. നിര്‍ഭാഗ്യവശാല് കേന്ദ്ര കമ്മിറ്റിയുടെ കമ്യൂണിക്കെ നല്‍കുന്ന സൂചന ബംഗാളിലേക്കുള്ള അതിവേഗ ൈഹവേയിലാണ് കേരളമെന്നാണ്.\nകേരളം ബംഗാളിലേക്കുള്ള അതിവേഗ ഹൈവേയിലാണോ? added by risalaadmin on June 27, 2019


ഇന്നും തെരച്ചിൽ തുടരും: ഇന്നലെ പുത്തുമലയിൽ കണ്ടെത്തിയ മൃതദേഹം തിരിച്ചറിയാൻ ഡിഎൻഎ പരിശോധന നടത്തും - Janayugom Online\nHome / News / Kerala / ഇന്നും തെരച്ചിൽ തുടരും: ഇന്നലെ പുത്തുമലയിൽ കണ്ടെത്തിയ മൃതദേഹം തിരിച്ചറിയാൻ ഡിഎൻഎ പരിശോധന നടത്തും\nKerala Latest News Malappuram News District News\nഇന്നും തെരച്ചിൽ തുടരും: ഇന്നലെ പുത്തുമലയിൽ കണ്ടെത്തിയ മൃതദേഹം തിരിച്ചറിയാൻ ഡിഎൻഎ പരിശോധന നടത്തും\nPosted on August 19, 2019, 8:26 am\nമലപ്പുറം: ഉരുള്‍പൊട്ടല് ദുരന്തമുണ്ടായ മലപ്പുറം കവളപ്പാറയില് ഇന്നും തെരച്ചില് തുടരും. ഇത് വരെ 46 മൃതദേഹങ്ങളാണ് കവളപ്പാറയിലെ ദുരന്തഭൂമിയില് നിന്ന് കണ്ടെത്തിയത്. ഔദ്യോഗിക കണക്ക് പ്രകാരം 13 പേരെ കൂടി കണ്ടെത്തേണ്ടതുണ്ട്. ഇന്നലെ ഭൂഗര്‍ഭ റഡാറുപയോഗിച്ച് തെരച്ചില് നടത്താന് ശ്രമിച്ചെങ്കിലും വിജയിച്ചിരുന്നില്ല. നിലവില് മറ്റ് ശാസ്ത്രീയ മാര്‍ഗങ്ങളൊന്നും ഇല്ലാത്തതിനാല് പതിവ് രീതിയില് തന്നെ തെരച്ചില് തുടരാന് തീരുമാനിക്കുകയായിരുന്നു.\nഅതെ സമയം ഉരുൾപൊട്ടൽ ഉണ്ടായ വയനാട്ടിലെ പുതുമലയിലും തെരച്ചിൽ തുടരും. പുത്തുമലയില് നിന്ന് ഇന്നലെ കണ്ടെത്തിയ മൃതദേഹം ആരുടേതെന്നറിയാന് ഡിഎന്‍എ പരിശോധന നടത്തും. കാണാതായ പുത്തുമല സ്വദേശി അണ്ണയ്യയുടേയും പൊള്ളാച്ചി സ്വദേശി ഗൗരീശങ്കറിന്റെയും ബന്ധുക്കള് മൃതദേഹത്തില് അവകാശവാദമുന്നയിച്ചതോടെയാണ് ഡിഎന്‍എ പരിശോധന നടത്താന് തീരുമാനിച്ചത്. അണ്ണയ്യയുടെ മൃതദേഹമെന്ന് ഒദ്യോഗിക സ്ഥിരീകരണം നല്‍കി ബന്ധുക്കള്‍ക്ക് വിട്ട് കൊടുത്ത ശേഷമാണ് ഗൗരിശങ്കറിന്റെ ബന്ധുക്കള് തര്‍ക്കവുമായി എത്തിയത്. അതോടെ ദഹിപ്പിക്കുന്നതിന് തൊട്ട് മുമ്പ് മൃതദേഹം സ്വകാര്യ ആശുപത്രി മോര്‍ച്ചറിയിലേക്ക് മാറ്റിയിരിക്കുകയാണ്. സൂചിപ്പാറ വെള്ളച്ചാട്ടത്തിനടുത്ത് നിന്നാണ് മൃതദേഹം കണ്ടെത്തിയത്.\n25 ലക്ഷം രൂപയുടെ വിദേശ കറന്‍സിയുമായി കാസര്‍കോട് സ്വദേശി പിടിയിൽ\nപ്രവാസികളെ സ്വീകരിക്കാൻ കൊച്ചി തുറമുഖം സുസജ്ജം\nനിയന്ത്രണരേഖ വഴിയുള്ള വ്യാപാരത്തിന് വിലക്ക്\nJanayugom / Apr 18


കേരളത്തിലെ കൃഷിക്കാരുടെ ഉത്പ്പന്നങ്ങൾക്കായി പ്രത്യേക കൗണ്ടറുകൾ; സപ്ലൈകോയുടെ ജില്ലാ ഓണച്ചന്തകൾ സംസ്ഥാനത്ത് ഇന്ന് മുതൽ; ഉദ്‌ഘാടനം ഇന്ന് വൈകിട്ട് നാലിന് – Media Mangalam\nകേരളത്തിലെ കൃഷിക്കാരുടെ ഉത്പ്പന്നങ്ങൾക്കായി പ്രത്യേക കൗണ്ടറുകൾ; സപ്ലൈകോയുടെ ജില്ലാ ഓണച്ചന്തകൾ സംസ്ഥാനത്ത് ഇന്ന് മുതൽ; ഉദ്‌ഘാടനം ഇന്ന് വൈകിട്ട് നാലിന്\nതിരുവനന്തപുരം: സപ്ലൈകോയുടെ ജില്ലാ ഓണച്ചന്തകൾ സംസ്ഥാനത്ത് ഇന്ന് മുതൽ പ്രവർത്തനം ആരംഭിക്കും. സംസ്ഥാനതല ഉദ്‌ഘാടനം ഇന്ന് വൈകിട്ട് നാലിന് മുഖ്യമന്ത്രി പിണറായി വിജയൻ നിർവഹിക്കും.ഒരു ദിവസം 75 പേർക്ക് മാത്രമാണ് ഓണച്ചന്തയിൽ പ്രവേശനം. മുൻകൂട്ടി ടോക്കൺ നൽകിയാണ് പ്രവേശനത്തിനുള്ള സമയം ക്രമീകരിച്ചിരിക്കുന്നത്. കേരളത്തിലെ കൃഷിക്കാരുടെ ഉത്പ്പന്നങ്ങൾക്കായി പ്രത്യേക കൗണ്ടറുകളും സജ്ജമാക്കിയിട്ടുണ്ട്\nപൊതുവിപണിയെക്കാളും 30 ശതമാനം വിലക്കിഴിവിലാണ് സാധനങ്ങൾ ലഭ്യമാക്കുന്നത്. കോവിഡ് മാനദണ്ഡങ്ങൾ പാലിച്ച് രാവിലെ 9.30 മുതൽ വൈകിട്ട് 6.30 വരെയാണ് ഓണച്ചന്തകളുടെ പ്രവർത്തന സമയം.\ninaguration onam onam supplyco pinarayi vijayan supplyco


ഇവിടെ കണ്ണീര് വില്‍ക്കുന്നില്ല; ഹൃദയം ഹൃദയത്തെ അറിയിന്നുവെന്ന് മാത്രം – nadapuramnews\nTuesday, 19 September 2017 05:08:03 PM\nBy | Friday September 1st, 2017\nനാദാപുരം: ഈ സ്‌നേഹ തീരം നാദാപുരത്ത്കാര് കണ്ടിട്ടില്ല. ഹൃദയം ഹൃദയത്തോട് ചേര്‍ന്നപ്പോള് ഇവര് പങ്കുവച്ചത് ഇരുപത് ലക്ഷത്തോളം രൂപ. പത്ത് രൂപ സംഭാവന ചെയ്യുമ്പോള് പത്രവാര്‍ത്തകള്‍ക്ക് പുറകേ പോകുന്നവരല്ല ഈ സ്‌നേഹ കൂട്ടായ്മയുടെ അണിയറയിലുള്ളത്. നാദാപുരത്ത് എങ്ങും രാഷ്ട്രീയ സംഘര്‍ഷങ്ങള് ഉണ്ടാകുമ്പോള് വളയം ചെറുമോത്ത് എന്ന ഗ്രാമം ശാന്തമായിരിന്നു. മത സാഹോദര്യത്തിന്റെയും പാരസ്പര്യത്തിന്റേയും ചെങ്കോലുകള് ഹൃദയത്തില് ഏറ്റിയ ഒരു കൂട്ടം പ്രവാസികളാണ് ടീം സ്‌നേഹ തീരത്തിന് പിറകില്.\nരോഗങ്ങളാല് വലയുന്നവരുടെയും പാതിവഴിയില് നിലച്ചു പോയ വീടുമായി എരി വെയിലത്തും പൊരി മഴയത്തും കഴിയുന്നവരുടെ ജാതി എന്തെന്നോ മത എന്തെന്നോ ഇവര് അന്വേഷിക്കാറില്ല. ഒരു കൈ നല്‍കുന്നത് മറു കൈ അറിയരുത് എന്ന ആപ്തവാക്യമാണ് ഇവരുടെ മുഖമുദ്ര. അന്ത്രുക്കയും ചോയി ചേട്ടനും കുഞ്ഞമ്മദും കേളപ്പേട്ടനും കൂട്ടി വിളക്കിയ സ്‌നേഹ ബന്ധം കൈമോശം വരരുത് എന്ന ഉറച്ച പ്രഖ്യാപനമാണ് ഈ യുവാക്കള് നടത്തുന്നത്.\nബഹുസ്വരതയുടെ സംസ്‌കാരം വീണ്ടെടുക്കുമ്പോഴും ഇവര് നടത്തിയ ജീവകാരുണ്യ പ്രവര്‍ത്തനങ്ങള്‍ക്ക് കൈയും കണക്കും ഇല്ല. അറിഞ്ഞത് നല്‍കുന്നവനും ഏറ്റു വാങ്ങുന്നവരും മാത്രം. ചെറുമോത്ത് ഒരു പാതിവഴിയില് നിലച്ച വീട് താമസയോഗ്യമാക്കാന് ഇവര് ഒരുമിച്ചപ്പോള് അത് സ്നേഹത്തിന്റെ ഒരു പുതിയ മന്ത്രം തീര്‍ത്തു.\nജീവിത ഉപാധിയായ കോഴി വളര്‍ത്തിയ മാമുണ്ടേരിയിലെ കുടുംബനാഥന്റെ ദുരിതം ഇവര് നാദാപുരം ന്യൂസിലൂടെ അറിഞ്ഞപ്പോള് പിന്നെയൊട്ടും അമാന്തിച്ചില്ല. നഷ്ടങ്ങള് സ്വപനങ്ങള് പോലെ തിരിച്ചെത്തിയപ്പോള് ആ കുടുംബം പറഞ്ഞു ഇതാണ് യഥാര്‍ഥ സ്‌നേഹ തീരം.\nഭാരവാഹികളേയെങ്കിലും പേര് വെളിപ്പെടുത്തണമെന്ന അഭ്യര്‍ഥനയും അവര് സ്‌നേഹപൂര്‍വം നിരസിച്ചു. അതെ കണ്ണീര് വില്‍ക്കാനല്ല കണ്ണീരൊപ്പാന് ഇവര് കൈയെത്തും ദൂരത്തുണ്ട്.


മന്ത്രി വി.കെ. സിങ്ങിനെതിരെ സത്യവാങ്മൂലം: കരസേനാ മേധാവി പ്രതിരോധമന്ത്രിക്ക് വിശദീകരണം നല്‍കി | Madhyamam\ndate_range 19 Aug 2016 10:58 PM GMT\nമന്ത്രി വി.കെ. സിങ്ങിനെതിരെ സത്യവാങ്മൂലം: കരസേനാ മേധാവി പ്രതിരോധമന്ത്രിക്ക് വിശദീകരണം നല്‍കി\nവ്യക്തിപരമായ കാര്യങ്ങളാണ് സത്യവാങ്മൂലത്തിലെന്ന് ദല്‍ബീര് സിങ്\nന്യൂഡല്‍ഹി: വിദേശകാര്യ സഹമന്ത്രി വി.കെ. സിങ്ങിനെതിരെ സുപ്രീംകോടതിയില് സത്യവാങ്മൂലം നല്‍കിയതുമായി ബന്ധപ്പെട്ട് കരസേനാ മേധാവി ദല്‍ബീര് സിങ് സുഹാഗ് പ്രതിരോധ മന്ത്രി മനോഹര് പരീകറിന് വിശദീകരണം നല്‍കി. മന്ത്രിയും കരസേനാ മേധാവിയും തമ്മിലുള്ള പോര് കേന്ദ്ര സര്‍ക്കാറിനെ വിഷമവൃത്തത്തിലാക്കിയതോടെ പ്രതിരോധ മന്ത്രി കരസേനാ മേധാവിയോട് വിശദീകരണം തേടിയിരുന്നു. ഇതേതുടര്‍ന്നാണ് പ്രതിരോധ മന്ത്രിയെ കണ്ട് കരസേനാ മേധാവി തന്‍െറ ഭാഗം വിശദീകരിച്ചത്. താന് കരസേനാ മേധാവിയും വി.കെ. സിങ് മന്ത്രിയുമാകുന്നതിന് മുമ്പുള്ള, തീര്‍ത്തും വ്യക്തിപരമായ കാര്യങ്ങളാണ് സത്യവാങ്മൂലത്തിന്‍െറ ഉള്ളടക്കമെന്നാണ് ദല്‍ബീര് സിങ്, മന്ത്രി പരീകര് മുമ്പാകെ നല്‍കിയ വിശദീകരണം. 2012ല് ആംഡ് ഫോഴ്സ് ട്രൈബ്യൂണല് മുമ്പാകെ നല്‍കിയ സത്യവാങ്മൂലമാണിത്.\nഅതേ കേസ് വീണ്ടും സുപ്രീംകോടതിയില് വന്നതോടെ 2012ലെ അതേ സത്യവാങ്മൂലം സുപ്രീംകോടതിയിലും നല്‍കുകയായിരുന്നെന്നും ദല്‍ബീര് സിങ് പറയുന്നു. കരസേനയില്‍നിന്ന് വിരമിച്ച ലഫ്. ജനറല് രവി ദസ്താനെ നല്‍കിയ ഹരജിയുമായി ബന്ധപ്പെട്ടാണ് കരസേനാ മേധാവി ദല്‍ബീര് സിങ് മന്ത്രി സിങ്ങിനെതിരെ കഴിഞ്ഞദിവസം സുപ്രീംകോടതിയില് സത്യവാങ്മൂലം നല്‍കിയത്.വി.കെ. സിങ്ങിന്‍െറ പിന്‍ഗാമിയായി 2012ല് കരസേനാ മേധാവിയായ ജനറല് ബിക്രം സിങ്ങിന് ശേഷം താനായിരുന്നു കരസേനാ മേധാവി ആകേണ്ടിയിരുന്നതെന്നും ബിക്രം സിങ്, ദല്‍ബീര് സിങ്ങിനെ വഴിവിട്ട് പ്രമോഷന് നല്‍കിയതിനാല് തന്‍െറ അവസരം നഷ്ടമായെന്നുമാണ് രവി ദസ്താനെയുടെ ഹരജി.\nബിക്രം സിങ് തന്നെ സഹായിക്കുകയല്ല, മറിച്ച്, വി.കെ. സിങ് തന്നോട് കാണിച്ച അന്യായം തിരുത്തുക മാത്രമാണ് ചെയ്തതെന്നാണ് ദല്‍ബീര് സിങ്ങിന്‍െറ വാദം. അതിനാണ് വി.കെ. സിങ് തന്നോട് ശത്രുതാപരമായി പെരുമാറിയതും അകാരണമായി തന്‍െറ സ്ഥാനക്കയറ്റം തടഞ്ഞതുമെന്നുള്ള കാര്യങ്ങളാണ് സത്യവാങ്മൂലത്തില് വിശദീകരിച്ചത്.\nTAGS:vk singh dalbeersingh


ഒരാഴ്ചക്കകം 100,000 പേര് ശ്രവിച്ച മലയാള പ്രസംഗം. ~ യുക്തിവാദികളും ഇസ്‌ലാമും\n2:00:00 PM CKLatheef6comments\nഏതാനും ദിവസം മുമ്പ് യൂറ്റൂബില് ആരോ ഒരാള് ഒരു പ്രസംഗം അപ്ലോഡ് ചെയ്തു. പക്ഷെ തുടക്കത്തിലേ ഒരു കല്ലുകടി. കാരണം അതിലെ തലക്കെട്ടും പ്രസംഗവും യോജിക്കുന്നില്ല. DGP Jacob ponnoose ന്റെ പ്രസംഗമായിട്ടാണ് ആദ്യം നല്‍കിയതെങ്കിലും മതങ്ങളെക്കുറിച്ച് ആഴത്തില് പഠനം നടത്തിയ Dr.Alexander Jacob IPS ന്റേതാണ് പ്രസ്തുത പ്രസംഗം എന്ന അറിവ് ഇസ്ലാം വിശ്വാസികളെ സംബന്ധിച്ച് കൂടുതല് സന്തോഷം നല്‍കുന്നതായിരുന്നു. ഒരാഴ്ചക്കുള്ളില് തന്നെ ഒരു ലക്ഷത്തിലധികം ആളുകള് കണ്ട പ്രസ്തുത വിഡിയോ നല്‍കിയ ആളുതന്നെ ഡിലീറ്റ് ചെയ്തതായി കാണുന്നു. പ്രസംഗത്തില് അദ്ദേഹത്തിന് ചില അബദ്ധങ്ങള് സംഭവിച്ചിട്ടുണ്ട്. പക്ഷെ അത് സ്വാഭാവികം മാത്രമായി കരുതുന്നു. അതില് പലരും ചൂണ്ടിക്കാണിച്ചത്. റമളാന് വ്രതം ഒരേ സമയത്ത് വരുന്നുവെന്ന അദ്ദേഹത്തിന്റെ പരാമര്‍ശമാണ്. അത് ശരിയല്ല. ലോകത്തിലെ വിവിധ പ്രദേശങ്ങളിലുള്ളവര്‍ക്ക് വ്യത്യസ്ഥ അനുഭവം നല്‍കുമാറ് കാലാവസ്ഥ മാറിവരത്തക്കവിധം ലഭിക്കുവാന് ചാന്ദ്ര കലണ്ടര് അനുസരിച്ചാണ് ഇസ്ലാമിലെ ആരാധനകള് നിശ്ചയിക്കപ്പെട്ടിരിക്കുന്നത്. അത് ഏറെ ശാസ്ത്രീയവും ഇസ്ലാമിന്റെ സാര്‍വലൌകികതക്കുള്ള ശക്തമായ തെളിവുമാണ്.\nചില പരാമര്‍ശങ്ങള് മുസ്ലിംകള് യോജിക്കാന് കഴിയില്ലെങ്കിലും മുസ്ലിമല്ലാത്ത ഒരു വ്യക്തിക്ക് അപ്രകാരം മാത്രമേ പറയാന് കഴിയൂ. ഖുര്‍ആന്‍റെ അവതരണത്തെക്കുറിച്ച് പറയുന്നിടത്ത് മക്കയില് എഴുതപ്പെട്ടതിനെ മക്കീ എന്നും മദീനയില് എഴുതപ്പെട്ട ഖുര്‍ആനെ മദനീ എന്നും പറയുന്നുവെന്ന പരാമര്‍ശം വസ്തുതാപരമായി തെറ്റാണ്. പക്ഷെ അത് അവതരിച്ചതാണ് എന്ന് പറയുന്ന പക്ഷം ഖുര്‍ആന് ദൈവികമാണ് എന്ന് അംഗീകരിക്കേണ്ടി വരും. മുസ്ലിമല്ലാത്ത ഒരു വ്യക്തിയുടെ ആഴത്തിലുള്ള ഇസ്ലാം പഠനത്തിന്റെ പ്രകടനം എന്ന നിലക്കാണ് ഈ പ്രസംഗത്തെ ഇസ്ലാം അനുയായികള് കാണുന്നത്. പ്രസ്തുത പ്രസംഗം കേള്‍ക്കാത്ത എന്റെ ബ്ലോഗ് വായനക്കാര്‍ക്കായി അത് ഇവിടെ പങ്കുവെക്കുന്നു.\nPosted in: അലക്സാണ്ടര് ജേക്കബ് ഐ.പി.എസിന്റെ പ്രസംഗം., വീഡിയോ\nഅഭിപ്രായങ്ങലും വിമര്‍ശനങ്ങളും സ്വാഗതം ചെയ്യുന്നു...\n2:01 PM, ഓഗസ്റ്റ് 13, 2012\nപ്രസംഗം കേട്ടിരുന്നു. അദ്ദേഹം മുഹമ്മദ് നബിയെ പുകഴ്ത്താനാണ് ശ്രമിച്ചുകാണുന്നത്. മുസ്ലിംകള് ഇത് അംഗീകരിക്കുന്നുണ്ടോ? അവരുടെ അഭിപ്രായത്തില് ദൈവമാണ് എല്ലാ പരിഷ്കാരങ്ങള്‍ക്കും കാരണക്കാരന് , നബി ദൂതന് മാത്രമാണ് എന്നതാണല്ലോ?\n9:11 PM, ഓഗസ്റ്റ് 18, 2012\nbasheer koya പറഞ്ഞു...\n11:02 PM, ഓഗസ്റ്റ് 18, 2012\nനബി ദൂദന് ആയതു കൊണ്ടുതന്നെ ദൈവത്തിന്റെ തീരുമാനമനുസരിച്ചാണ് പ്രവര്‍ത്തിക്കുന്നത് .അതുകൊണ്ട് പ്രവാചകനെ പുകഴ്ത്തുന്നത് തെറ്റാകുന്നില്ല.ദൈവം കൊടുത്ത അമാനുഷിക സിദ്ധികള് പ്രവാചകന്മാര്‍ക്കു മാത്രം ഉള്ളതാണല്ലോ.അതില് ഒന്നാണ് ഖര് ആനും.പ്രവാചകനെ ആരാധിക്കാന് പാടില്ല.ആരാധനകള് ദൈവത്തിനു മാത്രം.\n3:40 AM, ഓഗസ്റ്റ് 20, 2012\nവി.ബി. രാജന് , മുഹമ്മദ് നബിയുടേതായ ചില പ്രത്യേകതകളും സ്വാഭാവരീതികളും ഉള്ളത് പോലെ /അദ്ദേഹം മനസ്സിലാക്കിയത് പോലെ പറയാനുള്ള വിശാലത അദ്ദേഹം കാണിക്കുന്നുവെന്ന് മാത്രമാണ് ഇതിലുള്ളത്. അത് വിധിവിശ്വാസത്തിന് എതിരാവുന്ന ഒരു കാര്യമേ അല്ല. ദൈവമാണ് പ്രവര്‍ത്തനങ്ങലുടെ ഫലം തീരുമാനിക്കുന്നതെങ്കിലും മറ്റുള്ളവരുടെ കര്‍മത്തെ അത് നിരാകരിക്കുന്നില്ല.\n12:52 AM, ഓഗസ്റ്റ് 29, 2012\nഈ വിഡിയോയുടെ ഒറിജിനൽ വീഡിയോ കാണാൻ ഇവിടെ ക്ലിക്ക് ചെയ്യുക.\n6:53 AM, ഓഗസ്റ്റ് 16, 2016


കണ്ണൂർ പീഡനം:2പേർകൂടി പിടിയിൽ; ഡിവൈഎഫ്ഐ നേതാവ് ഒളിവിൽ തന്നെ | Rape | Kannur | DYFI\nകണ്ണൂർ പീഡനം:2പേർകൂടി പിടിയിൽ; ഡിവൈഎഫ്ഐ നേതാവ് ഒളിവിൽ തന്നെ\nസ്വന്തം ലേഖകൻ December 07, 2018 11:26 AM IST\nകണ്ണൂരിൽ പ്രായപൂർത്തിയാകാത്ത പെൺകുട്ടികൾ പീഡനത്തിനിരയായ സംഭവത്തിൽ രണ്ടുപ്രതികൾ കൂടി കസ്റ്റഡിയിൽ. തളിയിൽ സ്വദേശി അക്ഷയ്, ഇരിട്ടി സ്വദേശി ബവിൻ എന്നിവരാണ് പിടിയിലായത്. രണ്ടു പെൺകുട്ടികളെയും പീഡിപ്പിച്ച കേസിലെ പ്രതിയായ ഡിവൈഎഫ്ഐ താളികാവ് യൂണിറ്റ് സെക്രട്ടറി റാം കുമാർ ഉൾപ്പടെയുള്ള പ്രതികളാണ് ഒളിവിലുള്ളത്. കുടിയാൻമല പൊലീസ് കസ്റ്റഡിയിലെടുത്ത പുതിയങ്ങാടി സ്വദേശി കെ.ടി.അബ്ദുൾ സമദിന്റെ അറസ്റ്റ് ഇന്ന് രേഖപ്പെടുത്തും.\nതളിപ്പറമ്പ്, കുടിയാൻമല, പഴയങ്ങാടി, വളപട്ടണം, കണ്ണൂർ, എടക്കാട് പൊലീസ് സ്റ്റേഷനുകളിലാണ് കേസ് രജിസ്റ്റർ ചെയ്തിരിക്കുന്നത്. രണ്ടു പെൺകുട്ടികളെയും പീഡിപ്പിച്ച കേസിലെ പ്രതിയായ ഡിവൈഎഫ്ഐ താളികാവ് യൂണിറ്റ് സെക്രട്ടറി റാം കുമാർ ഉൾപ്പടെയുള്ള പ്രതികളാണ് ഒളിവിലുള്ളത്.\nവളപട്ടണം, പഴയങ്ങാടി സ്റ്റേഷൻ പരിധിയിലെ കേസുകളിൽ പ്രതിയായ മൂന്ന് പേർ ഗൾഫിലേക്ക് കടന്നതായി സൂചനയുണ്ട്. കൂടുതൽ അന്വേഷണത്തിന് ശേഷം ഇവർക്കായി ലുക്ക് ഔട്ട് നോട്ടീസ് പുറപ്പെടുവിച്ചേക്കും. പീഡനത്തിനിരയായ പതിനാറുകാരിയുടെ സഹോദരനെ ഷൊർണൂരിലേക്ക് വിളിച്ചുവരുത്തി ബ്ലാക്ക് മെയിലിങ് നടത്തിയവരെ കുറിച്ചും പൊലീസ് അന്വേഷിക്കുന്നുണ്ട്. പ്രതികളുടെ ലഹരിമരുന്ന് ഇടപാടുകളും പൊലീസിന്റെ ശ്രദ്ധയിൽപ്പെട്ടിട്ടുണ്ട്. അതേസമയം അറസ്റ്റിലായവർക്ക് ഡിവൈഎഫ്ഐയുമായി ബന്ധമില്ലെന്നും എല്ലാ പ്രതികളെയും പിടികൂടണമെന്നും ജില്ലാ സെക്രട്ടറിയേറ്റ് പ്രസ്താവനയിൽ പറഞ്ഞു.


മധുരഗാനങ്ങൾ ബാക്കി, ചുനക്കരയുടെ പാട്ടെഴുത്തുകാരൻ ഇനി ഓർമ : Deepika.com Nattu Visesham\nചാരുംമൂട്: ചുനക്കരയുടെ മണ്ണിൽനിന്നും നാടകസമിതികൾക്കു വേണ്ടി ഗാനങ്ങൾ രചിച്ച് ഒടുവിൽ മനോഹരമായ സിനിമ ഗാനങ്ങളിലൂടെ മലയാളിയുടെ ഹൃദയം കവർന്ന പാട്ടെഴുത്തുകാരൻ ചുനക്കര രാമൻകുട്ടി ഇനി ഓർമ. 1936 ജനുവരി 19ന് ചുനക്കര കരിമുളയ്ക്കൽ കാര്യാട്ടിൽവീട്ടിൽ കൃഷ്ണൻ, നാരായണി ദന്പതികളുടെ മകനായി ജനിച്ച അദ്ദേഹം വ്യവസായ വകുപ്പിൽ ജീവനക്കാരനായിരുന്നു. ആകാശവാണിയിൽ ലളിതഗാനങ്ങളിലൂടെയാണ് ഗാനരചനയിൽ ശ്രദ്ധേയനാകുന്നത്. മലയാള നാടകങ്ങൾക്ക് നൂറുകണക്കിന് ഗാനങ്ങൾ എഴുതിയിട്ടുണ്ട്. 1978-ൽ ആശ്രമം എന്ന സിനിമയിലൂടെയാണ് അദ്ദേഹം സിനിമ ലോകത്തേക്ക് ഗാന രചനയുമായി കടക്കുന്നത്.\nമലയാളിക്ക് മറക്കാൻ കഴിയാത്ത മനോഹര ഗാനങ്ങളായ കോട്ടയം കുഞ്ഞച്ചൻ സിനിമയിലെ ഹൃദയവനിയിലെ ഗായികയോ, പിന്നെ ദേവീ നിൻ രൂപം, സിന്ദൂരത്തിലകവുമായ് എന്നീ ഗാനങ്ങളും എങ്ങനെ നീ മറക്കും സിനിമയിലെ ദേവദാരു പൂത്തു തുടങ്ങിയ പ്രശസ്തമായ ഗാനങ്ങളും ചുനക്കരയുടേതാണ്. 2015 ൽ സംഗീത നാടക അക്കാദമി ഗുരുശ്രേഷ്ഠ പുരസ്കാരം അദ്ദേഹത്തിന് ലഭിച്ചിരുന്നു.\nസാംസ്കാരിക സമ്മേളനങ്ങളിൽ നന്നായി അദ്ദേഹം പ്രഭാഷണം നടത്തിയിരുന്നു. ജന്മനാടായ ചുനക്കരയെ പേരിനൊപ്പം രേഖപ്പെടുത്തിയാണ് അദ്ദേഹം ഗ്രാമത്തെ സ്നേഹിച്ചത്. അതിനാൽ വലിയ സൗഹൃദ ബന്ധങ്ങൾ അദ്ദേഹത്തിന് ചുനക്കര ഗ്രാമത്തിനുണ്ടായിരുന്നു. ചുനക്കര ഗവണ്‍മെന്‍റ്് എൽപി സ്കൂൾ, ഹൈസ്കൂൾ, പന്തളം എൻഎസ്എസ് കോളജ് എന്നീവിടങ്ങളിലായിരുന്നു പഠനം. എൻഎസ്എസ് കോളജിൽനിന്നു മലയാളത്തിൽ ബിരുദം നേടി. ആകാശവാണിയിലും നിരവധി ഗാനങ്ങൾ എഴുതിയിട്ടുണ്ട്.\nദേവരാജൻമാഷും ചുനക്കരയുടെ സഹോദരനുമായുള്ള കൂട്ടുകെട്ട് ചുനക്കര രാമൻകുട്ടിയെ കെപിഎസിയിലേക്ക് അടുപ്പിച്ചു. സംഗീതത്തോടുള്ള അഭിനിവേശം നാടക വേദിയിലെ പാട്ടുകാരനായി ചുനക്കരയെ മാറ്റി. ദേവരാജൻ മാഷുമായുള്ള സൗഹൃദം സിനിമയിലേക്കു വന്നശേഷവും തുടർന്നു. ഏതു പാട്ടുചെയ്താലും ആദ്യം കേൾപ്പിച്ചിരുന്നത് ദേവരാജൻ മാഷിനെയാണ്. നാടക ഗാനങ്ങളിലൂടെയാണ് ചുനക്കര രാമൻകുട്ടി എന്ന ഗാനരചയ്താവിന്‍റെ പേര് ഉയർന്നു കേട്ടുതുടങ്ങിയത്.\nകൊല്ലം അസീസി, മലങ്കര തിയറ്റേഴ്സ് കൊല്ലം ഗായത്രി, കേരള തിയറ്റേഴ്സ് നാഷനൽ തിയറ്റേഴ്സ് തുടങ്ങിയ സമിതികൾക്ക് നൂറുകണക്കിന് നാടകഗാനങ്ങൾ എഴുതി. ആകാശവാണിയിലേക്കുള്ള ചുവട് മാറ്റം നിരവധി ലളിതഗാനങ്ങൾക്ക് വരികളെഴുതാനുള്ള അവസരമായി പിന്നീട് മാറി. വർഷങ്ങളായി തിരുവനന്തപുരം തിരുമലയിലാണ് അദ്ദേഹം കുടുംബസമേതം താമസിച്ചിരുന്നത്. സംസ്കാരം ഇന്നലെ രാവിലെ തൈക്കാട്ശാന്തികവാടത്തിൽ നടന്നു.


വെളുത്തുള്ളിപാൽ കുടിക്കൂഞെട്ടിക്കും 10ഗുണങ്ങൾ – Thozhil vartha\nവെളുത്തുള്ളിപാൽ കുടിക്കൂഞെട്ടിക്കും 10ഗുണങ്ങൾ\nതലയിലെ പേൻ ശല്യം ഇല്ലാതാക്കുന്നതിനുള്ള വളരെ ഗുണം ചെയ്യുന്ന മാർഗങ്ങളെക്കുറിച്ച് ആണ് ഇന്ന് വീഡിയോയിൽ പറയുന്നത്. തലയിലെ പേൻ ശല്യം കാരണം പ്രധാനമായും നല്ല രീതിയിൽ തല വൃത്തിയാക്കാത്തതുകൊണ്ടാണ്. പല മരുന്നുകൾ മാറിമാറി ഉപയോഗിച്ചിട്ടും പേനിൻറെ ശല്യത്തിന് യാതൊരുവിധ മാറ്റവും ഇല്ലെങ്കിൽ ഇവിടെ പറയുന്ന കാര്യങ്ങൾ ശരിയായ രീതിയിൽ ഉപയോഗിച്ച് നോക്കേണ്ടതാണ്.\nഇന്ന് പല തരത്തിലുള്ള ഷാമ്പുകളും മറ്റും താരനും പേനും ഒക്കെ പോകും എന്നപേരിൽ ഇറങ്ങുന്നുണ്ട്. എന്നാൽ കയ്യിലെ കാശ് പോവുക എന്നല്ലാതെ യാതൊരു ഗുണവും നമ്മളിൽ പലർക്കും കിട്ടിക്കാണില്ല. എന്നാൽ ഇവിടെ യാതൊരുവിധ പാർശ്വഫലങ്ങളും ഉണ്ടാക്കാത്ത വിവരങ്ങളാണ് നിങ്ങൾക്ക് പറഞ്ഞുതരുന്നത്. അതിനാൽ പേൻ ശല്യം ഇല്ലാതാക്കുന്ന കാര്യങ്ങൾ നിങ്ങൾ അറിയുന്നതിനായി ഈ വീഡിയോ മുഴുവനായി കാണാൻ ശ്രദ്ധിക്കേണ്ടതാണ്.


രാജ്യമൊട്ടാകെ ബാങ്കുകള് പൂട്ടിയത് 2500ഓളം എടിഎമ്മുകള്\nMonday7May 2018 2:25 pm IST\nചെലവു ചുരുക്കലിന്റെ ഭാഗമായി പത്തുമാസത്തിനിടെ രാജ്യമൊട്ടാകെ ബാങ്കുകള് പൂട്ടിയത് 2500ഓളം എടിഎമ്മുകള്\nന്യൂദല്‍ഹി: ചെലവു ചുരുക്കലിന്റെ ഭാഗമായി പത്തുമാസത്തിനിടെ രാജ്യമൊട്ടാകെ ബാങ്കുകള് പൂട്ടിയത് 2500ഓളം എടിഎമ്മുകള്. 2017 മെയ് മാസത്തിലെ കണക്കുപ്രകാരം ബാങ്കുകള്‍ക്കൊട്ടാകെ 1,10,116 എടിഎമ്മുകളാണുണ്ടായിരുന്നത്. ഫെബ്രുവരി 2018 ആയതോടെ ഇത് 1,07,630ആയി കുറഞ്ഞു. അതായത് താഴുവീണത് 2,486 എടിഎമ്മുകള്‍ക്ക്. ബാങ്കുകളോട് ചേര്‍ന്നുള്ള എടിഎമ്മുകളുടെ കണക്കാണിത്.\nഒരു എ ടി എമ്മിന്റെ പരിപാലന ചെലവ് മാസം അറുപതിനായിരത്തോളം രൂപയാണ്. പുറമെ സെക്യൂരിറ്റി ജീവനക്കാരന്റെ ശമ്പളവും. ആവര്‍ത്തന ചെലവുകള് ഒഴിവാക്കുന്നതിന്റെ ഭാഗമായി എ ടി എം സെന്ററിലെ സുരക്ഷാ ഗാര്‍ഡിനെയും മിക്ക ബാങ്കുകളും ഒഴിവാക്കിയിട്ടുണ്ട്. സുരക്ഷാഭീഷണിയുള്ള സ്ഥലങ്ങളിലെ എ ടി എമ്മുകളുടെ പ്രവര്‍ത്തനം പകല് സമയം മാത്രമാക്കി ചുരുക്കിയിട്ടുമുണ്ട്.\nഎസ്ബിഐയുടെ ശാഖകളോടു ചേര്‍ന്നുള്ള എടിഎമ്മുകളുടെ എണ്ണം 29,150ല്‍നിന്ന് 26,505 എണ്ണമായാണ് കുറച്ചത്. ബാങ്ക് ഓഫ് ഇന്ത്യ ശാഖകളോടെ ചേര്‍ന്നുള്ള 108 എടിഎമ്മുകളും മറ്റിടങ്ങളിലുള്ള 100 എടിഎമ്മുകളുമാണ് പൂട്ടിയത്. കാനറ ബാങ്ക് ശാഖകളോടുചേര്‍ന്നുള്ള 189 ഉം പുറത്തുള്ള 808 എടിഎമ്മുകളും പൂട്ടി. സെന്‍ട്രല് ബാങ്ക് 27 ഓണ്‍സൈറ്റ് എടിഎമ്മുകളും 317 ഓഫ് സൈറ്റ് എടിഎമ്മുകളുമാണ് അടച്ചത്. പഞ്ചാബ് നാഷണല് ബാങ്ക് യഥാക്രമം 655ഉം 467ഉം എടിഎമ്മുകള് അടച്ചതായി ആര്‍ബിഐ പുറത്തുവിട്ട കണക്കുകള് വ്യക്തമാക്കുന്നു.\nഅതേസമയം, ബാങ്കിനോട് ചേര്‍ന്നല്ലാതെയുള്ള എസ്ബിഐയുടെ എടിഎമ്മുകളുടെ എണ്ണം ഈ കാലയളവില് കൂട്ടിയിട്ടുണ്ട്. ശാഖകള്‍ക്ക് പുറത്തുള്ള എടിഎമ്മുകളുടെ എണ്ണം 29,917ല്‍നിന്ന് 32,680ആയി കൂട്ടുകയും ചെയ്തു.\nസെപ്റ്റംബര് ആദ്യവാരം ബാങ്ക് ഇടപാടുകള് തടസ്സപ്പെടില്ല: ധനമന്ത്രാലയം\nഎടിഎം വിപ്ലവം വരുന്നു, കാര്‍ഡില്ലാതെയും പണം\nസഹകരണ ബാങ്കുകള് അടച്ചിടരുത്: കുമ്മനം\nകൂടുതല് നഷ്ടം സിപിഎം ഭരിക്കുന്ന ബാങ്കുകള്‍ക്ക് ജില്ലയില് സഹകരണ ബാങ്കുകളുടെ നഷ്ടം 162 കോടി\nബാറുകള് പൂട്ടിയത് മുന്നൊരുക്കം ഇല്ലാതെ: ഐഎന്‍ടിയുസി\nനിക്ഷേപങ്ങള്‍ക്ക് നിയന്ത്രണം; സഹകരണ ബാങ്കുകള് കുടുങ്ങി\nപ്രധാന മന്ത്രി ആവാസ് യോജന കേരളത്തിലെ ബാങ്കുകള് അട്ടിമറിക്കുന്നു\nവിഷുവിന് മുമ്പ് ക്ഷേമപെന്‍ഷന്: സര്‍ക്കാരിന്റേത് പാഴ്‌വാക്കായി


Perumbavoor, First Published 28, Sep 2019, 11:33 AM IST\nഏതാനും ദിവസങ്ങളായി സമൂഹമാധ്യമങ്ങളിലെ താരമാണ് സൂര്യ എന്ന പെരുമ്പാവൂര് സ്വദേശിനി. ഓവര്‍ടേക്ക് ചെയ്ത് വന്ന കെഎസ്ആര്‍ടിസി ബസിനെ നിയമം പഠിപ്പിച്ച പുലിക്കുട്ടിയെന്ന രീതിയില് നിമിഷ നേരത്തിനുള്ളിലാണ് വീഡിയോ വൈറലായത് എന്നാല് സംഭവിച്ചത് എന്താണെന്ന് യുവതി\nപെരുമ്പാവൂര്: ഏതാനും ദിവസങ്ങളായി സമൂഹമാധ്യമങ്ങളില് വൈറലായ വീഡിയോയിലെ താരമായ യുവതി ഇതാണ്. സ്കൂട്ടറുമായി വന്ന യുവതിക്ക് മുന്നില് ഓവര്‍ടേക്ക് ചെയ്ത് വന്ന കെഎസ്ആര്‍ടിസി അല്‍പനേരം നിര്‍ത്തിയ ശേഷം എടുത്തുകൊണ്ട് പോവുന്ന വീഡിയോ വൈറലായിരുന്നു. എന്നാല് കാര്യങ്ങള് സമൂഹമാധ്യമങ്ങളിലെ ആരോപണ പ്രത്യാരോപണങ്ങളില് പറയുന്നത് പോലെയല്ലെന്ന് സൂര്യ ഏഷ്യാനെറ്റ് ന്യൂസ് ഓണ്‍ലൈനിനോട് പറഞ്ഞു.\nഈ മാസം 25ാം തിയ്യതി വൈകുന്നേരം പെരുമ്പാവൂരിലെ സ്റ്റുഡിയോയിലെ ജോലി കഴിഞ്ഞ് ഇരിങ്ങോളിലെ വീട്ടിലേക്ക് മടങ്ങുന്നതിനിടയില് പെരുമ്പാവൂര് സ്വദേശിയായ സൂര്യ കെഎസ്ആര്‍ടിസ്ക്ക് മുന്നില് എത്തിയത്.\n''റോഡില് നിറയെ വാഹനങ്ങളും തിരക്കുള്ള സമയവും ആയിരുന്നു. തന്‍റെ തൊട്ട് മുന്‍പില് ഒരു ട്രാവലറും ഉണ്ടായിരുന്നു. എന്നാല് സംഭവം നടക്കുന്നതിന് അല്‍പം മുന്‍പാണ് വലത് വശത്തുള്ള ഒരു ഇടറോഡിലേക്ക് അത് കയറിപ്പോയത്. ആ വാഹനം പോയി കഴിഞ്ഞ് മുന്‍പില് നോക്കുമ്പോള് കാണുന്നത് കെഎസ്ആര്‍ടിസിയാണ്. പെട്ടന്ന് എന്ത് ചെയ്യണമെന്നറിയാതെ പകച്ച അവസ്ഥയിലായി ഞാന്. ആദ്യമായാണ് ഇത്തരമൊരു അനുഭവമുണ്ടാവുന്നത്. എന്ത് ചെയ്യണമെന്നറിയാതെ ചുറ്റുനോക്കിയ വീഡിയോയാണ് ആരോ പകര്‍ത്തി സമൂഹമാധ്യമങ്ങളില് ഇട്ടത്.''\n''സമൂഹമാധ്യമങ്ങളില് പറയുന്നത് പോലെ അവിടെ കെഎസ്ആര്‍ടിസിയെ ചട്ടം പഠിപ്പിക്കാനൊന്നും ഞാന് പോയിട്ടില്ല. പെട്ട് പോയ അവസ്ഥ ആയിരുന്നു എന്‍റേത്. ആ ഡ്രൈവര് നല്ല എക്സ്പീരിയന്‍സുള്ള ആളാണെന്ന് തോന്നുന്നു. കൂടുതല് പ്രയാസമൊന്നും കൂടാതെ ബസ് എടുത്തുകൊണ്ട് പോവുകയായിരുന്നു. എനിക്ക് പിന്നോട്ട് എടുക്കാനല്ലാതെ മറ്റ് വഴികളും ഇല്ലായിരുന്നു. ഒരു ബസില് നിന്ന് കുട്ടികളെ ഇറക്കുന്നുണ്ടായിരുന്നു. അതുകൊണ്ട് സ്വാഭാവികമായി മുന്നോട്ട് എടുത്ത് വന്നതാവാനാണ് സ്ഥിതി.''\n''ഇനീപ്പോ പറഞ്ഞിട്ട് കാര്യമില്ലല്ലോ. വീഡിയോ വൈറലായതോടെ ആളുകള് ചേരിതിരിഞ്ഞ് വാക്പോരിലെത്തിയ അവസ്ഥയാണ് ഇപ്പോഴുള്ളത്. സംഭവം നടന്നത് കെഎസ്ആര്‍ടിസ് സ്റ്റാന്‍ഡിന് പരിസരത്ത് വച്ചാണ്. കെഎസ്ആര്‍ടിസിക്ക് മാര്‍ഗ തടസമുണ്ടാക്കാനുള്ള മനപ്പൂര്‍വ്വമായുള്ള ശ്രമമൊന്നും ആയിരുന്നില്ല താന് നടത്തിയത്. ആ ഡ്രൈവര് ചിരിച്ചുകൊണ്ടാണ് ബസ് എടുത്തുകൊണ്ട് പോയത്.''\n''സാധാരണ ഇത്തരം സംഭവങ്ങളില് ബസ് ജീവനക്കാര് നല്ല ഡയലോഗുകള് പറയും അത്പോലും പറയാതെയാണ് ആ ഡ്രൈവര് വണ്ടിയെടുത്ത് പോയതെന്നും സൂര്യ കൂട്ടിച്ചേര്‍ക്കുന്നു. രണ്ട് രീതിയിലും പ്രതികരിക്കുന്ന ആളുകളുണ്ട്. സംഭവം അറിയാവുന്ന ആരും തന്നെ കുറ്റപ്പെടുത്തിയിട്ടില്ല. പക്ഷേ കുറ്റപ്പെടുത്തല് നടക്കുന്നത് സമൂഹമാധ്യമങ്ങളിലാണ്. സത്യത്തില് അവിടെ ഒരു ഓവര്‍ടേക്കിങിന്‍റെ ആവശ്യമില്ല. ഒന്നാമത് ഇടുങ്ങിയ റോഡാണ് പോരാത്തതിന് റോഡ്സൈഡില് ഒരു ബസ് നിര്‍ത്തിയിട്ടുമുണ്ടായിരുന്നു.''\nപലപ്പോഴും വലിയ വാഹനങ്ങള് എതിരെ വരുമ്പോള് ജീവന് ഭയന്ന് ഇരുചക്രവാഹനങ്ങള് ഒതുക്കി നിര്‍ത്തുകയാണ് പതിവ്. എന്നാൽ ഓവര്‍ടേക്ക് ചെയ്ത് വന്ന കെഎസ്ആര്‍ടിസിയ്ക്ക് മുന്നില് കൂസാതെ നിന്ന പുലിക്കുട്ടി എന്നരീതിയെ പ്രചാരണമൊക്കെ ആളുകളുടെ പരിപാടിയാണ്. ശ്രദ്ധിക്കാന് നിക്കുന്നില്ലെന്ന് സൂര്യ പറഞ്ഞു. എന്നാലും പെട്ടന്ന് ജനശ്രദ്ധയിലേക്ക് വന്നതിലുള്ള വിഷമം സൂര്യ മറച്ച് വക്കുന്നില്ല. പെരുമ്പാവൂരിലെ ഫോട്ടോപാര്‍ക് സ്റ്റുഡിയോയിലെ ജീവനക്കാരിയാണ് യുവതി. ഇരിങ്ങോള് വടക്കരേടത്ത് മനീഷാണ് സൂര്യയുടെ ഭര്‍ത്താവ്.\nLast Updated 28, Sep 2019, 11:52 AM IST


Don’t fall into the trap of conjectures: Congress tells media amid Rahul’s resignation rumours-ഊഹാപോഹങ്ങളിൽ വീണുപോകരുത്; രാഹുലിന്റെ രാജി വാർത്ത തള്ളി വീണ്ടും കോൺഗ്രസ്\nCongress Rahul Gandhi Resignation Cwc Meeting Randeep Surjewala Tweet Explanation\nദില്ലിയില് ചേര്‍ന്ന കോണ്‍ഗ്രസ് പ്രവര്‍ത്തക സമിതി യോഗത്തില് രാഹുലിന്റെ രാജിയാണ് പ്രധാന ചര്‍ച്ചാ വിഷയമായത്\nMay 27, 2019 07:38:09 pm\nലോക്‌സഭ തിരഞ്ഞെടുപ്പിലെ കനത്ത പരാജയത്തിന് ശേഷം രാഹുൽ ഗാന്ധി രാജിവെക്കുന്നതായുള്ള നിലപാടിൽ ഉറച്ച് നിൽക്കുകയാണെന്ന വാദങ്ങൾ തള്ളി മുതിർന്ന കോൺഗ്രസ് വക്താവ് രൺദീപ് സിങ്ങ് സുർജേവാല. കോൺഗ്രസിന്റെ വർക്കിങ് കമ്മിറ്റിയെന്ന അടച്ചിട്ട് മുറിയിൽ കൂടുന്ന യോഗത്തിന് അതിന്റെ മൂല്യങ്ങൾ കാക്കാൻ അനുവദിക്കണമെന്ന് സുർജേവാല ആവശ്യപ്പെട്ടു. ഊഹപോഹങ്ങളിൽ വീണ് പോകുതെന്നും സുർജേവാല കൂട്ടിച്ചേർത്തു. ട്വിറ്ററിലൂടെയായിരുന്നു സുർജേവാലയുടെ പ്രതികരണം.\n” കോൺഗ്രസ് വർക്കിങ് കമ്മിറ്റി ഇന്ത്യൻ നാഷ്ണൽ കോൺഗ്രസിന്റെ ഉന്നതാധികാര സമിതിയാണ്. ആശയങ്ങൾ പങ്കുവെക്കുന്നതും തിരുത്തൽ നടപടികളും എടുക്കുന്ന ജനാധിപത്യപരമായ ഒരു സമിതിയാണ് അത്. മാധ്യമങ്ങൾ ഉൾപ്പടെയുള്ളവർ അതിന്റെ മൂല്യത്തെ മാനിക്കണം. തെറ്റിദ്ധരിപ്പിക്കുന്നതും അനാവശ്യവുമായ കാര്യങ്ങളാണ് ഇപ്പോൾ ചർച്ചചെയ്യപ്പെടുന്നത്” സുർജേവാല ട്വിറ്ററിൽ കുറിച്ചു.\nകഴിഞ്ഞ ദിവസവും രാഹുൽ രാജിവെക്കുന്നതായുള്ള വാർത്തകൾ സജീവമാവുകയും കോൺഗ്രസ് ദേശീയ നേതൃത്വം അത് തള്ളുകയും ചെയ്തിരുന്നു. ദില്ലിയില് ചേര്‍ന്ന കോണ്‍ഗ്രസ് പ്രവര്‍ത്തക സമിതി യോഗത്തില് രാഹുലിന്റെ രാജിയാണ് പ്രധാന ചര്‍ച്ചാ വിഷയമായത്. തനിക്ക് മാറി നിന്നേ പറ്റൂ എന്നാണ് യോഗത്തില് രാഹുല് ഗാന്ധി നിലപാട് എടുത്തത്. മന്‍മോഹന് സിംഗ് അടക്കമുളള 52 അംഗ സമിതി രാജിയാവശ്യം നിരാകരിച്ചു.\nയോഗത്തിനിടെ എന്തിനാണ് ഗാന്ധി കുടുംബത്തിലുളളവര് മാത്രം അദ്ധ്യക്ഷനാവേണ്ടത് എന്ന് രാഹുല് ചോദിച്ചതായി ദേശീയ മാധ്യമങ്ങള് റിപ്പോർട്ട് ചെയ്തിരുന്നു. ഇതിൽ തന്നെ ഊന്നിയാണ് വീണ്ടും രാജിവാർത്തകൾ സജീവമാക്കുന്നത്. മറ്റ് ആര്‍ക്ക് വേണമെങ്കിലും പാര്‍ട്ടി അദ്ധ്യക്ഷനാവാമെന്നും അദ്ദേഹം വ്യക്താമാക്കിയതായും റിപ്പോർട്ട് ചെയ്തിരുന്നു. രാഹുല് മിണ്ടാതിരിക്കുകയും രാജി വെക്കുകയും ചെയ്യേണ്ടത് ബിജെപിയുടേയും ആര്‍എസ്എസിന്റേയും ആവശ്യമാണെന്നും നേതാക്കള് പറഞ്ഞു. രാഹുല് രാജി വയ്ക്കുകയാണെങ്കില് ദക്ഷിണേന്ത്യയിലെ പാര്‍ട്ടി പ്രവര്‍ത്തകര് ആത്മഹത്യ ചെയ്യുമെന്ന് പി ചിദംബരം അഭിപ്രായപ്പെട്ടു.


മൂന്ന് രാജ്യങ്ങളിലെ മൂന്ന് പോലീസ് സംസ്കാരങ്ങൾ - Boolokam\nHome Racism മൂന്ന് രാജ്യങ്ങളിലെ മൂന്ന് പോലീസ് സംസ്കാരങ്ങൾ\nമൂന്ന് രാജ്യങ്ങളിലെ മൂന്ന് പോലീസ് സംസ്കാരങ്ങൾ\nതൊലി കറുത്തത്തിന്റെ പേരിൽ ആളുമാറി കസ്റ്റഡിയിലെടുത്ത് വിലങ്ങണിയിച്ചിട്ടു നടുറോഡിലിട്ട് കാൽമുട്ട് കൊണ്ട് ശ്വാസം മുട്ടിച്ച് കൊന്നുകൊണ്ട് പൗരന്മാരെ സേവിക്കുന്ന അമേരിക്കയിലെ ലോക പോലീസ്. നിരായുധരായ പൗരന്മാരെ വളഞ്ഞിട്ട് പിടിച്ച് ലാത്തികൊണ്ടും, ഷൂ ധരിച്ച കാലുകൊണ്ട് കഴുത്തിൽ ചവിട്ടിയും സേവിക്കുന്ന ഇന്ത്യൻ ആർഷ ഭാരത പോലീസ്. ഏതോ രാജ്യക്കാരായ തെരുവിലെ ശുചീകരണ തൊഴിലാളികളോടൊപ്പം അഥവാ ആർഷ ഭാരത ഭാഷയിലെ തോട്ടികളോടൊപ്പം റോഡരികിലിരുന്ന് നോമ്പ് തുറക്കുന്ന ഗൾഫിലെ പോലീസ്. എന്താല്ലേ.\nഗൾഫിലെ പോലീസുകാരിൽ നിന്നും കുറെ പഠിക്കാനുണ്ട് നമ്മുടെ ചില പോലീസുകാർക്ക്. പോലീസ് ആയാൽ പിന്നെ ചിലർ സംസ്കാരമില്ലാത്തവരായി മാറുന്നു. എങ്ങിനെ സംസാരിക്കണം എങ്ങിനെ പെരുമാറണം എന്നൊക്കെ ഇവരിൽ നിന്നും കണ്ടു പഠിക്കണം.\nഗൾഫിൽ ജോലിചെയ്യുന്ന ജലാലുദ്ധീൻ പുത്തൻ പുരയിൽ പറയുന്നത് :\nഷോപ്പിൽ ജോലി ചെയ്യുന്ന ആളാണ് ഞാൻ കസ്റ്റമറുമായി പല കാര്യങ്ങൾക്കും പ്രശ്നങ്ങൾ ഉണ്ടാകാറുണ്ട്. അപ്പോഴൊക്കെ ഒരു ഫോൺ കാൾ ചെയ്താൽ നമ്മുടെ അടുത്തേക്ക് പോലീസ് എത്തും. കാര്യങ്ങൾ തിരക്കി രണ്ടു വിഭാഗക്കാരുമായി സംസാരിച്ചു ഒത്തുതീർപ്പിന് ശ്രമിക്കും. നടക്കില്ല എന്ന് തോന്നിയാൽ സ്റ്റേഷനിൽ കൊണ്ട് പോകും. അവരുടെ വണ്ടിയിൽ ആണെങ്കിൽ ആദ്യം ഇരിക്കാനാ പറയുക .പിന്നെ ഓഫീസർ അവരുടെ റൂമിൽ പ്രത്യേകം വിളിച്ചു കാര്യങ്ങൾ തിരക്കും. ന്യായം ആരുടെ ഭാഗത്തു ആണെന്ന് തിരിഞ്ഞാൽ മറ്റേ കക്ഷിയോട് ക്ഷമ പറയാനും നഷ്ടപരിഹാരം കൊടുക്കാനാണെങ്കിൽ അത് നൽകാനും പറയും. മറുഭാഗം ഒകെ ആണെങ്കിൽ കേസ് കഴിഞ്ഞു സലാം പറയും വീട്ടിൽ പോകാം ശുഭം. മറിച്ചു അവർ കോംപ്രമൈസ് ചെയ്യുന്നില്ലെങ്കിൽ കേസ് രജിസ്റ്റർ ചെയ്യും. കോടതിയിലേക്ക് അയക്കും. കോടതി വിളിക്കുന്ന ദിവസം പോകണം ബാക്കി അവിടുന്നാണ് .കോടതിയിൽ അയക്കുന്നതിനു മുൻപ് പല പ്രാവശ്യം ചർച്ചക്ക് പോലീസുകാർ സ്റ്റേഷനിൽ നിന്ന് വിളിച്ചു കൊണ്ടിരിക്കും. അഥവാ ചർച്ചക്ക് സ്റ്റേഷനിൽ വരികയാണെകിൽ അവിടുന്ന് കേസ് ക്ലോസ് ചെയ്യും. ഇതൊന്നും അറിയാതെ വെറുതെ ഡയലോഗ് ഇടുന്ന ടീമുണ്ട് ഇവിടെ അവർക്കു അറബികളെ യും മാപ്പിളമാരെയും ചൊറിഞ്ഞിങ്ങനെ ഇരിക്കണം ഒരു സുഖം അവരിക്കു അതിനെ സമയം കാണൂ പാവങ്ങൾ.\nആരിഫ് തിക്കോടി പറയുന്നത് :\nഖത്തറിലാണ്,എക്സിറ്റ് 20 ൽ ആളേയിറക്കി ശമാൽ ഹൈവേ വഴി ഗറാഫയിലേക്ക് വരുന്ന വഴിയിൽ വെച്ചാണ്,ഫ്രണ്ടിലേ വലത്തേ ടയർ പഞ്ചർ. കൊടുംചൂടിൽ പുറത്തിറങ്ങിജാക്കി വെച്ച് sയർ അഴിച്ച് കൊണ്ടിരിക്കുമ്പോൾ സൈറൺ മുഴക്കി പിന്നിലൊരു പോലീസ് വണ്ടി വന്ന് നിർത്തിയതേ ഓർമ്മയുള്ളൂ.പിന്നേ ടയറിൽ തൊടേണ്ടി വന്നില്ല,എല്ലാം ചെയ്ത് തന്ന് കുടിക്കാൻ വെള്ളവും തന്ന് നന്ദി വാക്ക് പോലും കേൾക്കാൻ നിൽക്കാതേ അവരങ്ങ് പോയി.\nഅദ്ബുൽ ലത്തീഫ് പറയുന്നത് :അബു ദാബിയിൽ നിന്നും ഒരാൾ കാറുമെടുത്തു ദുബൈ യിൽ പോകുന്ന വഴി ക്ഷീണം കാരണം വഴി മദ്ധ്യേ കാർ പാർക്ക് ചെയ്തു അൽപ സമയം ഒന്ന് മയങ്ങിഉറങ്ങി എണീറ്റപ്പോൾ അബുദാബി പോലീസിന്റെ വണ്ടി ബാക്കിൽ പാർക്ക് ചെയ്തിരിക്കുന്നു. എണീറ്റത് കണ്ട് പോലീസ് അടുത്ത് വന്നു അയാളോട് പറഞ്ഞു ആളുകൾ ഇല്ലാത്ത ഏരിയയിൽ വണ്ടി പാർക്ക് ചെയ്ത് ഒറ്റയ്ക്ക് ഉറങ്ങരുത് എന്ന് എത്രയോ സമയം അയാൾ ഉറക്ക് തെളിയുന്നതും കാത്ത് പോലീസ് അവിടെ നിൽക്കുകയായിരുന്നു ഇതാണ് അബുദാബി പോലീസ്\nPrevious articleമദ്യത്തേക്കാൾ മനുഷ്യരെ കൊന്നൊടുക്കിയ മതം നിരോധിക്കാൻ ആരും ആവശ്യപ്പെടില്ല\nNext articleകൊറോണക്കാലം സാധാരണക്കാർക്കും പാവങ്ങൾക്കും എങ്ങനെ ആവും ?


മുൻ പ്രധാനമന്ത്രി ദേവഗൗഡയ്ക്ക് സീറ്റില്ല; 57 വർഷത്തിനും 15 തെരഞ്ഞെടുപ്പുകൾക്കുംശേഷം സീറ്റ് കണ്ടെത്താനാകാതെ ജെഡിഎസും കോൺഗ്രസും | After 57 years & 15 Elections Former PM Deve Gowda is "Seatless", His search for newaseat makes both JDS & Congress Nervous – News18 Malayalam\nമുൻ പ്രധാനമന്ത്രി ദേവഗൗഡയ്ക്ക് സീറ്റില്ല; 57 വർഷത്തിനും 15 തെരഞ്ഞെടുപ്പുകൾക്കുംശേഷം സീറ്റ് കണ്ടെത്താനാകാതെ ജെഡിഎസും കോൺഗ്രസും\n85 വയസുകാരയ ഗൗഡ, 1962 മുതൽ ലോക്സഭയിലേക്കും നിയമസഭയിലേക്കുമായി 16 തെരഞ്ഞെടുപ്പുകളിലാണ് മത്സരിച്ചത്. ഇതിൽ 14 തവണ വിജയിച്ചപ്പോൾ രണ്ടെണ്ണത്തിൽ മാത്രമാണ് അദ്ദേഹം തോറ്റത്\nബംഗളൂരു: തെരഞ്ഞെടുപ്പ് രാഷ്ട്രീയത്തിൽ ഇപ്പോഴും സജീവമായി നിൽക്കുന്ന ഒരേയൊരു മുൻ പ്രധാനമന്ത്രിയാണ് എച്ച്.ഡി ദേവഗൗഡ. 85 വയസുകാരയ ഗൗഡ, 1962 മുതൽ ലോക്സഭയിലേക്കും നിയമസഭയിലേക്കുമായി 16 തെരഞ്ഞെടുപ്പുകളിലാണ് മത്സരിച്ചത്. ഇതിൽ 14 തവണ വിജയിച്ചപ്പോൾ രണ്ടെണ്ണത്തിൽ മാത്രമാണ് അദ്ദേഹം തോറ്റത്. 1989ലും 1991ലും ഒഴികെയുള്ള വർഷങ്ങളിലെല്ലാം അദ്ദേഹം നിയമസഭയിലോ ലോക്സഭയിലോ അംഗമായിരിന്നിട്ടുണ്ട്.\nഎന്നാൽ പതിനാറാം തെരഞ്ഞെടുപ്പിൽ അദ്ദേഹത്തിന് മത്സരിക്കാനായി ഒരു സീറ്റുമില്ല. കുടുംബത്തിൽനിന്നുള്ള ശക്തമായ സമ്മർദ്ദത്തെ തുടർന്നാണ് അദ്ദേഹത്തിന്‍റെ തട്ടകമായിരുന്ന ഹസൻ ലോക്സഭാ സീറ്റ് കൊച്ചുമകൻ പ്രജ്വൽ രേവണ്ണയ്ക്കായി വിട്ടുകൊടുത്തത്. ജെഡിഎസ് ശക്തികേന്ദ്രമായ തൊട്ടടുത്ത മാണ്ഡ്യ സീറ്റിൽ മറ്റൊരു കൊച്ചുമകനായ നിഖിൽ കുമാരസ്വാമിയാണ് മത്സരിക്കുന്നത്.\nജെഡിഎസ് എന്ന പാർട്ടിയുണ്ടാക്കിയ ആ മുത്തച്ചൻ ഇപ്പോൾ മത്സരിക്കാനായി മൂന്നു സീറ്റുകളാണ് നോക്കുന്നത്- ബംഗളൂരു നോർത്ത്, തുംകൂർ, മൈസൂർ എന്നിവയാണ് ആ സീറ്റുകൾ\nഎന്നാൽ മൈസൂർ സീറ്റ് വിട്ടുകൊടുക്കാൻ കോൺഗ്രസ് തയ്യാറല്ല. തുംകൂർ സീറ്റിലെ സിറ്റിങ് എം.പി മുദ്ദിഹാനുമേ ഗൌഡയും സീറ്റ് വിട്ടുനൽകാൻ തയ്യാറല്ല. ബംഗളൂരു നോർത്ത് അത്ര സുരക്ഷിത മണ്ഡലമല്ലതാനും. അവിടുത്തെ അഞ്ച് നിയമസഭാ മണ്ഡലങ്ങളിൽ കോൺഗ്രസും രണ്ടെണ്ണത്തിൽ ജെഡിഎസും ഒരെണ്ണത്തിൽ ബിജെപിയുമാണ് ജയിച്ചിട്ടുള്ളത്. ശക്തമായ സാന്നിദ്ധ്യമുള്ള കോൺഗ്രസ് പാലംവലിച്ചാൽ ദേവഗൌഡയ്ക്ക് പരാജയത്തിന്‍റെ കയ്പ്പ്നീർ കുടിക്കേണ്ടിവരും. ദേവഗൌഡയ്ക്ക് സീറ്റ് നൽകണമെന്ന ഹൈക്കമാൻഡ് നിർദ്ദേശത്തിൽ കർണാടകയിലെ കോൺഗ്രസ് എംഎൽഎമാർ അതൃപ്തരാണ്. ബംഗളൂരു നോർത്തിൽ വോക്കലിംഗ സമുദായക്കാരുടെയും ന്യൂനപക്ഷക്കാരുടെയും വോട്ട് നേടി വിജയിക്കാമെന്നായിരുന്നു ദേവഗൌഡയുടെ മനസിലിരുപ്പ്.\nഎന്നാൽ ബംഗലൂരു നോർത്തിൽ ദേവഗൌഡ മത്സരിക്കുന്നതിൽ മകനും മുഖ്യമന്ത്രിയുമായ എച്ച് ഡി കുമാരസ്വാമി ഉൾപ്പടെ ജെഡിഎസിലെ വലിയൊരു വിഭാഗത്തിന് ശക്തമായ എതിർപ്പ് ഉണ്ട്. ബംഗലൂരു നഗരത്തിലെ തന്ത്രപ്രധാന സീറ്റാണിതെന്നും, അത് ഒരു കാരണവശാലും നഷ്ടമാകാൻ പാടില്ലെന്നുമാണ് കുമാരസ്വാമിയും കൂട്ടരും കണക്കുകൂട്ടുന്നത്.\nബംഗളൂരു നോർത്ത് ലഭിച്ചില്ലെങ്കിൽ തുംകൂറിലേക്ക് മാറാൻ ദേവഗൌഡ സന്നദ്ധമാണെങ്കിലും കോൺഗ്രസ് ശക്തമായി എതിർക്കുമെന്നാണ് സൂചന. ഇത് കർണാടകയിലെ സഖ്യം തകരുന്നതിലേക്ക് കാര്യങ്ങൾ എത്തുമെന്നും പ്രാദേശിക കോൺഗ്രസ് നേതാക്കൾ മുന്നറിയിപ്പ് നൽകുന്നു.\nദേവഗൌഡ നോട്ടമിടുന്ന മറ്റൊരു സീറ്റായ മൈസൂർ-കുടകിൽ സ്വന്തം സമുദായക്കാരുടെ വോട്ട് നേടി ജയിക്കാനാകുമെന്ന് അദ്ദേഹം വാദിക്കുന്നുണ്ട്. നിലവിൽ അവിടെ ബിജെപിയുടെ പ്രതാപ് സിംഹയാണ് സിറ്റിങ് എം.പി. എന്നാൽ ദേവഗൌഡ ഇങ്ങോട്ട് വരുന്നതിനെ മുൻ മുഖ്യമന്ത്രിയും കോൺഗ്രസ് നേതാവുമായ സിദ്ദരാമയ്യ എതിർക്കുന്നു. മുൻ ബിജെപി എംപിയായിരുന്ന സി.എച്ച് വിജയശങ്കറെ കോൺഗ്രസ് ടിക്കറ്റിൽ ഇവിടെനിന്ന് മത്സരിപ്പിക്കാനാണ് സിദ്ദരാമയ്യയുടെ ഉദ്ദേശം.\nഅതേസമയം ദേവഗൌഡയുടെ രണ്ട് കൊച്ചുമക്കളെ മത്സരിപ്പിക്കുന്നതിൽ കുടുംബത്തിൽനിന്ന് എതിർപ്പ് ഉയർന്നിട്ടുണ്ട്. ഹസൻ, മാണ്ഡ്യ എന്നിവിടങ്ങളിലെ കോൺഗ്രസ് നേതൃത്വവും പരസ്യമായി എതിർപ്പ് അറിയിച്ചിട്ടുണ്ട്. കുടുംബാധിപത്യം ബിജെപിയെ തോൽപ്പിക്കാൻ തടസമാകുമെന്ന് ഇവർ വാദിക്കുന്നു.\nമാണ്ഡ്യയിൽ മുൻ കോൺഗ്രസ് എം.പിയും സിനിമാതാരവുമായിരുന്ന അംബരീഷിന്‍റെ ഭാര്യ സുമലത ബിജെപി പിന്തുണയോടെ മത്സരിക്കുമെന്ന് ഉറപ്പായിട്ടുണ്ട്. മാണ്ഡ്യയിലെ ചില കോൺഗ്രസ് നേതാക്കളുടെ രഹസ്യപിന്തുണയും സുമലതയ്ക്ക് ഉണ്ട്.\nലോക്സഭാ തെരഞ്ഞെടുപ്പിലെ കുടുംബരാഷ്ട്രീയം ജെഡിഎസിനെ തകർക്കുമോയെന്ന് ചില മുതിർന്ന നേതാക്കൾ ഭയപ്പെടുന്നുണ്ട്. നാമനിർദ്ദേശ പത്രിക നാളെ മുതൽ സ്വീകരിക്കാനിരിക്കെ ദേവഗൌഡയുടെ നീക്കം എന്താകുമെന്നാണ് കർണാടകയിലെ രാഷ്ട്രീയ നിരീക്ഷകർ ഉറ്റുനോക്കുന്നത്.\nFirst published: March 18, 2019, 11:34 IST\ncongressCongress President Rahul Gandhielection 2019election commission of indiaelection commission stand on sabarimalaelection datesElection dates 2019Election Tracker LIVEElections 2019 dateselections 2019 scheduleelections schedulegeneral elections 2019k m maniKarnataka Lok Sabha Elections 2019kerala congressKM Maniloksabha election 2019p c georgep j josephP Jayarajanpj josephsabarimala issuesabarimala postersasi tharoorTom VadakkanudfUpcoming india electionsകെ എം മാണികേരള കോൺഗ്രസ്ജോസഫ്പി ജയരാജൻപി ജെ ജോസഫ്പി സി ജോർജ്യുഡിഎഫ്രാഹുൽ ഗാന്ധിലോക്സഭ തെരഞ്ഞെടുപ്പ് 2019ലോക്‌സഭ തെരഞ്ഞെടുപ്പ് 2019 തീയതിലോക്‌സഭ തെരഞ്ഞെടുപ്പ് 2019 പ്രഖ്യാപനംലോക്സഭാ തെരഞ്ഞെടുപ്പ്വി ടി ബൽറാം